
Cuvânt înainte 

din " "Mărgăritare " " 

încep prin a aduce mulţumită lui Dumnezeu, care m-a învrednicit să am în faţă această mult 
dorită carte ajunsă în ziua de azi o raritate; dar pe cât este de rară pe atât este de bună. O 
adevărată comoară de învăţături. Cunoscând deci marea bogăţie ce se ascunde în ea, m-am 
îndemnat şi eu cu smeritele mele mijloace, dar mai mult cu nădejdea la Bunul Dumnezeu să 
înmulţesc şi eu după putere cuvântul adevărului, spre folosul tuturor ce îl vor citi. 



Căci deşi suntem într-o epocă a maximei dezvoltări ştiinţifico-tehnologice, totuşi pe plan 
spiritual, duhovnicesc nu am progresat cu nimic. Căci tot acelaşi patimi şi păcate stăpânesc pe 
oameni ca şi pe vremea Sf. Ioan celui cu gură "de aur". Şi fiecare din noi poate constata acest 
lucru, această stare de fapte. Totuşi oare ce s-a schimbat? Doar forma păcatului, fondul în sine 
rămânând acelaşi. Ca urmare şi astăzi după 16 veacuri aceste cuvinte au rămas valabile. Ne par 
vii cu o mare putere de înrîurire în sufletele noastre. Ele ne ating le simţim puterea de parcă ni s- 
ar adresa şi nouă în chip profetic. Mari bărbaţi trăitori ai cuvântului au fost sfinţii. Ei au ştiut să 
deosebească fondul de formă să pună accentul pe rădăcina păcatului şi nu pe formele lui care nu 
au număr. 

Rădăcina este voinţa pătimaşă iar frunzişul, mulţimea de forme ale păcatului, ca voinţă pătimaşă 
materializată. Căci desăvârşirea nu-i altceva decât stârpirea acestei rădăcini (voinţa pătimaşă ca 
potentă a libertăţii voinţei), îndreptându-ne cu toată libertatea spre Virtutea supremă - Dumnezeu 
iubire. 

Şi pentru că nu toţi avem darul pătrunderii raţiunilor lucrurilor, să ne punem nădejdea în 
călăuzele pe care ni le-a dat Dumnezeu, şi anume pe Sf. Părinţi, care se fac prezenţi peste veacuri 
în lume prin cuvânt, şi prin rugăciunea lor neîncetată pentru noi către Dumnezeu. 

1. PENTRU A FIILOR CREŞTERE 

din " "Mărgăritare " 

Rogu-vă şi vă poftesc, o dragii mei fraţi, multă osârdie şi nevoinţă să faceţi la copiii voştri şi la 
slugile voastre, să cereţi pururea mântuirea sufletului lor şi să vă aduceţi aminte de fericitul Iov, 
care făcea jertfe în toate zilele pentru fiii săi, căci se temea să nu greşească cu gândul lor către 
Dumnezeu. Urmează lui Avraam care a poruncit să păzească strănepoţii lui legile lui Dumnezeu. 
La fel şi proorocul şi împăratul David, când a vrut să moară, în loc de a lăsa fiului lui moştenire 
mare, 1-a chemat şi i-a poruncit zicându-i: "O fiul meu de vei vrea să trăieşti după legile lui 
Dumnezeu, nu-ţi va veni nici o răutate niciodată, ci toate lucrurile îţi vor întocmi cum vrei tu şi 
vei dobândi multă întărire, dar de vei cădea din acest ajutor nimic nu-ţi va folosi împărăţia şi 
puterea cea multă, pentru că atunci când nu este la tot omul dreptate şi credinţă bună, pierde-se şi 
averile acelea pe care le are cu nevoie şi cu multă ruşine. Dar când are cineva dreptate şi credinţă 
bună şi acelea care nu le are le dobândeşte. 

Dar se cade să socotească părinţii şi tatăl şi mama nu cum să facă pe fiul lor cu bani şi cu avuţie 
de galbeni, ci cum să-i poată să-i facă mai avuţi la smerenie şi omenie şi la învăţătură şi la 
bunătate şi la înţelepciune mai multă decât toate. Să nu le trebuiască multe, ca să nu fie daţi la 
pofte şi la lucrurile cele lumeşti ale tinereţii, ci să fie plecaţi, să fie învăţaţi, să fie înţelepţi. 

Cade-se ca voi părinţii să cercetaţi, adică să vedeţi intrările şi ieşirile lor, umbletele lor cu 
amănuntul şi cu grijă mare să vedeţi umbletele lor şi cu cine se unesc, pentru că atunci când vă 
leneviţi de toate acestea nu aveţi nici o intrare de la Dumnezeu. Pentru că atunci când nu avem 
grija celorlaţi oameni şi nevoinţă, Dumnezeu o să ne pedepsească, pentru că zice Pavel că nimeni 
să nu caute numai de dânsul ci şi pentru fratele lui creştinul, cu cât mai mult nu ne va pedepsi pe 
noi de nu vom avea grija fiilor noştri. 



Ce, tu omule, faci ce poţi ca să-i agoniseşti fiului tău, un cal bun, sau o casă bună, sau ţarină de 
mult preţ şi vie, sau avuţie multă şi lucruri multe, dar cum să face că bunătate bună şi suflet curat 
şi bun şi învăţătură bună şi înţelepciune, nu o pui nicidecum în gândul tău, măcar de le şi are şi 
vor fi multe şi cinstite, când nu este bun pedepsit acela carele are să le chivernisească toate, se 
pierd şi se strică împreună cu el. Dar de va fi sufletul lui vrednic şi bun, măcar deşi nu le are 
acestea la casa lui, le va putea agonisi pe toate foarte bine. La fel şi cei mai mulţi părinţi ca 
acesta rău pătimesc, că nu vor să bată pe fii lor, nici să-i certe, nici să-i dojenească cu cuvântul, 
nici să-i mâhnească pe cei care trăiesc prost şi rău în fără de lege. De multe ori am văzut eu pe 
unii care i-au luat şi la judecată, care au fost prinşi în ruşine şi în greşeli şi le-au tăiat capetele lor 
nefiind pedepsiţi de părinţii lor. 

Pentru că dacă tu care eşti tată nu cerţi copilul tău, nu-1 înţelepţeşti, nu-1 înveţi el unindu-se pe 
sine cu oamenii răi şi pângăriţi şi făcându-se părtaşi la răutăţi şi vicleniile oamenilor celor răi; îl 
aduc la legile cele de obşte, aducându-se la judecată şi-1 muncesc şi-1 pedepsesc, văzându-1 toţi şi 
înaintea tuturor şi împreună cu primejdia şi paguba care se face lui, este şi mai mare ruşine şi 
părintelui şi fiului şi toţi arată pe tată cu degetul după ce moare copilul moarte grea şi zic: Acest 
tată necercetând pe fiul lui îl hulesc şi de ruşinea lui, părintele acela nu mai poate să meargă la 
târg nici altundeva, pentru că, cu ce ochi poate să-i vadă pe aceia care-1 întâmpină, după acea 
ruşine şi primejdie a copilului? 

Ce răutate poate să fie mai rea decât această nebunie a părintelui aceluia? Nu ţi-e ruşine să nu 
roşeşti când ceartă judecătorul pe fiul tău şi să-1 facă mai înţelept şi să aibă îndreptarea judecăţii? 
Nu ţi-e ruşine, mai bine să te ascunzi în pământ, mai îndrăzneşti să te numeşti părinte, tu care l-ai 
vândut pe fiul tău şi n-ai făcut ceea ce trebuia să-1 înveţi, şi să-1 cerţi şi să-1 baţi, ci l-ai lăsat de s- 
a stricat de tot de răutate? Tu de vei vedea pe altcineva om prost care bate pe copilul său îţi pare 
rău şi te mâhneşte şi te scârbeşti şi sari în faţa lui, aceluia ce-1 bate ca o fiară şi mai rău, şi pe 
diavolul pe care-1 vezi în toate zilele că îl bate pe fiul tău şi-1 aduce la draci, tu dormi şi nu-ţi pare 
rău, nici te mâhneşti, nici vrei să-1 răpeşti de la fiara cea rea diavolul. 

Şi care iubire de oameni vei afla lângă Dumnezeu? Căci cum nu este fără de cale şi rău? Iar când 
se pedepseşte fiul tău de la diavolul şi-1 apucă nevoia, să alergi la toţi sfinţii să izbăvească pe fiul 
tău din chinul diavolului. Şi când se află în păcat şi răutate, care păcat este mai rău decât orice 
chin diavolesc, care vezi că-1 bântuieşte în toate zilele, nu pui în minte? Măcar bine de se 
bântuieşte fiul tău de diavolul să-1 arunce jos, nu este nimic nicidecât pentru că nu poate demonul 
care-1 apucă să-1 lege la iad nicidecum. Mai mult din aceasta poate să se izbăvească cineva şi să 
încununeze când poartă patima aceasta cu îngăduinţă şi cu mulţumită. 

Dar cel ce se află înăuntru în păcat cu putinţă să se izbăvească niciodată, ci i se cuvine şi aici să 
fie cu totul ocărât şi necinstit şi dacă va merge şi acolo la viaţa ce va să fie să se muncească în 
veci. 

Şi ce răspuns vei da lui Dumnezeu, tu care te leneveşti a certa pe fiul tău? 

N-a fost copilul locuitor cu tine, va zice Dumnezeu către tine cel care eşti tată, nu te-am făcut 

învăţător şi stăpân, şi purtător de grijă asupra copilului tău? 

Nu ţi-am dat toată puterea în mâinile tale? 

Nu ţi-am poruncit să înveţi şi încă să-1 prefaci când este tinerel? Deci ce iertare o să ai de vei lăsa 



pe copilul tău să crească şi să rămâie neînvăţat şi ce vei zice? Că este copilul tău slab la minte şi 
nu pricepe cuvântul? Ţi s-a căzut când era încă copilul tău mic să-1 înveţi şi să-1 obişnuieşti la 
cele ce se cuvin să cerci mişcările sufletului lui şi să te aibă de frică de mic, când este uşoară 
lucrarea, atunci se cuvine ca un plugar bun să tai mărăcinii, adică obiceiurile lui cele rele. 

Deci care răspuns şi ce cuvinte avem să zicem lui Dumnezeu când copiii noştri hulesc? 
Dumnezeu nu se milostiveşte nici spre viaţa lor, pentru că cel ce huleşte pe părintele lui sau pe 
mama lui, zice legea, să se omoare şi Dumnezeu să se batjocorească de copiii noştri? Şi nimic să 
nu ne pară rău? Eu nu lipsesc zice Dumnezeu, să ucid nici pe fiul tău când te huleşte şi tu măcar 
nici cu cuvântul nu voieşti să scârbeşti pe fiul tău, care huleşte legile Mele şi le calcă? Şi cum 
nădăjduieşte să afli vreo iertăciune de la Mine? Deci să nu ne lenevim, să certăm pe fii noştri să 
facă poruncile lui Dumnezeu, cunoscând că atunci când sânt cu Dumnezeu bine şi în viaţa lor 
aceasta se vor face cinstiţi şi buni, pentru că acela care este bun şi temător de Dumnezeu, toţi îl 
cinstesc şi i se pleacă, în ce chip cel rău şi viclean toţi îl urăsc şi fug de ar fi şi foarte bogat. Acei 
care se lenevesc să certe pe fii lor de când sunt mici, şi să-i facă să sporească deşi ar fi buni la 
alte fapte ale lor, numai pentru aceasta vor să se muncească de la Dumnezeu. Şi de veţi vrea să o 
aflaţi aceasta bine şi să o cunoaşteţi, luaţi aminte bine să o pricepeţi. 

Era oarecând un preot în vremea cea veche la evrei, mai înainte de a veni Hristos, şi era acel 
preot om bun şi socotit şi iscusit şi temător de Dumnezeu, numele lui îi era Eli. Acesta avea doi 
fii ce erau fără de minte şi văzându-i că fac rele nu-i certa şi nu-i ţinea şi nu-i oprea, şi deşi-i 
oprea însă numai cu cuvântul îi îndemna să se oprească de la rău şi le zicea şi nu-i bătea să-i 
scoată din acel rău pe care-1 făceau. Şi totdeauna le zicea cuvinte ca acestea, nu fiii mei, nu faceţi 
aşa, nu este auz bun pe care îl aud despre voi. Deşi ajungeau aceste cuvinte ca să-i ţină pe copii 
în bine, de ar fi fost cu minte bună. 

Devreme ce preotul acela n-a arătat şi n-a făcut totul, care se cădea să facă, să-i certe bine, şi 1-a 
făcut pe Dumnezeu vrăjmaş tare şi lui şi fiilor săi. Şi fiindu-i milă şi neândurându-se a certa pe 
fii săi şi-a pierdut mântuirea şi a sa şi a fiilor lui. Pentru că făcând copii aceia rău şi umblând 
afară de poruncile lui Dumnezeu, Dumnezeu S-a supărat şi a trimis pe cei străini de neam şi i-a 
ucis. Şi auzind părintele de moartea fiilor săi, a căzut de acolo de unde era pe spate de întristare 
şi a murit. Şi aşa certând pe fii săi s-a lipsit de această viaţă şi de ceea ce va să fie, tatăl şi fiii. 
Deşi Dumnezeu n-a aflat altceva să-1 defaime numai greşeala că n-a certat pe fii săi care erau 
neînţelepţi. Şi deşi păcatul lui era puţin, 1-a stricat Dumnezeu cu toată casa lui. 

Dar pe cei ce greşesc mai rău, îi va lăsa oare Dumnezeu fără iertare? Pentru că pe om deşi era 
bătrân cinstit, care era judecător şi învăţător la neamul evreilor care nu lua nimic şi fiind aşa 
destoinic nimic n-a putut să-1 izbăvească să nu se strice şi să nu se muncească cu toată casa lui, 
nepedepsind pe fiii lui cum se cade; care pedeapsă şi muncă ne va apuca pe noi? Care suntem 
departe de bunătatea aceluia, şi nu numai că nu voim şi că nu îi pedepsim la vreo bunătatea 
aceluia ci suntem mai rău decât fiecare barbar către ei, pentru că în ce chip fiecare pentru ale lui 
păcate şi greşeli nu poate să zică cuvânt şi să fugă de răspuns, să găsească iertăciune în acest fel 
nici părinţii pentru greşelile copiilor lor nu au a răspunde să nu-i muncească de nu-i vor pedepsi. 

De aceea de vor petrece fiii cu obiceiuri bune cu anevoie se vor întoarce când se vor face la 
vârsta legii. Căci sufletul copiilor este ca pânza de curată şi albă care în orice fel se va vopsi 



întâi, aşa va fi până la sfârşit. Chiar dacă ar vrea cineva să o vopsească cu o altă culoare, pururea 
se arată vopseaua cea dintâi. Aşa şi copiii cei mici când se obişnuiesc la bine cu anevoie se întorc 
la rău. Pentru aceasta zice şi Sf. Ap. Pavel la I Corinteni V, luând pildă de la Menandru. Strică 
minţile cele bune vorbele cele rele, adică vorbele cele rele strică minţile cele bune ale tinerilor. 

Şi să nu ne mirăm cum se fac uni hoţi, sau desfrânaţi sau lepădător de credinţă creştinească 
pentru că auzind fiii de mici învăţătura şi pentru că necercetându-i părinţii cu cercetare şi cu 
învăţătura Domnului, se deprind de mici la rău şi când află puţină pricină îndată întorc calea cea 
dreaptă. 

Pentru aceasta porunceşte Ap. Pavel la Efeseni VI: "Fiilor ascultaţi pe părinţii voştri în Domnul 
pentru că aceasta este dreptatea. Cinsteşte pe tatăl tău şi pe mama ta care este întîia poruncă cu 
făgăduinţă, pentru ca să-ţi fie bine şi să trăieşti ani mulţi pe pământ". înţelepciunea lui Solomon: 
"Fiul certat înţelept va fi, iar cel ce cruţă varga urăşte pe fiul său, iar cel ce-1 iubeşte cu nevoinţă 
îl ceartă". 

Pentru că de-ar fi fost la oameni din fire răutatea, încât să nu poată face cei rău în altfel, fără 
numai să fie răi şi cei buni să fie buni, cu cuviinţă ar fi avut fiecare cuvânt să răspundă lui 
Dumnezeu. Dar fiindcă fiecare din voia lui se face bun sau rău, ce răspuns care să aibă socotinţă 
bună are să zică părintele sau maica aceia care lasă pe copii lor iubiţi să se facă răi şi nenorociţi? 

Nu lăsaţi copiilor voştri avuţie trecătoare, de veţi vrea să le lăsaţi bunătate. Dacă muriţi şi le 
lăsaţi copiilor averea şi pe ei nepedepsiţi şi cu tinereţile împreună şi cu sărăcia care rămâne după 
voi le lăsaţi şi avere ca să-şi facă voile lor cele rele, aşa îi surpaţi. 

Deci să nu gândim cum să-i lăsăm pe copiii noştri bogaţi, ci cum să-i pedepsim şi să-i lăsăm 
înţelepţi, pentru că de vor avea nădejdea lor la avuţie, n-au grijă să facă alte bunătăţi decât să 
acopere cu bogăţie faptele lor cele rele. Deci să nu ne apucăm de alt lucru până ce nu vom 
îndrepta sufletele fiilor noştri. Şi dacă ne vom certa fiii noştri, fiecare va dobândi plata la venirea 
lui Hristos. De vei creşte pe fiul tău bine şi-1 vei pedepsi şi-1 vei face temător de Dumnezeu, va 
veni ca un lanţ calea bună. 

Părinţii care nu-şi ceartă copiii sunt mai răi ca tâlharii care ucid numai trupul, iar părinţii ucid şi 
sufletul şi trupul copiilor. 

Prietenul lui David, Huşi, după ce Abesalon, fiul lui David s-a răzvrătit dar Dumnezeu îl 
pedepseşte merge şi strică sfatul lui Abesalon şi a reuşit, căci Dumnezeu nu îngăduie răzvrătirea 
fiului căci vrea ca fiii să fie supuşi părinţilor, şi de nu se vor supune rău vor muri. Părinţii sunt 
datori să-şi crească copiii în smerenie credinţă bună ortodoxă şi bunătate. Iar copiii de nu vor 
asculta de părinţi vor fi vicleni ca şi Abesalon, fiul lui David, căci răul cu cât merge cu atât se 
face mai rău. 

Copilul vostru de sufere de vreo boală şi-1 duceţi la doctor faceţi în tot felul să-1 izbăviţi de acea 
boală. Şi când boleşte sufleteşte când păcătuieşte, când curveşte prin trup, când fură, când face 
răutăţi oprite de Dumnezeu, şi neînvăţătura este boală omului mare, acestea sunt boli care se 



vindecă mai greu. Neînvăţătura este o boală foarte grea, fără învăţătură nu este cu putinţă să 
cunoască careva pe Dumnezeu, numai îl cunoaşte cum îl cunosc şi cele fără de cuvânt dobitoace. 

Trebuie omul să fie înţelept în ce chip 1-a făcut Dumnezeu, pentru că cuvântul fără înţelepciune 
se aseamănă cu o piatră de mult preţ în tină. De vei zice că fără de înţelepciune poate să petreacă 
cineva, nu spui adevărul, căci precum o corabie fără de cârmă şi fără de corăbier nu poate să 
treacă marea, aşa şi omul neînţelept. Corabia este fără de cârmă şi fără de corăbier în viaţa 
aceasta şi nu ştie ce va face. Pentru aceea zicea un înţelept, cel neispitit de carte văzând nu vede, 
adică neînvăţatul deşi vede este orb, căci întreabă-1 pe omul neînţelept de este sufletul lui muritor 
sau nemuritor de se mişcă sau nu, de stă cerul sau se mută, de este Dumnezeu în trei fiinţe 
(ipostase), ce este liturghia, preotul şi dacă nu ştie acestea este orb. Căci sufletul şi munca sunt 
care văd şi când mintea nu pricepe, orb este de tot. Cei ce se cunosc pe sine cunosc pe 
Dumnezeu, copiii trebuie să se cunoască ei pe ei înşişi. Deci pedepsiţi pe copiii voştri împreună 
cu voi, pentru ca să vă mântuiţi şi pe voi şi pe copiii voştri şi să dobândiţi împărăţia cerurilor 
întru Hristos Iisus Domnul nostru, a Căruia este slava în vecii vecilor. Amin 

2. PENTRU FRUMUSEŢEA FEMEILOR 

? 

din " "Mărgăritare " 

Cel ce vrea să ia femeie după lege, trebuie întîi să citească pravilele, pe care le-a scris Pavel 
Apostolul pentru care să afle ce i se cade să facă. Căci când se va întâmpla ca femeia ce o va lua 
să fie rea, ocărâtoare şi beţivă şi de fără minte şi alte răutăţi să aibă şi numai o răutate din acestea 
de va avea, mai vârtos prea desfrânată să fie, trebuieşte să o despuiaţi şi să iei alta, că vei avea 
multă cheltuilă şi nevoi, drept aceia în tot chipul fă să iei femeie bună, smerită şi înţeleaptă şi 
ascultătoare că de vei vrea că să cumperi casă bună sau robi, mai mult cauţi la cei care îi vind şi 
cercetezi pe cei ce i-a avut mai înainte şi apoi cauţi de sănătatea robilor şi de bărbăţia şi de voia 
sufletului lor. 

Cade-se mai mult să faci cercetare pentru femeie, că de vei lua casă rea poţi să o dai înapoi. Şi iar 
de va lua cineva femeie săracă, este puţină răutate, iar de va lua bogată este mare şi îndoită 
răutate, că una face stricăciune vieţii, iar alta aduce pe bărbat la supunere şi nevoinţă. 

Şi alţii care păzesc curvele nu numai în cealaltă lume se muncesc, ci şi aici cu rea răutate au 
pierit. Multe meşteşuguri diavoleşti au răbdatat de la femeile cele rele, că acelea, multora le-au 
făcut farmece, şi pe ibovnicii lor pe unii i-au înebunit, pe alţii i-au omorât. 

Şi tu omule de nu te temi de Dumnezeu, nici de munca dracilor, măcar de farmecele diavolilor 
teme-te. Căci când te vei vedea pe tine că te-au făcut pustiu de ajutorul lui Dumnezeu, pentru 
desfrânări, şi despuindu-te (lipsindu-te) de ajutorul şi de darul cel de sus, atunci cu multă 
netemere te ia desfrânata, şi cheamă pe draci să-ţi scrie baiere şi te lipseşte de mântuirea ta, şi te 
face de râs şi de batjocoră în toată cetatea. 

De vrei să ai puţină mângîiere la sufletul tău nu merge la zbor şi la jocuri, ci mergi la râuri şi la 
bălţi, la grădini şi la livezi şi la pometuri de ascultă pe greierii care cântă toată ziua. Treci la 
bisericile Sf. Mucenici care dau sănătatea sufletului şi a trupului şi nu la alte stricăciuni. Ai robi, 



ai femeie, ai copii? Ce este împotriva bucuriei şi veseliei acesteia? Ai casă, ai gloată, ai prieteni, 
acestea sunt veselitoare şi câştigul mântuitor şi fericit. 

Ce este altceva mai dulce şi mai fericit în toată lumea ca prietenii buni şi iubiţi? Şi ce este iarăşi 
ca însoţitoarea tihnită şi înţeleaptă şi ascultătoare? 

De când vezi femeie frumoasă şi adaugi pofta ta mai mult decât a ei, socoteşte că pământ este şi 
cenuşă, şi se va potoli tulburarea poftei, sau pune în gândul tău cum va schimba frumuseţea ei 
bătrâneţile sau boala şi vei vedea cum i se adâncesc ochii, cum i se zbârcesc feţele obrazului şi 
toată se strică floarea aceea a frumuseţii şi a tinereţii. 

Lut lauzi şi cenuşă şi ţărână, care nu este altceva fără numai mormânt văruit, frumuseţea trupului. 
Şi de ai vedea cele dinlăuntru trupului este plin de necuraţii şi de putoare multă. Şi de multe ori şi 
înfăţişarea frumoasă murind şi după o zi s-a aflat groapa ei plină de viermi şi împuţiciune multă. 

Vezi omule ce frumuseţe râvneşti şi săruţi? Drept aceea a oprit Hristos să nu râvneşti la 
frumuseţea cuiva şi zice, cel ce caută la femeie pentru a pofti pe ea, iată a preacurvit, cu ea. 
Pentru aceasta când vei vedea faţa vreuneia şi vei păţi vreo stricăciune sufletească, nicidecum a 
doua oară să nu o mai vezi şi te vei izbăvi. 

Căci şi cei ce sunt bolnavi de idropică şi de splină au feţele lor luminoase iar când cunoşti 
idropica în pântecele lor îi urăşti. Aşa şi frumuseţea străină să o urâm şi pe femeia rea. Căci se 
zice pentru oarecare grec filosof că avea o femeie rea şi îi ziceau toţi, pentru ce motiv ţii femeia 
limbută şi n-o alungi. Şi el le zice că vrea să aibă în casa lui luptă şi pedeapsă ca să fie mai blând 
faţă de alţii, pentru aceea rabd ocara şi pedeapsa. Auziţi dragoste dumnezeiască a unei perechi 
cinstite de bărbat cu femeie pe care a arătat-o în aceste chinuri. 

Căci după ce s-a sălăşluit Avraam la locul numit al Gherarei şi când l-au întrebat oamenii cetăţii 
aceleia pentru femeia sa Sara, temându-se zice: îmi este soră. Atunci a trimis Abimelec împăratul 
şi a luat-o pe Sara, căci era foarte frumoasă. Atunci dreptul Avraam a răbdat îndoită ispită, şi 
străinătatea şi luarea femeii lui. Iar Dumnezeu a trimis înger în noaptea aceea la Abimelec şi-i 
zice lui: "Iată vei muri pentru femeia omului acestuia străin pe care ai luat-o". 

Iar împăratul zice către el: mi-a zis că îi este lui soră, iar eu nu mi-am întins mâna mea la dânsa şi 
mă iartă că neştiind am făcut aceasta din cei aleşi prieteni ai mei şi dă-i femeia lui, că prooroc 
este şi se roagă pentru tine ca să trăieşti mulţi ani, iar de nu-i vei da femeia lui vei muri şi toţi ai 
tăi, că acesta temându-se de moarte zise că nu-i este femeie, şi să-1 dăruieşti prieteneşte că se 
roagă pentru tine. Sculându-se din somn Abimelec înfricoşat îndată aduse pe Avraam cu multă 
cinste şi i-a zis lui: " cum ai făcut tu aşa omule şi ai adus moartea la noi, care nu ţi-am grăit 
nimic. 

Iar Avraam îi zise împăratului că temându-se de moarte a zis că, mi-i soră din tatăl meu şi nu din 
mamă şi am luat-o pe ea femeie şi soră. Atunci împăratul temându-se de acel drept şi de 
blândeţea lui ia dat bani şi oi şi boi şi slugi şi pe Sara femeia lui, i-a dat voie să locuiească în 
orice loc va vrea, de vreme ce a aflat că pentru rugăciunile aceluia i s-a dat viaţa lui. Şi avea pe 



străinul cel necunoscut ca pe un mare binefăcător. Acestea toate s-au rânduit de la Dumnezeu 
cele mâhnite spre bucurie. 

Şi când era la adânci bătrâneţe Avraam s-a sfătuit să-i ia femeie lui Isaac din neamul cananeilor şi 
cheamă pe ispravnicul slujitor cel mai bun şi credincios şi-i zice lui: să mergi la mijlocul râurilor 
la moşia mea şi să-i iei femeie fiului meu celui iubit Isaac. 

Vezi iubite că în vremea cea veche, nu căuta avuţii, bani, robi, vii şi grădini! Nu căuta podoaba 
cea din afară ci frumuseţea sufletului şi binecuvântarea patriarhului. Si luând robul cămilele şi 
darurile s-a dus în Mesopotamia Siriei şi la ţara lui Nahor care îi era frate lui Avraam şi a stat 
afară din sat, aproape de fântâna satului şi începu a se ruga zicând aşa: "Doamne Dumnezeu 
stăpânului meu Avraam bine îndreptează-mă pe mine astăzi, şi fă voia domnului meu Avraam; şi 
iată veni Rebeca să ia apă; şi îndată fata cu toată bucuria ia dat de băut. Şi i-a zis ei adapă şi 
cămilele lui, şi se miră de mintea cea iubitoare de străini. Atunci dacă a priceput el mintea cea 
curată a feţişoarei, începu să o întrebe a cui fată este şi de va avea tatăl ei loc larg să rămână la ei, 
şi ea a zis: avem loc bun să rămîi. 

De acum se arată cum va să fie nora acelui iubitor de străin Avraam. Ea zise că este fata lui 
Nahor, frate cu Avraam. Apoi a întrebat-o dacă va fi şi hrană pentru cămile, şi ea zise că şi loc 
este şi bucate multe numai veniţi. Văzuta-i smerire şi lărgire şi iubire de stăini? Câtă bogăţie este 
aceasta, câtă comoară. Aceasta este zestrea cea mare, aceasta este visteria ce nu se sfârşeşte 
niciodată. 

Aceasta a zis sluga şi minunându-se de cea mare şi nemăsurată iubire de străini, se bucură foarte 
de mintea cea mai milostivă a feţişoarei; mulţumi Domnului şi zise binecuvântat este Dumnezeul 
stăpânului meu Avraam. Şi începu şi el a spune fetei cine este, că fratele moşului său este acela. 
Fata auzind aleargă şi spune părinţilor cuvintele străinului acela şi aleargă Laban şi-i zise: De 
vreme ce eşti slugă omului nostru odihneşte -te la casa mea că am gătit loc ţie să te odihnesc. 
Apoi du-se pe Rebeca de soţie lui Isaac iar Dumnezeu îi binecuvânta pe amândoi şi merse Isaac 
cu Rebeca la tatăl lui şi în ziua aceea au făcut multă milostenie. 

Aşa se cade să facă şi ceilalţi oameni mireni, mai vârtos creştinii şi nu distracţii şi jocuri 
diavoleşti, ci să facă milostenie la săraci. Şi atunci va veni harul lui Hristos şi va binecuvânta pe 
tinerii aceia şi în curând vor lua roadă milosteniei şi cum că aceasta este adevărat află de la fata 
cea din Iappe, Tavita. Pentru că şi aceasta moartă stând, au stat aproape săracii aceia ce se 
hrăneau de la ea, şi plângând cu lacrimi amare au înviat-o şi i-au dăruit viaţa în Domnul nostru 
Iisus Hristos, a Căruia este slava împreună cu Părintele şi cu Sf. Duh acum în pururea şi în vecii 
vecilor. Amin. 

3. DIN PREDICA DE SFÎNTUL PETRU ŞI DIN ZIUA SE ILIE 

din " "Mărgăritare " 

3. SĂ NU NECINSTEASCĂ NIMENI BISERICA 
LUI HRISTOS ŞI SFINTELE TAINE 



DIN PREDICA DE SFINTUL PETRU ŞI DIN ZIUA SE ILIE 

Astăzi puţini fraţi au venit la biserica noastră. Oare care să fie pricina de s-au oprit şi noi 
săvârşim, pomenirea mucenicilor şi nimeni n-a venit către noi? De nu cumva depărtarea căii i-a 
pus pe dânşii în atâta lenevire şi pregetare? Dar nici aceasta nu i-a oprit să vină, ci pentru că n-au 
dragoste călduroasă către Dumnezeu şi către ai Lui sfinţi. Şi că în ce chip pe cel ce este sârguitor 
şi treaz în voinţă, nici un lucru nu poate să-1 oprească, aşa şi pe cel leneş şi şovăitor toate pot să-1 
oprească. 

Mucenicii şi-au vărsat sângele pentru adevăr, şi care este adevărul? Hristos; şi tu puţină cale n-ai 
putut să nu o socoti? Acelora li s-au tăiat capetele pentru Hristos. Hristos pentru tine a murit şi 
pentru Dânsul şovăieşti? Este pomenirea mucenicilor şi tu te leneveşti şi pregeţi? Ţi se cădea să 
vii să vezi pe diavolul biruit şi pe mucenic biruind şi pe Dumnezeu slăvindu-1 şi Biserica 
încununată. 

Dar ce zice cel fără de minte? Păcătos sânt şi nu pot să vin la biserică. Şi de vreme ce eşti păcătos 
vino la Biserică să te facă drept. Cine şi care dintre oameni este fără de păcat? Sau nu ştii că şi 
tocmai aceştia ai bisericii care slujesc sfântului jertfelnic sunt încărcaţi cu păcate, şi de vreme ce 
şi ei carne purtând şi fiind uniţi cu trup de lut şi noi înşine cei ce şedem pe scaun arhieresc şi vă 
învăţăm pe voi, suntem împletiţi cu păcate dar nu ne deznădăjduim de iubirea de oameni a lui 
Dumnezeu, nici nu arătăm neomenie, că pentru aceea şi pe cei ce sunt preoţi a sluji patimilor i-a 
făcut, ca din cele ce păţesc ei, să dea iertăciune celorlaţi. 

Câtă necunoştinţă şi muncă, că de este cineva să cânte sau să joace, sau să facă alte jocuri şi ne- 
ar chema, noi toţi alergăm foarte grabnic ca şi când am avea aripi şi pe cel ce ne-ar chema îl 
avem ca pe un mare dăruitor, şi toată ziua ne-o trecem numai a auzi şi a privi la acela. Iar la 
Dumnezeu învăţându-ne prin prooroci şi prin psalmi căscăm şi dormităm, şi la inimă avem vifor 
iar la cap întunecare iar la alergările de cai când mergem să privim unde nu e nici un 
acoperământ de perete de s-ar întâmpla să-i lovească cu vreo vijelie în obraz ei îngăduiesc ca 
nişte îndrăciţi şi rabdă uneori gerul, alteori zăduful după cum este vremea şi depărtarea căii nu-i 
osteneşte şi nu-i oboseşte şi nu-i opreşte nici o nevoie, iar la biserică când vrem să mergem toate 
ni se face sminteală şi ploaia şi calea. 

Iar când ne-ar întreba cineva cine este tatăl proorocului Isaia sau Avdie sau al altui prooroc sau 
din apostoli nicidecum nu ştie să răspundă. Iar pentru carele cailor care merg la alergări, răspund 
cu multă socoteală despre armele ştiutorilor, avocaţilor şi retorilor. Şi cine se laudă şi să le 
îngăduiască aceasta spune-mi? De multe ori v-am învăţat şi v-am arătat să nu mergeţi la zboruri 
şi la alergările cailor şi nu mi-aţi ascultat cuvântul. 

Nu-ţi fie ruşine, vino iarăşi de auzi. Dar vei zice: am auzit şi n-am păzit, acum cum voi putea să 
vin să aud. Ţi-e ruşine. Dar încă ai cuvântul meu în inima ta mustrându-te înrădăcinat, zici că 
nefîind eu de faţă tot ţi-e ruşine şi te roşeşti. Drept aceea nimeni mustrându-te, tot ai frică şi 
legătura, că învăţătura mea te curăţeşte, n-ai păzit? 

Adevărat atunci eşti dator să vii şi să păzeşti iar şi să auzi. Şi de vei pune iarbă şi nu te va curaţi, 
a doua zi iarăşi nu o vei pune? O, omule, un tăietor de lemne vrea să taie un copac mare, şi de va 

da cu securea odată şi nu va cădea copacul, oare nu va da iar, şi a patra şi a cincea oară sau şi a 
zecea oară. Aşa fă şi tu. Acestea vă zic, nu să vă fac mai leneşi şi mai şovăitori, ci ca să fac mai 
nevoitori. 

O, omule intrat-ai în biserică, învrednicindu-te-ai de vorba scripturii şi mai vârtos a lui Hristos, 
păzeşte-te să nu iei mai înainte de opustul (încheierea) preotului, pentru că, ca şi un slujitor fugar 
te vei judeca de către Dumnezeu. Toată ziua petreci în locurile cele trupeşti şi două la cele 
duhovniceşti nu poţi îngădui? La jocuri mergi şi până nu se strică nu ieşi, şi la biserică vii şi mai 
îninte de terminarea Sf Liturghii ieşi. 

Fie-ţi frică de cela ce zice, cel care necinsteşte Sf. Taine se va socoti şi necinstit de către Hristos. 
A sta înaintea unui împărat nici să zâmbeşti sau a râde nu cutezi, iar înaintea Domnului Hristos şi 
împăratului tuturor stând şi nu stai cu frică şi cu cutremur, ci vorbeşti şi râzi fără de tocmeală în 
casa lui Dumnezeu. Cu aceasta II îndemni pe Dânsul de te urgiseşte şi nu iei iertare păcatelor 
tale. Pentru că Dumnezeu nu atâta pe cei păcătoşi îi urăşte, ca pe cei ce nu se opresc de la păcat. 
De la unii ca acestea îşi întoarce Dumnezeu faţa şi se îndepărtează. 

Ce faci omule? Stai în biserică şi la frumuseţe străină priveşti şi nu te cutremuri şi nu te 
înspăimântezi a batjocori în acest fel pe Dumnezeu şi cu mai necinste decât un târg? Că la târg ţi- 
e ruşine să te arăţi că priveşti la frumuseţea cuiva. Iar în casa lui Dumnezeu unde te învaţă şi mai 
vârtos te spăimântează pentru păcatele şi nelegiuirile tale şi mai mult auzind atunci ca să nu le 
faci; şi tu faci inima ta prăvălia diavolului şi cu ochii tăi faci lucrurile diavoleşti. Mai bine ar fi 
fost ca ochii aceştia să fie orbi decât să privească fără de ruşine şi fără de lege. Socoteşte, omule, 
cu gândul tău lângă cine stai aproape, când te apropii la Sfânta şi înfricoşata Liturghie oare cu 
cine vrei să te rogi împreună cu Heruvimii, cu Serafimii şi cu celelalte puteri, cu îngerii şi cu 
arhanghelii, socoteşte pe care îi ai împreună în horă şi împreună cântăreţi şi aceasta îţi ajunge 
întru priveghere şi întru pricepere. Când îţi vei aduce aminte că porţi trup de pământ şi eşti de-a 
valma împreună cu sfinţii îngeri, cu toate cereştile puteri cele fără de trupuri şi te-ai învrednicit 
împreună cu aceia să cânţi şi să lauzi pe Stăpânul Hristos şi Dumnezeul tuturor. 

Pentru aceea nu fii ca un slăbănog, ci fii gata cu poftă la cântarea Sf. Liturghii. 

Nu avea gând lumesc la vremea aceea ci către ceruri pune tot gândul tău ca şi cum ai sta lângă 
scaunul slavei şi ca şi cum ai zbura împreună cu serafimii, şi aşa lui Dumnezeu lauda cea sfântă 
adu-o, că pentru aceasta dăm învăţătura să stai bine la vremea Sf. Liturghii ca să ridicăm 
gândurile cele ce zac jos, că la vremea Sf. Slujbe, fraţilor, nu numai oamenii strigă acea 
înfricoşată strigare ci şi dumnezeieştii îngeri cad la Domnul Hristos şi arhanghelii se roagă având 
împreună vreme de Sf. Taine. 

Că precum oamenii ţin şi mişcă ramurile de măslin înaintea împăraţilor şi prin odrasla măslinului 
îi aduc aminte să facă milă şi iubire de oameni faţă de poporul lui, aşa şi sfinţii îngeri la jertfa Sf. 
Liturgii în loc de stâlpările măslinului, acel preasfânt şi dumnezeiesc Trup îl arată către Domnul 
nostru Iisus Hristos, şi se roagă pentru firea omenească zicând către Mântuitorul Hristos nu 
numai pentru neamul omenesc ne rugăm şi ne umilim Ţie iubitorule de oameni şi iubitorule de 
bunătăţi, Stăpâne pe care însuţi nu i-ai lăsat, ci mult iubindu-i până la atâta ai primit cât şi pe Sf. 

Tău Suflet l-ai dat pentru ei, pentru aceştia şi noi vărsăm rugăciunile pentru care Tu însuţi Ţi-ai 
vărsat preascumpul Tău Sânge. 

Pentru aceştia ne rugăm pentru care Ţi-ai jertfit cinstitul Tău Trup şi Te-ai junghiat de evreii cei 
fără de lege. Pentru aceea se cade ca fiecare să chibzuiască cu gândul său, care are greşeală şi 
păcătuire a îmblânzit-o şi care bunătate a câştigat-o din îndreptare; care păcat a lăsat, sau la ce 
măsură de bunătate a ajuns şi de s-a făcut mai bun de cum era? Şi de va afla şi va cunoaşte că s-a 
făcut pe sine mai bun de cum era, să se păzească cu postirea lui bine. Iar de s-a făcut leneş la 
celelalte bunătăţi şi are numai postirea singură s-o arate, iar de celelalte bunătăţi nici una nu a 
făcut afară să rămâie. Iar după ce toate păcatele şi le va curaţi cum se cuvine atunci să vină 
înăuntru şi să se împărtăşească cu Sf. Taine ale lui Hristos. 

Căci cel ce nu posteşte se cuvine să aibă şi iertare din cauza bătrâneţilor, alţii de boala trupului, 
alţii din altă întâmplare. Iar cel ce nu greşeşte de mântuirea păcatelor lui nu poate fi să nu dea 
seamă. Pentru că de va cerceta Dumnezeu greşalele, vorbele care se fac pe la biserici, lenevirile, 
pregătirile de pe la slujbe, atunci ce vom face cum îi vom răspunde? Să ştii că Dumnezeu însuşi 
grăind prin prooroci către noi toţi, iar noi grăim multe şi lungi cuvinte unul către altul, care nu ne 
sunt de folos ci numai bârfim în zadar; de va lăsa toate celelalte şi numai pe acestea să cerce şi să 
facă judecată la noi, care nădejde de mântuire ne va fi nouă? Niciuna. Să nu te înşele gândul că 
este puţin păcatul acesta, ci de vei vrea să cunoşti mărimea păcatului acestuia şi necinste ce I-o 
faci lui Dumnezeu, să urcăm la oamenii aceştia pământeşti şi atunci vei cunoaşte măreţia 
lucrului. 

Cutează tu la un boier mare sau şi la un prieten când vorbeşte înţelepciune cu tine şi tu să laşi 
vorba lui, şi să te întorci să vorbeşti cu sluga ta, şi atunci vei cunoaşte câtă necinste Ii faci tu lui 
Dumnezeu prin aceasta. Pentru că de i-ar face cineva această necinste la un domn mare la multă 
pedeapsă l-ar aduce pentru batjocorirea aceia, sau şi capul i l-ar tăia. Iar Dumnezeu cu atâtea şi 
atâtea necinstindu-se nu numai de unul sau de doi şi trei oameni ci de mulţi, putem zice de noi 
toţi şi Dumnezeu rabdă şi amână mânia, şi când vreţi să potoliţi mânia unui împărat pământesc 
alergaţi toţi cu copii cu femei şi din urgia împărătească răpiţi pe vinovat. 

Iar pe cerescul împărat nu voim să-1 facem blând şi iertător şi să răpim din urgia lui nu unul sau 
doi sau trei sau o sută, ci pe toţi păcătoşii lumii. 

Şedeţi afară şi nu alergaţi cu toţii la biserică ca văzând Dumnezeu unirea voastră pe aceia să-i 
lase din munca iadului şi nouă să ne ierte păcatele. Pentru că ce este mai puternic decât biserica 
lui.? Şi nu-mi zice pereţi şi arme, că toate acestea îndelungarea vremii le învecheşte şi le strică 
iar biserica niciodată nu se învecheşte, nici se îmbătrâneşte. Bisericii nici vrăjmaşii noştri nu-i 
pot strica, adică diavolii. Acestea nu le zicem de laudă, de vreme ce faptele singure mărturisesc. 

Câţi împăraţi şi tirani s-au bătut cu Biserica lui Hristos? Şi câţi s-au bătut cu dânsa toţi au pierit 
iar ea s-a suit mai sus decât cerurile. Atâta înălţime şi mărire are Biserica lui Hristos, cât 
bătându-se de alţii pururea birueşte, viclenindu-se se adauge, batjocorită fiind mai luminată se 
arată. Cunoscut-a-ţi dar în ziua aceia câte s-au pornit asupra noastră, arme mânie de ostaşi şi foc 
mai mare şi noi pe la curţile împărăteşti mergem şi ne-am făcut de toată minunea în toată lumea. 
Iar pentru darul lui Dumnezeu nici una din acelea nu ne-au îngrozit, pentru ce? 

Că nici una din răutăţile aceestea nu sunt amare, pentru că este rău în lume? Nimic, vei zice 
moarte, dar moartea nu este rău, căci curând mergem la adăpostirea cea fără de iarnă, dar ce? 
Răpirea avuţiei? Gol am venit gol mă voi duce; dar ce? Scoaterea din pământul lui? Al lui 
Dumnezeu este pământul şi plinirea lui. Dar ce este rău; necazul? Bucuraţi-vă şi vă veseliţi că 
plata voastră multă este în ceruri, când vor zice tot cuvântul rău împotriva voastră. Pentru că deşi 
mă duceam nu era batjocorirea aceia. Pentru că o batjocorire este numai păcatul, că de se va 
batjocori toată lumea tu pe tine nu te batjocori şi nu vei fi batjocorit niciodată. Vânzare a 
gândului este cauza, pentru că de nu vei vinde cu gândul pe altul, nici altul nu va putea să te 
vândă pe tine. Mergeam şi vedeam lucrurile şi mai vârtos cuvintele mele cele date, lucruri făcute 
în târg şi m-am mirat şi am vrut să vă zic unde se folosesc şi unde se află. 

Cei ce nu cinstesc Sf. Liturghie şi vorbesc griji lumeşti şi sunt lipsiţi de darul lui Dumnezeu. 
Pentru că spunem, care slugă va face slujba casei lui mai înainte de a face slujba casei domnului 
său, aceasta este cu neputinţă. Cum dar este cu neputinţă de vreme ce oamenilor nu putem a nu le 
zice şi a nu-i chema domni, şi ne plecăm şi ne cucerim în faţa lor, de am putea să vedem sufletele 
acelor oameni care nu-L cinstesc pe Iisus Hristos făcătorul şi ziditorul nostru că este barbar şi 
neruşinat. Că precum la băi câte trupuri nu intră să se curăţească sunt pline de întinăciune şi de 
grozăvie multă aşa şi sufletul care nu aude învăţătura duhovnicească a lui Dumnezeu este prin 
necurăţie şi de împuţiciunea păcatelor şi aţi vedea de câte rane şi spini sunt pline sufletele 
acelora. 

Căci precum pământul ce nu se ară se înţeleneşte şi se umple de mărăcini aşa şi sufletul care nu 
aude cuvântul lui Dumnezeu şi învăţătura duhovnicească răsare tot mărăcini şi ciulini, adică se 
naşte tot felul de păcat în inima noastră. Că de vreme ce noi în toate zilele auzim citania 
Scripturilor, a proorocilor şi a apostolilor şi de-a pururea cântăm dumnezeieştile canoane şi abia 
cu mare nevoie fugim de patimile noastre, abia potolim mânia. Abia gonim urgia, pizma şi pofta 
cea rea, abia contenind fiarele cele fără ruşine, adică gândurile cele rele ale diavolilor, dar cei ce 
niciodată n-au dobândit această vindecare a învăţăturii, care nădejde a mântuirii vom avea? Căci 
precum cel ce iese de la adăpostire pretutindeni rătăceşte, la fel şi cel ce pierde lumina lui în 
multe locuri se împiedică şi cade. Aşa şi cela ce cade în uitarea temerii de Dumnezeu, gânduri şi 
înstrăinări are pururea. 

Căci când Dumnezeu este cu noi în ajutor, toate cele ce sunt de întristare departe le goneşte. In 
acest fel iarăşi depărtându-se de noi pentru păcatele noastre, nu-şi aduce aminte de noi deloc şi 
atunci trupul şi inima se rupe şi se străinează şi cei ce sunt întristătorii diavolii şi oamenii se 
adaogă, încât de la toţi au bântuială, pentru ca să se facă mai cu grijă cei leneşi şi să se poată 
întoarce din căderea ce-au căzut. Pentru că zice dumnezeiasca Scriptură, pedepsi-te-va 
neascultarea ta şi răutatea ta te va mustra, în aşa fel încât depărtarea lui Dumnezeu este o grijă la 
păcătos. Căci cunoaşte Dumnezeu mai înainte şi se îngrijeşte pentru om; îl lasă puţin ca să se 
smerească şi atunci alungându-se lenevia se fac mai nevoitori şi cei leneşi. 

Socotesc că mulţi vor fi care ne-au lăsat de multă vreme şi s-au dus la zboruri şi la jocurile 
nelegiuirii şi astăzi au venit şi aş vrea să-i văd mai des ca să-i alung de la uşa bisericii, nu ca să 
fie afară pururea, ci ca să se îndrepteze şi iarăşi să vie. Dar de vreme ce şi părinţii pe feciorii lor 
când greşesc îi scot afară din casă şi nu le dau nici pâine să mănânce nu ca să-i înstrăineze de tot, 
ci ca să-i înţelepţească şi ca să se facă mai buni şi atunci cu cinstea şi slava cea părintească să vie 

la moştenire; în acest fel fac şi păstorii cu oile cele râioase, le despart pe oile cele sănătoase ca să 
se tămăduiască de boală şi apoi fără de sminteală să vie la oile cele sănătoase ca să nu se umple 
toată turma de boala acelora. 

Drept aceea şi noi vrând să-i ştim pe aceia măcar că nu-i vom vedea cu ochii, iar cuvântul nostru 
îi va cunoaşte şi gândul lor îi va mustra, adică ce zic. Numai acela este la biserică care petrece în 
mod vrednic cu cuvântul şi gândul. Acelaşi care are viaţa lui stricată şi este cu mulţi unit, deşi 
este trupul lui aici şi gândul lui afară, folos nu are. Pentru că cei ce sunt canonisiţi după 
dumnezeieştile pravile şi rămânând afară adevărat au nădejdi bune că de vor îndrepta păcatele lor 
pot iarăşi să intre cu gândul curat. Iar cei ce s-au pângărit pe sine şi li s-a poruncit să nu intre mai 
înainte la uşile Sf. Altar, până ce nu se vor curaţi de întinăciunea care li s-a făcut prin păcate, pe 
urmă se fac obraznici şi fără ruşine şi fac lovitura rănii mai grea, cu atât de rău a păcatului cât 
este de mare neruşinarea după păcat. 

Mulţi oameni se împărtăşesc cu Sf. Taine ale lui Hristos într-un an odată, alţi de mai multe ori 
într-un an; oare pe care din acestea îi vom lăuda sau îi vom ferici? Pe cei ce se împtăşesc de 
multe ori sau pe cei ce de puţine ori? Eu zic că nici pe cei ce se împărtăşesc din an în an şi nici pe 
cei ce se împărtăşesc de mai multe ori, nici de puţine ori, numai pe cei ce se împărtăşesc cu gând 
curat şi cu inimă curată, pe cei ce au viaţă nehulită, pe cei ce sunt nepomenitori de rele şi nu 
pizmuitori şi care poftesc pacea. Unii ca aceştia la toate praznicile Domneşti să se împărtăşească. 
Iar cei ce sunt necunoscători şi necuraţi de tot felul de păcate, niciodată în an să nu fie vrednici a 
se împărtăşi. Că mulţi bolnavi şi slabi mor împărtăşindu-se cu nevrednicie şi merg la iad. 

O, omule mâncata-i din masa cea duhovnicească şi Cinei cele împărăteşti te-ai învrednicit şi 
iarăşi te dedai la păcat? Trupul tău ungi cu mir şi iar îl umpli de putoare şi de scârnăvie. Tot anul 
te împărtăşeşti şi te curăţeşti şi o săptămână n-ai trecut şi iar faci cele mai dinainte ale tale 
fărădelegi? I-a spune-mi de te vei însănătoşi în patruzeci de zile fiind bolnav de multă vreme şi te 
vei da pe sine iar la boala aceea, n-ai pierdut osteneala cea mai dinainte? De vreme ce cele fireşti 
le schimbi cu mult mai vârtos cele din voinţă, şi de îţi va mirosi gura nici cele obişnuite bucate 
nu le poţi mânca, dar cum îndrăzneşti a te împărtăşi având în suflet atâta putoare de păcate? Şi ce 
iertare vei avea? Nici una. 

Pentru că zice dumnezeiescul Apostol cel ce mănâncă şi bea cu nevrednicie vinovat este Trupului 
şi Sîngelui Domnului nostru Iisus Hristos, adică câtă muncă vor lua evreii ce au răstignit pe Iisus 
Hristos, atâta va lua şi acela. Că precum acei ucigaşi sunt vinovaţi sângelui aşa şi cei ce 
nevrednici se împărtăşesc cu Trupul şi Sângele lui Hristos. Ca şi cum cineva ar sparge sau ar 
întina haina împăratului batjocoreşte aşa şi la Sf. Taine este ca şi cum ar omorî trupul Domnului 
nostru Iisus Hristos, cei ce-1 primesc cu suflet şi cu gând necurat încât atâta sunt de multe cele 
ale nelegiuirii pe cât sunt cele ale batjocurei. Acest cuvânt pe multe inimii le arde, acesta pe 
mulţi i-a clătit şi i-a tulburat. Muşcat-am cunoştinţa celor ce aud, iar mai vârtos şi a mea celui ce 
grăiesc mai mult decât a vostră a celor ce auziţi. 

Căci când este învăţătură împreunate sunt şi pedepsele, aşa şi rătăcirile sunt împreună şi acest 
lucru este al iubirii de oameni a lui Dumnezeu. Drept aceia trebuie şi cel ce zice şi cel ce aude să 
se supuie acestor pravile şi să aibă această fire. La fel şi fiecare greşit este călcător poruncilor lui 
Dumnezeu. Pentru ca să facă cu măsură canonul şi certarea, pentru că trebuie să fie duhovnicul 

crezător la păcătoşi aducând-şi aminte de boala şi slăbiciunea lui, ca să nu-i canonisească greu. 
Pentru aceea de vei vedea pe cineva curvind şi va vrea să se împărtăşească aşa nevrednic spune 
preotului în taină că cutare om este nevrednic şi vrea să se împărtăşească; şi opreşte pe necuratul. 
Iar de vei acoperi eşti părtaş la păcatul acela, pentru că n-a zis proorocul că ai curvit, ci că cu 
curvarul împreună partea ta ai pus. 

Vai, vai, cât rău este să ascundă cineva păcatele altora, sau şi ale lui de cel mai mare sau şi de 
duhovnicul lui, pentru că părtaş zice că eşti muncilor şi pedepselor pentru păcatele aceluia şi cu 
toată dreptatea; că de dulceaţa păcatului neavând parte, iar muncii te faci împreună părtaş şi 
păcatului aceluia. Pentru ca nu-mi zice cele necurate cuvinte care te duc la ea, adică ce mi-e de 
păcatul altuia? Măcar de aş putea să le văd pe ale mele, că atunci mai mult voi vrăji de păcatele 
tale, când tu vei certa ale tale greşeli pentru folosul fratelui tău precum şi Pavel zicea: " Că atunci 
când vede păcătosul că toţi îl urăsc şi se depărtează de dânsul ca un rău mare, atunci ce a făcut nu 
mai face, iar de va vedea că nu le pare rău de ceea ce a făcut se face şi mai rău, însă ştiu că multă 
supărare vă pricinuieşte ceea ce zic. După ce veţi pleca de aici cine va putea auzi şi îngădui 
mustrările voastre, zicând, noi iarăşi viind şi rău făcând şi pătimind şi necăjindu-ne, ne alungi 
părinte de la împărtăşanie şi de la cina cea Tainică. 

Drept aceea v-am zis acestea ca să cunoaşteţi că nu vă alung ci mai mult vă adun şi nu vă opresc 
ci vă chem şi vă trag pe voi la bine, mai vârtos prin mustrări, că frica muncii precum văpaia 
topeşte ceara aşa se face şi la gândul celor păcătoşi; topeşte şi arde păcatele voastre şi curat face 
gândul vostru, şi adaugă îndrăznirea şi venirea, precum doctorul cel ce cunoaşte, care dă vreunui 
bolnav ierburi amare când nu poate mistui bucatele ce mănâncă şi cu acele ierburi amare scoate 
veninul şi curăţeşte stomacul şi îndeamnă pofta cea amorţită spre mâncare şi atunci cu poftă 
începe la hrană obişnuită. In acest chip este şi învăţătura când zice învăţătorul cuvinte amare 
curăţeşte cugetele cele rele ale gândului şi ale inimii şi se descarcă de greul păcatelor şi atunci cu 
multă bucurie primeşte Trupul şi Sângele lui Hristos. Pentru aceea zice Apostolul; "Supuneţi-vă 
şi ascultaţi de mai marii voştri, pentru ei se ostenesc pentru sufletele voastre", ca şi cum vor da 
seama, ca tu de vei greşi pentru ale tale păcate şi de te vei nevoi bine nu va fie ţie să dai seama 
pentru altul. 

Iar preotul de va griji bine numai de viaţa lui şi pentru a celorlaţi fraţi nu va sta cu nevoinţă, 
împreună cu oamenii cei răi va merge în gheena focului. Pentru că de multe ori preotul pentru ale 
lui greşeli nu se dă la muncă; iar pentru păcatele celor străini se pierde, adică merge în iad. Dar 
de vreme ce i-am mustrat foarte tare pe cei nevrednici şi primesc Sf. Taine, trebuie să zicem şi 
pentru voi slujitorii, preoţi ai sfintei Biserici. Ca să ni se cuvină nouă ca cu multă grijă şi 
smerenie şi nevoinţă să aşteptăm Sf. Daruri. Că de veţi cunoaşte pe cineva în răutate trăind şi-1 
vei ierta pe el a se împărtăşi cu trupul şi Sângele lui Hristos, din mâinile voastre se va cere de la 
Dumnezeu, chiar de va fi domn sau boier mare sau şi chiar împăratul să fie, nu te teme de va veni 
nevrednic să se cuminice, opreşte-1 că mai multă putere ai tu decât împăratul, preotule. Nu 
îndemna spre urgie pe Domnul tău Iisus Hristos să-L dai în trup necurat împuţit. 

Nu da la unii ca aceia în loc de hrană cuţit şi de va veni acela pentru slăbiciune să se 
împărtăşească şi fiind nevrednic, opreşte-1 nu te teme. Teme-te de Dumnezeu şi nu de oameni şi 
aşa făcând vei fi cinstit de oameni şi iubit de Dumnezeu. Iar de ţi-i frică şi nu îndrăzneşti, adu-1 

la mine şi nu voi ierta eu să facă această fărădelege mai bine poftesc să-mi scoată sufletul meu 
mai înainte de vreme, decât dumnezeiescul Trup şi Sânge să-L dau nevrednicilor. 

Mai bine sângele meu să-1 vărs mai înainte, decât să dau înfricoşatul Sânge acesta, unde nu se 
cade şi mai bine să mă lipsesc de viaţa pentru Dumnezeu sau pentru viaţa lui Dumnezeu, Căruia I 
se cuvine toată slava în veci. Amin. 

4. "NU TE TEME CÎND SE ÎMBOGĂŢEŞTE OMUL" 

din " "Mărgăritare " " 

4. CUVÎNTUL LUI DAVID 

"NU TE TEME CÎND SE ÎMBOGĂŢEŞTE OMUL" 

Dulce lucru este la un om plugar, să tragă plugul său ca să curăţească ţarina sa şi să tragă brazdă 
şi să dezrădăcineze mărăcinii şi să semene sămânţa. Iar cu mult mai dulce este la cela ce-i 
învăţător când aruncă pildele lui spre auzirea care nu este tulburată. 

Pentru aceea dar cu multă bucurie încep învăţătura, că vedem arătura aceasta, adică auzul vostru 
curăţit. Că măcar că gândul vostru nu-1 vedem, iar văzând cu ochii voştri că sunt deschişi şi auzul 
vostru că-1 aveţi ridicat ca să ascultaţi. Aceasta îmi dă semn că şi gândul vostru este aşezat şi gata 
să asculte pentru că la inima voastră nu pot să intru să văd, ci văzând ochii voştri ridicaţi în sus, 
îmi dau glas că nu este la gândul vostru nici o tulburare, ce-mi zice seamănă cu poftă seminţele. 
Că îngăduim şi orice vei semăna pentru nădejdea rodului, pentru că grija lumească am gonit-o 
din gândul nostru. Drept aceia şi eu văzându-vă cu atâta osârdie încep tot învăţături şi pilde mai 
înalte nădăjduind în rodirea bună a ţarinii, adică a gândului vostru. Că Dumnezeiască Scriptură 
nu numai va fi învăţătorul ştiut ci va fi şi cel ce ascultă înţelept. 

Pentru aceea eu vă fericesc pe voi şi mă fericesc şi pe mine, pentru că fericit şi cu bun noroc este 
acela ce zice învăţătura la urechile altora, acelor ce-1 ascultă şi fericiţi sunt aceia la care le este 
foame şi sete de dreptate. Drept aceia, la voi care aţi venit aici la Biserică să auziţi cu poftă, 
aruncăm şi semănăm gânduri sfinte ale Scripturii, că ceilalţi acum la griji lumeşti şi la târguri 
putrezesc iar voi făcâdu-vă mai înalţi de pe pământ primiţi gândurile cele pricepute. Iar acei ce n- 
au venit, slujesc pântecelui care le este lor rob şi grijesc pentru trupul lor, iar voi împodobiţi 
sufletul vostru cel stăpân şi roditor de bine şi-1 păziţi nerobit de patimi. 

Unde umbli, o omule, acum? La târg? Dar ce vrei să strângi de acolo? Tină şi lut? Cel mai bine 
vino la Biserică şi ia de la mine mir. Ce strângi şi aduni? Bani care se pierd? Ce vrei cu iubirea 
de argint care este un rău silnic? Ce vrei cu volniciile care pier? Ce strângi multe care astăzi sunt 
şi mâine nu mai sunt? Ce culegi numai florile şi laşi rodul? Ce alergi după umbră şi nu apuci 
adevărul? 

Ce umbli după lucrurile care se pierd şi nu cauţi cele ce rămân? Că fiecare este ca iarba şi fiecare 
mărire a omului este ca floarea ierbii, iar cuvântul lui Dumnezeu pururea nu se pierde. 

Ai făcut bani mulţi? Şi aceasta ce folos îi este sufletului tău? Te-ai făcut bogat de bani şi sărac de 
suflet, eşti împodobit cu frunze şi lipsit de rod. Ce folos este spune-mi? Ai luat bani pe care ai să- 
i laşi aici. 

Ai luat nevoinţă şi domnie de la care se naşte vicleşugul în tine. Vino la Biserică şi dobândeşte 
cuvinte bune, risipeşte nelegiuirile tale, curăţă gândul tău înalţă mintea ta, fă-te om şi înger, lasă 
firea cea trupească, şi ia pana cea uşoară a vieţii, mântuieşte-te pe tine de cele văzute şi te atârnă 
de cele nevăzute. 

Suie-te la cer, joacă împreună cu îngerii, stai de faţă la judecata cea de sus şi prea înalţă, lasă 
fumul şi umbra şi iarba şi păianjenul că nu ştiu ce nume cuvios voi zice la micşorarea şi 
simplitatea lucrurilor acestei lumi. 

Acestea zic şi nu voi înceta a le zice, vino la Biserică, şi fii om, ca să nu fie numirea ta 
mincinoasă că te chemi om. Oare cunoscut-aţi aceasta care am zis-o? 

Zice că este om, pentru ce îi zici să se facă om? Adevărat om este de multe ori cu numele, iar cu 
socoteala niciodată nu este om. 

Că atunci când vezi un om că-şi trăieşte viaţa lui ca un dobitoc necuvântător, cum să-1 numeşti pe 
acela om şi nu bou? 

Când îl vei vedea că răpeşte cum îl vei numi om şi nu lup? 

Când îl vei vedea că curveşte cum îi vei zice om şi nu porc? 

Când îl vei vedea că este viclean cum îi vei zice om şi nu şarpe? 

Când îl vei vedea că este nepriceput cum îi vei zice om şi nu măgar? 

Când îl vei vedea că umblă după femei cum îi vei zice om şi nu cal care umblă după iepe? 

Când îl vei vedea că este neascultător şi necunoscător, cum îi vei zice om şi nu piatră? 

Luat-ai de la Dumnezeu, omule bună rodirea, căci lepezi bunătatea firii pe care ai luat-o? Ia 
spune -mi? Alţi oameni au meşteşug încât să poată să aducă dobitoacele cele necuvântătoare la 
buna rodire a omului şi învaţă nişte păsărele mititele să grăiască cu glas omenesc şi îndeamnă cu 
meşteşug firea cea necuvântătoare să se facă cuvântătoare, domesticesc lei şi-i trag prin târguri. 
Leul cel sălbatic domesticit o, omule, şi pe tine însuţi te faci mai sălbatec decât lupul? 

Şi ceva mai rău decât lupul? Şi ceva mai rău fiecare din dobitoacele cele necuvântătoare o 
greşeală are : lupul pe puţina greşeală de a răpi, şarpele de a fi înşelător şi ca aspida otrăvitor şi 
răutăţile tuturor dobitoacelor celor necuvântătoare le are în sufletul său. 

Cum dar îţi vor zice şi te vor numi om de vreme ce n-ai la tine semnul cel împărătesc, nici 
cununa împărătească, n-ai nici haina împărătească. 

Pentru că Dumnezeu zice: "Să facem om să fie după chipul şi după asemănarea Noastră, şi tu te- 
ai lepădat pe sineţi la micşorarea dobitoacelor celor necuvântătoare. De vei vedea pe vreun 
împărat să-şi lepede haina lui cea împărătească şi stema lui să umble cu ostaşii şi să vândă 
stăpânirea lui, cum vei zice şi vei numi pe acela împărat. Eşti şi tu om? 

Nu-mi arăta că ai suflet omenesc ci arată că eşti om la minte. Eşti stăpânitor dobitoacelor celor 
necuvântătoare şi patimilor tale? îmi va zice fiecare din voi cum mă voi face om? Atunci te vei 
face om când vei birui cu gândul patimile trupului cele necuvântătoare. De ai scos de la tine 
curvia , pofta banilor cea trecătoare, de ai scos munca cea rea, de ai curăţit ţarina ta adică sufletul 
tău. 

întrebi cum te vei face om? De vei veni aici la Biserică unde se fac oamenii. De te voi apuca 
fiind dobitoc, te vei face om ; de te voi apuca ca fiind lup te vei face om. Nu să-ţi schimbi firea ci 
îţi voi întoarce voia cea rea şi o voi schimba de o voi face bună. 

Dar ce zice fiecare, eu am copii vreau să-mi chivernisesc casa mea, vreau să grijesc de femeia 
mea, sunt sărac şi mă nevoiesc să câştig hrana ce-mi trebuieşte şi nu pot veni la Biserică să mă 
fac om precum îmi zici tu. Acestea nu sunt toate decât numai să te scuzi că de te-aş opri eu aici 
de tot şi nu te-aş mai lăsa să ieşi nicidecum la treburile cele de afară. 

Pentru că vrednic este Dumnezeul tău la care aflându-te toată ziua aici înaintea Lui, se adaugă 
avuturile tale şi se fac mai multe. Iar eu nici la aceasta nu te îndemn nici îţi zic să vii în toate 
zilele şi să şezi aici în Biserică fără de cât numai de două ori în săptămână: ce greu este să vii sau 
ce sarcină? Şi nici în toată ziua îţi zic să şezi aici, ci puţin din zi, un ceas vino, omule la Biserică, 
primeşte gânduri pricepute ca să nu primeşti rane, iar arme nu să sfărâmi şi să omori pe alţii ci 
să faci târgul Biserică. 

Stai la oaste numai să fii înarmat, stai la sfânt loc numai să ai ochi curaţi, ieşi de la liman numai 
păzeşte corabia ta bine. Acestea toate aici le poţi învăţa şi nu vrei, ci ieşi la războiul cel lumesc 
gol de poruncile lui Dumnezeu. I-a socoteşte cu gândul tău cât bine este să ieşi de la Biserică şi 
să huleşti toate lucrurile cele omeneşti şi să calci toate lucrurile cele ce aduc întristare şi să te faci 
mai înalt decât bunătăţile şi nici la bunătăţi să nu te înalţi cu firea, nici la răutăţi să te scârbeşti 
precum era Iov care nici de sărăcie nu se scârbea nici de bogăţie nu se mărea, ci la răutăţile 
lucrurilor ce veneau asupra lui păzea mintea lui dreaptă. 

Vino de ia armă de la mine, şi care armă? Care ţi se face chezaş mântuirii. Ieşi câteodată afară şi 
vezi câte un om, fiind calare pe cal bun, împodobit cu rafturi şi vezi şi pe alţii mulţi stând pe 
lângă dânsul şi de altă parte vezi pe un sărac lepădat şi-ţi vine să pizmuieşti pe bogatul acela. 
Vine atunci lângă tine proorocul David şi-ţi zice stând lângă tine: "Nu te teme când se 
îmbogăţeşte omul". 

Ieşi împreună cu proorocul şi nu te teme. Mergi acolo unde zic, cu proorocul, cu învăţătorul, cu 
toiagul, cu propovăduitorul şi nu te teme. Nu-ţi fie frică când se va îmbogăţi omul, dar vezi căci 
aceasta ce zice proorocul este învăţătură şi sfat şi răspuns celor ce se cade. Dar îmi arată şi calea 
cu care n-am datoria să mă tem de om când se îmbogăţeşte, nu se cade să te temi că firea bogăţiei 
seamănă cu firea omului, cum? 

Eu să-ţi spun ce lucru este omul. 

Omul este un dobitoc prost care se strică în puţină vreme, aşa este şi bogăţia, încă nu aşa ci şi 
mai slabă este bogăţia că de multe ori nu se săvârşeşte împreună cu omul bogăţia precum ştiţi voi 
la aceasta multe pilde despre trecerea bogăţiei fără vreme şi le-aţi învăţat. 

Că un om care a avut bogăţia, el încă trăieşte iar bogăţia i-a pierit. Pentru că moartea şi pierderea 
avuţiei nu este altă, fără decât când cela ce o are este sărac. Pune în gândul tău cum că bogăţia, 
stă puţină vreme, că cel ce-a avut-o încă trăieşte, iar ea a pierit. Şi măcar de-ar fi pierit singură şi 
să nu fi stricat împreună cu ea şi pe cel ce-a avut-o. 

Nu vei greşi dacă vei numi bogăţia slugă rea, slugă mâncătoare de sânge şi ucigătoare, slugă care 
dă plată stăpânului ei junghierea şi cea mai rea, că nu numai când îl lasă pe acel stăpân bogăţia îl 
leagă la nevoie, ci şi mai înainte de a-1 lăsa îl amestecă şi îl tulbură. Pentru că nu-mi căuta pe cel 
ce este îmbrăcat cu haină de mătase şi care este uns şi miroase şi care este pe din afară odihnit. I- 
a descoperă inima lui dezgoleşte gândul lui încă bogat fiind şi vei vedea înăuntru tânguire şi 
tulburări şi înfricoşări. Când vei vedea pe altul că a căzut la acea cădere a lui, o învăţa pe a lui 
întâmplare şi pagubă. 

Pentru că ce este la fel de greşit ca lucrurile omeneşti? Căci de multe ori am zis că tocmai cu 
curgerile râurilor seamănă lucrurile omeneşti, împreună cu gârla se văd şi curg şi nu se cunosc că 
au curs împreună le pipăie omul şi ele sar şi se duc. Nu te teme când se îmbogăţeşte omul. Acest 
cuvânt proorocesc şi duhovnicesc apucă-1. 

Când intră pizma în om cuvântul acesta omoară patima ca o sabie. Nu te teme când se 
îmbogăţeşte omul: acestor ierburi nu le trebuiesc bani, ci le trebuiesc oameni, că nu vindecă trup 
ci suflet, şi nu numai al vostru suflet ci şi al meu, măcar că sunt învăţător dar sunt om şi eu ca şi 
ceilalţi oameni şi pentru aceia dau învăţătură obştească. Nu te teme când se îmbogăţeşte omul; 
înţelege stihul acesta ca o rădăcină a bogăţiei şi a norocului; că nu a se îmbogăţi cineva ci a nu 
vrea să se îmbogăţească aceasta este bogăţie. 

Oare cunoscuta-ţi aceasta ce v-am zis? Cela ce vrea să se îmbogăţească că are nevoie de bani şi 
neajungând să-şi plinească toate poftele este pururea sărac şi lipsit, iar cel ce nu vrea să se 
îmbogăţească este pururea norocit şi bogat. 

Nu te teme când se îmbogăţeşte omul sau când se va îmulţi slava casei lui; pentru ce? Spuneam 
să nu ne temem, căci de vreme ce cei bogaţi sunt înfricoşaţi prevesteşte de viaţa lor proorocul 
zicând: "Ce te temi de omul care este plin de frunze şi nu de rod? Ce te temi de cel care trăieşte 
cu frică pururea? ". Că sluga ta, când lipseşte, nu-i e frică de tine, iar tu bogatule, pururea ai 
înăuntru pe domnul tău, şi ţi-e frică de el oriunde ai merge. 

Dragostea iubirii de arginţi umblă după tine, bogatul şi pe cei bogaţi, şi pe slugi şi pe pizmuitori 
şi pe făcătorii de bine, pe toţi acestea îi are vrăjmaşi, că mare pizmă ridică la toţi bogaţii. Că 
omul cel sărac petrece nefăcând strâmbătate nimănui de vreme ce este bogat în bunătate, şi în 
răbdare, iar bogatul de vreme ce trăieşte împreună cu lăcomia de toţi este urât, este în vorba 
tuturor şi se cuceresc toţi în faţă cu cuvântul, iar cu gândul toţi îl urăsc şi acestea sunt adevărate. 

Când vine vântul şi suflă frunzele, când se face schimbarea vremurilor, atunci se găsesc prietenii 
cei mincinoşi, atunci se cunoaşte obrazul boierilor, atunci se dovedeşte hora şi mulţimea 
făţarnicilor şi pricina facerii, atunci se deschid gurile tuturor şi zic pentru cel bogat pe care mai 
înainte îl momeau cu cuvântul, spurcatul, răul, vicleanul, nu-1 fericeai şi lăudai până ieri? Nu-i 
sărutai mâinile? Acelea toate erau mincinoase şi în faţă numai. 

Venit-a vremea acum, schimbă obrazul şi răspunde şi dovedeşte cu limba pe cele ce le aveai 
închise în gândul tău; pentru ce dar te temi de bogatul acela care este hulit de atâta mulţime de 
oameni? Aceasta nu este nimic de nu s-ar huli pe sine însuşi bogatul; aceasta o zic nu ca să 
hulesc bogăţia nu ca pe un lucru bun, că banii buni sunt, ca lucrurile şi ca faptele care bun îl fac, 
cum? Buni sunt că mângîie sărăcia, înlătură lipsa; auzi cum zice Iov: "Eu eram ca un ochi 
orbilor, picioare şchiopilor, eu eram tată neputincioşilor". Aceasta este şi fără de nici un păcat, 
pentru că împreună cu bogăţia este şi iubirea de săraci. "Casa mea este deschisă la fiecare care 
voia să intre", zice Iov. Aceasta este slujba bogăţiei să fie nu numai cu numele, ci şi cu fapta. 
Această bogăţie este slugă la acea bogăţie, că această bogăţie pe care o au oamenii pentru dânşii 
numai, este nume fără de faptă, iar acea bogăţie pe care o au oamenii şi pentru dânşii şi pentru 
alţii este bogăţia adevărată; şi care este aceasta? Este bogăţia bunătăţilor, bogăţia milosteniei; şi 
cum este aceasta? 

Eu zic că este bogat care ia banii tuturor şi este bogat care dă banii lui săracilor. Acela se 
îmbogăţeşte strîngând şi celălalt se îmbogăţeşte cheltuind şi unul are pe pământ iar celălalt are în 
cer. Cu cât este mai buna bogăţia aceasta care se dă la săraci decât aceea pe care o ţine cineva 
pentru sine? Această bogăţie care se dă la alţii are pe mulţi care îl iubesc, iar cea care nu se dă la 
nimeni, are pe zeci de mii care îl hulesc şi cea mai de minune că pe cel răpitor şi lacom nu numai 
cei ce au nedreptate de la el ci şi cei ce n-au păţit nici un rău de la el îl urăsc, durându-i inima din 
cauza celor ce pătimesc din pricina lui, iar pe cei milostivi nu numai ce ce iau milostenie de la el 
îl iubesc ci şi cei nu iau tot îl iubesc. 

Mai bună este bunătatea decât răutatea. Fraţilor, răutatea şi pe cei ce n-au nici o nedreptate 
( fărădelege - n.a) îi are împotrivnici, iar milostenia şi pe cei ce n-au avut nici o facere de bine îi 
are prieteni pentru că zice fiecare pentru cel milostiv, Dumnezeu să-i dea bine. Cei mulţumeşti tu 
dacă nu ţi-a dat nimic? Dacă n-ai avut de la el nici o facere de bine? Aşa este; eu n-am avut nici o 
facere de bine, ci a avut fratele meu, nu eu ci partea trupului meu. Căci binele care i s-a făcut la 
acel frate al meu, eu îl socotesc ca făcut mie. 

Văzuta-ai ce lucru este bunătatea şi milostenia cum este poftită, cum este iubită şi lucru bun este? 
Că omul cel milostiv este ca un tată tuturor, ca o cârjă şi un toiag în care se reazimă cei slabi şi 
bătrâni şi celui milostiv de i se va întâmpla să păţească un rău, toţi se roagă lui Dumnezeu pentru 
dânsul şi zic: "Dumnezeu să-1 miluiască; Dumnezeu să-i dea bine; Dumnezeu să-1 aducă iar la 
binele lui. 

Iar de vei veni să-1 auzi pentru cel răpitor şi lacom, vei auzi unde zic pentru dânsul; vrăjmaşul, 
spurcatul şi răul. Pentru ce zici tu, care n-ai avut nici o strâmbătate de la dânsul, aceste răutăţi 
pentru dânsul? Aşa este n-am avut strâmbătate dar a avut fratele meu. Strigări se aud în toate 
zilele asupra răului şi nemilostivului, de se va întâmpla să cadă la nevoie toţi îl mustră şi-1 înjură 
şi-1 blestemă; deci viaţă este aceasta? Bogăţie este aceasta? Nu este mai rău acesta decât un 

vinovat, iar vinovatul îşi pierde trupul său, iar un bogat ca acesta îşi pierde sufletul său. Nu vezi 
cum este legat de iubirea de argint bogatul? Pentru ce nu ţi se face milă de el, o omule? Pentru 
aceasta îl urăsc pe acesta ce este legat de a lui iubire de argint, că nu este legat de silă ci este 
legat cu a lui voinţă şi singur şi-a pus asupra lui lanţul acesta; ce vor răspune către mine bogaţii? 

O, Ioane Gură de Aur, iară ai venit către noi bogaţii să ne înveţi şi să vorbeşti împotriva noastră! 
Adevărat, către voi am venit să zic împotriva voastră. Voi nu vă săturaţi a mânca pe săraci, iar eu 
nu mă satur a vă îndrepta pe voi. 

Tu, bogatule tu eşti lipit deasupra săracului şi pururea îl mănânci. Lipseşte tu de la oile mele, 
lipseşte de la turma mea, iar de strici tu oile mele pe mine mă huleşti, care sunt păstorul. Pentru 
ce te alung ? De vreme ce sunt păstor, m-ai huli când n-aş alunga lupul de la turmă; eu sunt 
păstorul acestor oi cuvântătoare şi-i bat pe lupi, adică pe cei ce vatămă săracii, nu-i bat cu pietre 
ci cu cuvântul şi mai vârtos că eu nu te alung ci te chem, fă-te şi tu oaie, fă-te din turma mea, 
căci îmi strici turma având datoria să o adăogi, nu te alung pe tine, ci alung lupul, de nu eşti tu 
lup eu nu te alung, tu huleşte-te pe tine că te-ai făcut lup şi nu oaie; eu nu sunt împotrivnic 
bogaţilor ci ajutor, căci de le şi zic acestea dar, îţi sunt de ajutor, măcar că nu le cunoşti. Ce zici : 
cum eşti ajutorul meu de vreme ce mă goneşti, mă huleşti mă batjocoreşti ? Iar ce, cu acestea te 
mântuiesc de păcate, te mântuiesc de răpire, te fac prieten tuturor, te fac să te poftească toţi; eu îţi 
zic pururea răpitor, luat-ai mai mult decât ţi s-a căzut? 

Vino la mine şi te voi schimba, te voi face mai bun, schimba-voi vrăjmăşia şi-ţi vor fi toţi 
prieteni, schimba-voi nevoia în care te afli ca să nu ai primejdie, şi aceasta în care trăieşti iar în 
viaţa cealaltă care este după moarte îţi dau împărăţia cerurilor, ca să nu mergi la muncile cele 
grele, ca să iei bunătăţile acelea pe care nici ochi de om nu le-a văzut, nici urechi nu le-a auzit, 
nici minte nu poate să le priceapă. Aceste cuvinte sunt de gonitor şi de vrăjmaş sau de sfătuitor ci 
de prieten ? 

O, bogatule! Dar tu mă urăşti, zicându-ţi eu binele tău, iar eu tot te iubesc. Poruncă şi învăţătură 
am de la Arhiereul Hristos să iubesc pe vrăjmaşii mei, drept aceea nu mă opresc să te tămăduiesc 
de-mi eşti şi vrăjmaş; Stăpânul meu Hristos se răstignea pe cruce şi zicea către Tatăl; "Părinte 
iartă-le lor păcatul acesta celor care M-au răstignit pentru că nu ştiu ce fac". Iată ţie îţi pare că te 
gonesc şi te hulesc, nu te gonesc pe tine, ci patima iubirii de argint; îţi pare că tu cu tine mă bat, 
nu cu tine ci cu răutatea ta, iar tu nu mă ai făcător de bine. Nu mă socoteşti că sunt îngrijitorul 
tău, nu mă ţii că-ţi sunt ţie de ajutor mai mult decât toţi; cine altul îţi va zice ce ţi-am zis eu? 
Aştepţi să-ţi zică cel mai mare care stăpâneşte, nu-ţi va zice lucru ca acesta niciodată, numai îţi 
va zice pentru oarecare greşeli pe care le fac oamenii sau alte hule ale oamenilor ca să 
năpăstuiască; acestea îţi va zice domnul cetăţii, dar nu pentru izbăvire. 

Sau aştepţi să ţi le zică acestea pe care ţi le zic eu femeia ta? Nici ea nu-ţi va zice niciodată lucru 
ca acesta, numai îţi va zice pentru careva podoabe pentru sârma şi fir şi altele pe care le iubesc 
femeile. Sau aştepţi ca să-ţi zică copilul tău ca să te izbăveşti? Nu-ţi va zice niciodată, numai 
pentru ostenire îţi va zice, sau doar gândeşti să te înveţe sluga ta acestea. Sluga ta îţi va zice 
slobozirea robilor şi nu pentru mântuire. Dar cine aştepţi să-ţi zică? Cei ce mănâncă şi beau cu 
tine şi râd de tine? Aceştia nu-ţi vor zice fără numai de ospeţe, de prânzuri şi de cină. Sau îţi va 
zice cineva acolo, la zboruri, unde mergi să te plimbi ? Acolo nu-ţi vor zice fără numai de rîsuri 

grozave şi de pofte rele. Ce doar nădăjduieşti să te -nveţe la judecăţi pentru unele ca acestea? 
Nici acolo, că la judecăţi se vorbeşte de moştenire, de funcţii şi de slobozirea robilor. 

Unde dar ai nădejde să le auzi acestea, fără numai de la mine? Toţi se tem de tine iar eu numai te 
hulesc, o bogatule şi până ce vei fi în acest chip eu te hulesc. Nu te am de nimic, hulesc patima 
pe care o ai, eu îţi tai durerea ta şi tu strigi? Dar nu mi-e frică de strigarea ta, căci iubesc 
mântuirea ta. Pentru că eu sunt doctor ca să te tămăduiesc. Oare de-ai avea o rană şi de-ai chema 
pe doctor să te tămăduiască, şi de vei vedea ascuţindu-şi cuţitul nu i-ai zice taie-mi durerea 
măcar că mă va durea aceea. Dar eu netăind nimic pentru ce fugi de mine, că numai cu cuvântul 
îţi curăţesc cugetul tău. Măcar că şi doctorul ce face de multe ori prin tăiere, răni mai mari, iar eu 
nu o fac niciodată mai rea, ci mai bună. Pentru că acolo este fire care nu poate şi este ajutorul 
ierburilor neputincioase, iar aici este puterea cuvintelor. Doctorul nu se pune chezaş să te 
tămăduiască, iar eu mă chinuiesc să te tămăduiesc, că auzi-mă pe mine, pentru aceasta s-a 
coborât Fiul lui Dumnezeu cel Unul-Născut, pentru ca să ne suie pe noi şi să ne facă mai înalţi 
decât cerul. 

De un lucru numai teme-te, de păcat, iar toate celelalte să piară, ori avuţie, ori sărăcie, ori ce va 
fi. Acestea le zic şi nu voi înceta a le zice, că nu vreau să pierd nici una din oile mele. 

Este oare cu putinţă să se mântuiască omul bogat? Si încă foarte cu putinţă. 

Iov era bogat, dar văzut-ai bogăţia lui? Vezi şi primirea de străini a acestui Iov. 

Văzut-ai masa lui? Vezi şi primirea ce le-o făcea săracilor. 

Avraam nu era bogat? "Nu cumva să am ceartă cu tine". Adevărat bogat era Avraam. Văzut-ai 
bogăţia? Văzut-am. Vezi şi petrecerea lui cum a petrecut. Că zice Sf Scriptură: "La ceasul 
amiezii se arată Domnul lui Avraam, acolo unde şedea la copacul lui Mamvri şi în acel ceas se 
arătară trei bărbaţi şi sculându-se pentru că nu socotea să fie Dumnezeu şi se închină şi zise: "De 
mă veţi socoti vrednic, să intraţi în casa mea". 

I-a vezi ce făcea la amiază bătrânul Avraam, nu şedea în casă ci la oameni străini şi călători pe 
care nu-i cunoştea de unde au venit, se scula şi se închina lor, cel ce era bogat şi de neam bun, 
care având avuţie, lăsând casa lui, femeia lui, copiii lui, slugile lui, că avea mii de slugi, lăsându- 
i pe toţi a ieşit să vâneze peşte. întinse mreaja iubirii de străini ca nu cumva să se afle vreun 
călător, nu cumva să treacă vreun străin şi să nu intre în casa lui. 

Vezi ce face bătrânul Avraam, nu porunceşte nici unei slugi deşi avea mii, ca să păzească calea pe 
cine va trece să-1 aducă că ştia că felul slugilor este lenevos spre bine, socotea ca nu cumva să 
doarmă sluga şi va trece străinul şi va pierde vânatul. 

Vezi ce a făcut bogatul Avraam, vezi tu măcar să primeşti să vezi pe un sărac din cei proşti sau 
să-i răspunzi, sau să-i grăieşti. 

Că de le vei da vreodată ceva nu dai cu mâna ta însuţi ci dai la sluga ta să-i dea. 

Iar dreptul Avraam nu era aşa, ci şedea în soare la vremea amiezii şi-1 ardea soarele şi avea 

zăduful în loc de umbră avea pofta iubirii de străini, şedea şi culegea rodul iubirii de străini. 

Un bogat ca acesta este cu adevărat bogat şi bogat mântuit. 

Priveşte şi încearcă pe bogaţii vremii de acum să vezi unde şed la amiază. Stau la iadul păcatului 
la moartea beţiei, unde şed la târg beţi şi întunecaţi la inimă, mai necuvântători decât dobitoacele 
cele fără cuvânt. 

Dar nu era aşa dreptul Avraam. 

Vrei să-i râvneşti lui Avraam? Aşa râvneşte şi fă precum a făcut el, măcar că Hristos ne cere să 
facem şi mai multe, precum că zice: "De nu va prisosi dreptatea voastră mai mult decât a 
cărturarilor şi a fariseilor nu veţi intra în împărăţia cerurilor". 

Iar tu să ajungi pe Avraam; primitor de străini era şi s-a sculat şi s-a închinat străinilor acelora, pe 
care nu ştia cine sunt, pentru că de-ar fi ştiut n-ar fî fost nici o minune, pentru că lui Dumnezeu Ii 
slujea şi aceasta, că nu-i ştia arată multa poftă a primirii de străini şi şedea şi primea cu toate din 
destul. 

Injunghiat-a viţel şi chemă pe femeia sa Sara şi o face soţie la primirea oaspeţilor şi nu era 
ascunsă în cămară, ci stătea sub copaci pentru că acea masă şi acea primire de străini i-a deschis 
pântecele ei şi orbirea firii ei a îndreptat-o. 

A junghiat viţel şi a dobândit pe Isaac, frământat-a făină şi a luat rodul ei ca să fie ca stelele 
cerului şi ca nisipul mării, pe care îl vezi şi tu. 

Dă-mi şi mie rod ca acesta adevărat precum i-a dat lui Avraam şi Sarrei. O, sărace şi ticăloase şi 
smerite lucruri pământeşti ceri? 

Eu îţi dau cerul, locul îngerilor să joci împreună cu dânşii şi tu ceri moarte trecătoare şi 
stricăcioasă? 

Eu îţi dau o viaţă care n-are sfârşit, mare este plata dar mai mare răsplătirea. 

I-a aminte la socoteala pe care o zic eu ca să vezi schimbarea lucrurilor, când trebuia Avraam să 
arate primirea de străini; ce zicea femeii lui? Osteneşte şi frământă trei măsuri de făină curată. 

Audă şi femeile acestea ce zicem, osteneşte şi frământă trei măsuri de făină curată că împreună 
este între noi înţelegerea şi învăţătura este pentru amândoi. 

Osteneşte de frământă trei măsuri de făină curată, îi zice ei şi el aleargă la cireada boilor, împarte 
osteneala ca să împartă şi cununa, din două sunt lucrurile nunţii, din două dar şi bunătatea, eu te- 
am luat femeie ca să-mi fii de ajutor, fii-mi dar de ajutor şi la lucrurile mai înalte. 

Osteneşte-te, osteneşte-te îi zice şi o îndeamnă pe femeie. Şi ca să nu aducă pe oaspeţi zăbava de 
vreo mânie îi zice, osteneşte-te şi frământă trei măsuri de făină curată. 

Şi nu zice Sarra: ce este aceasta? Pentru aceste nădejdi m-am măritat eu ca să macin şi să 
frământ, o femeie ca mine care am atâtea avuţii? Tu ai mii de slugi şi nu ai vrut să porunceşti nici 
uneia din acestea, ce numai pe mine mă îndemni la slujba aceasa? 

N-a zis aşa ci de vreme ce era femei a lui Avraam nu cu împreunare trupească ci cu însoţirea 
bunătăţilor, pentru aceea îi zice osteneşte-te. 

Şi ea încă asculta de cuvântul care-i poruncea cu poftă pentru că ştia rodul cel plin de iubire de 
străini. Nevoieşte-te de frământă îi zice pentru că ştia grija şi pofta femeii. 

Unde sunt femeile vremii acesteia să le potrivim cu Sarra? Oare primi-vor porunci ca acesta să le 
facă, slujbe ca acestea îngădui-vor să facă? 

Scoate mâna femeilor vremii acesteia şi vei vedea că este poleită pe dinafară şi pe dinăuntru 
plină de jafuri. A câtor săraci răpirea are mâna ta? Scoate mâna ta de o arată cu ce este îmbrăcată. 
Este plină de lăcomie. 

Scoate şi mâna Sarrei să vezi cu ce este îmbrăcată şi plină; este plină de primirea de străini, de 
milostenie de dragoste şi de iubire de săraci. 

O bună mână dreaptă şi cu cât este înfrumuseţarea şi asemănarea mâinii drepte, una este a unuia 
şi una este a altuia, iar deosebirea este multă, acolo sunt fântâni de lacrimi, iar aici sunt cununi şi 
bucurii. 

Acestea le zic ca să nu ceară poboabe nici femeile de la bărbaţi nici bărbaţii să nu le îngăduiască 
pe femei când le cer lucrurile acestea. 

Ia vezi pe Sarra cea bogată şi dreaptă, ea a frământat cele trei măsuri de făină curată, câtă 
osteneală este, ea n-a simţit osteneala pentru nădejdea dobândirii pe care o avea. Osteneşte-te de 
frământă trei măsuri de făină curată. 

Ce te îmbodobeşti tu, femeie? Cui vrei să-i placi? Rea socoteală este aceasta de vrei să placi 
bărbatului tău să-i placi în acest fel. 

Dar cum aş plăcea bărbatului meu? 

Ştii cum îi vei plăcea cu înţelepciune şi cu curăţia, cu blândeţile şi cu bunătatea cu smerenia şi 
cu dragostea, cu unirea şi cu înţelegerea. Acestea îi sunt podoaba, aceste bunătăţi îţi vor face 
unirea, iar celelalte podoabe nu te vor face ca să placi bărbatului tău. 

Când îi vei zice ia şi-mi adu, puţină vreme îi vei plăcea, iar pe urmă îţi va fi vrăjmaş şi să ştii că 
acum când te-mpodobeşti o faci aceasta nu ca să placi bărbatului din aceasta este altfel. 

Căci când şezi în casă nu te-mpodobeşti ci lepezi podoabele tale, iar când mergi la Biserică le 
îmbraci. 

De ai fi ca să placi bărbatului tău ai purta podoabele şi-n casă, dar nu este aşa că intri în Biserică 
şi-ţi sunt mâinile şi grumazul pline de aur şi de va veni şi Sf. Pavel cel straşnic şi dorit de care se 
tem cei care păcătuiesc la cei bine credincioşi le-ar striga şi le-ar zice: "Femeile să nu se- 
mpodobească cu aur şi mărgăritare şi să vie la Biserică, nici cu podoabe de mult preţ", şi de se va 
întâmpla să intre în Biserică vreun păgân sau vreun elin să vadă pereţii împodobiţi de sus până 
jos, şi să audă pe Pavel care zice să nu poarte nici aur nici să se împodobească, nu va zice că sunt 
minciuni toate lucrurile cele creştineşti? 

Că alta zice învăţătorul lor Pavel şi alta fac ei. Şi cele creştineşti rămân adevărate iar cei care văd 
că se face în alt chip li se face stricăciune. 

La fel şi cei ce nu stau la învăţătura Sf. Apostol şi necredinciosul acela elin zice, intrat-am azi în 
Biserica creştinilor şi auzita-am zicând învăţătorul lor Pavel să nu intre femeile lor în Biserică 
împodobite cu aur şi mărgăritare şi cu podoabe de mult preţ şi cu împletituri, şi din altă parte le- 
am văzut pe ele că fac tot împotrivă învăţăturilor lui Pavel. 

Ce-ţi foloseşte aurul femeie? II pui ca să te arăţi frumoasă? Dar la frumuseţea sufletului aceasta 
nu-ţi foloseşte la nimic, fii la suflet frumoasă şi atunci vei fi drăgăstoasă şi la trup. 

Cu bunătatea omului luminează faţa lui, nu naşte alt lucru pofta ca dragostea. De te va iubi 
bărbatul tău şi de vei fi grozavă tot îi vei părea plăcută, iar de te va urî de vei fi şi frumoasă tot nu 
pofteşte să te vadă. Că vrăjmăşia şi urâciunea sufletului pe ceea ce nu o iubeşti nu-i lăsa să-i 
placă frumuseţea obrazului. Căci atunci când vrei să-i ceri podoabe de aur, el încă te va mai urî şi 
va fugi de tine, că de cela ce-1 caută în târg poate fugi fiindcă e înăuntru în casă pururea cu tine şi 
cer lucruri care n-au nici o socoteală. 

Să nu audă numai urechea cuvintele acestea femeie ci să se schimbe şi gândul tău. Că acestea 
sunt ierburi care muşcă şi doar în puţină vreme şi apoi veselesc pururea, doctor şi strâng rănile ca 
să nu se învechească şi să se facă şi mai rele, pentru că eu vindec dând sănătatea care se face cu 
cuvântul, iar ceilalţi doctori tămăduiesc trupul care este trecător şi greşit şi hulit. 

Dar să mă întorc să zic ce ziceam despre Avraam pentru că nu uit făgăduinţa, osteneşte-te. 

Acestea fiecare bărbat să le scrie în cugetul său. Ce-mi porţi haină de mătase şi-ncaleci pe cai cu 
frâie de aur şi pe catâr împodobit. Catârul stă jos împodobit, aurul îl ţii în casă, caii şi catârii 
poartă frâie împodobite şi săracul topindu-se de foame sade la uşa ta şi Hristos este acela care se 
topeşte. 

O, mare-ţi este nerecunoştinţa ce seamă şi ce răspuns vei da în ziua judecăţii şi ce iertare o să ai 
când Hristos stă înaintea uşii tale cu chipul săracului, zic unii că am dat milostenie, dar nu da cât 
cere săracul ci cât poţi. 

Ia spune ce vei zice atunci când vor fi flăcări neoprite şi când vor fi muncile acelea şi groaza şi 
frica şi puterile şi când râul cel de foc va fierbe. Când va fi judecata cea înfricoşată şi divanul cel 
nefăţarnic, când firea cea fără de început va şedea acolo. Când va fi pustiirea de lucrurile cele 
omeneşti când nici tata nici mamă nici vecin nu-ţi va mai ajuta. 

Ci va sta omul singur cu faptele lui şi se va judeca pentru faptele lui. Şi de vor fi bune se vor 
încununa, iar de vor fi rele se vor munci, ce vei zice atunci? Atunci vei vrea să-ţi aduci aminte de 
cuvintele mele dar ce folos vei şi avea de-ţi vei aduce aminte. De vreme ce şi bogatul acela şi-a 
adus aminte şi căuta vreme să se pocăiască dar nu avea nici o folosinţă zice către Avraam să-1 
trimită pe Lazăr să ude vârful degetului lui să-i răcorească limba, dar Avraam nu a trimis pe 
Lazăr. Nu că doar o picătură de apă făcea pagubă acelei fântîni a raiului, ci picătura milosteniei 
nu poate să se unească cu neomenia. 

Căci de vreme ci în vremea bunătăţilor nu s-a cinstit Avraam, în vremea când se dau cununile 
nici el nu 1-a învrednicit nici cu o mângâiere la cuvintele acestea. Pentru că să nu plângă nici 
săracul pentru sărăcia lui nici bogatul să se bucure pentru bogăţia lui. Eşti bogat? Dar de nu vei 
aduce la mijloc bogăţia ce se cade este pierdută acea bogăţie. "Osteneşte-te de frământă trei 
măsuri de făină curată", aceasta zice Avraam femeii sale şi după aceea el singur aleargă la 
cireada vacilor să junghie viţelul. A fost sârguitor bătrânul pentru că spre aceasta nu slăbea 
puterea trupului lui, ci mai vârtos se întărea cu telul bunătăţii lui, o birui osârdia lui pe fire, cel ce 
era stăpân a mii de slugi ţinând viţelul în spinare lui nu-i părea deloc greu, ci cu cugeti şi cu pofta 
ce-o avea îi părea foarte uşor. 

O, ce slujbă şi ce cale a avut bătrânul, şi femeia şi ce slujbă şi ce osteneală nu numai cu mulţimea 
banilor şi a oaspeţilor primiră pe oaspeţi, ci şi cu osteneală şi cu slujbă multă. Nu lucra cu slugile 
ci ei înşişi cu mâinile lor. Şi femeia lui slujea luând chip de slujnică şi străinii şedeau pe care nu-I 
ştia nici cine sunt. Şi acest cuvânt nu încetez a-1 zice, pentru că aceia se socoteau pe sine că sunt 
străini, iar ei nu-i socoteau nici nu-i puneau una ca aceea în gândul lor că sunt aceia, ci numai 
cum că au dobândit oaspeţi şi slujeau amândoi în vremea aceia, culegând strugurii iubirii de 
oaspeţi cu mintea lor cea bună, cu bunătatea cu slujba, cu primirea de osteneala, cu dragostea cu 
chivernisirea şi cu nevoinţa cea scumpă atâta încât n-au lăsat nimic din câte trebuiau şi stăteau 
aproape de copac femeia lui Avraam având copacul în loc de cămară şi în loc de acoperământ 
frunzele copacului. Şi nu-i era ruşine că arăta cinstea ei şi culegea roadă slujbei şi acestea făcând 
ei. 

Cei ce au venit ce i-au făcut? In vremea aceasta veni şi Sarra care este stearpă va să aibă un 
copil, care este parte bărbătească. O, ce roadă odrăsli masa aceea în ce chip a odrăslit aşa de 
curând şi în vremea ei, în ce fel a fost strugurul adică deplin şi în vreme. 

Pentru că cuvântul oaspetelui aceluia intră în pântecele Sarrei şi se făcu coconul desăvârşit. 
Unele ca acestea au fost roadă iubirii de oaspeţi. Ia aminte cuvântul pe care ţi-1 voi spune. După 
acestea toate, după ce crescu copilul cel ce s-a născut din masa aceea pentru că nu 1-a născut pe 
el pântecele cel sterp atât cât născuse masa primirii de străini şi mai vârtos mai înainte de toate 1- 
a născut cuvântul lui Dumnezeu. 

De vreme ce a crescut şi s-a făcut bărbat şi a venit ceasul nunţii avea să moară bătrânul Avraam, 
acela fericit şi locuia între femei rele şi în neam viclean, chemă pe slugă şi îi zise; aici femeile 
cananeilor sunt rele. Deci ce vrei, o, Avraame? Du-te în ţara unde m-am născut şi adu de acolo 
femeie fiului meu. 

Minunate şi nouă lucruri face Avraam. Voi ştiţi bine că atunci când vrea cineva să-i ieie femeie 
fiului său şi părintele său grăieşte şi maica sa şi la casă străină merg şi pe unul îl iau cu bine pe 
altul cu momeală, ca să se facă logoditori mulţi şi aşa făcându-se logoditori mulţi şi fâgăduindu- 
se bani şi în tot felul de nevoinţă la tatăl lui şi la mama sa ca să grăiască ei singuri şi nu le este 
ruşine să facă aceasta nici îi poruncesc vreunei slugi să o facă aceasta. Ci când vine un străin în 
casa lor zic aceasta şi aceia, du-te şi-1 adu şi pune-1 să şadă. 

Iar Avraam nu face aşa, ci face împotriva acestui lucru pentru că atunci când trebuia să facă un 
lucru înalt şi bun îl făcea singur, adică la iubirea de oaspeţi nu i-a zis slugii să o facă, ci porunci 
femeii lui şi luişi. 

Iar când au făcut nunta şi au vrut să-i ia femeie feciorului lor, atunci zise slugii lor, du-te tu. Iar 
acum femeile vremii acesteia fac împotrivă, când vor să grăiască cu peţitorul de vreun lucru nu 
se ruşinează ci ies ele singure şi şed aproape de acesta ca să nu li se fure cumva aţa şi nu le lasă 
iubirea banilor să nu-şi defăimeze cinstea lor. 

Iar Avraam nu a făcut aşa ci pe oaspeţi îi primea singur şi-i slujea, iar nunta îi zise slugii lui s-o 
facă. Deci de vreme ce este aşa de ce îţi aduci aminte de Avraam? Era bogat dar făcea şi aceasta 
şi făcea lucruri plăcute lui Dumnezeu. 

Aceste lucruri ale lui Avraam le pune şi tu în mintea ta bogatule şi niciodată pe nimeni nu vei 
huli. 

Apucă pe proorocul David şi toiagul acela şi nu te teme când se îmbogăţeşte omul. Că acest stih 
le-a născut pe acestea toate, şi iată că am aflat o comoară care este plină de aur. Apucă toiagul 
acesta care poate să scoale trupurile când tremură, încă toiagul nu poate să spijinească atâta cât 
poate stihul acesta să întărească trupurile celor tineri şi a celor bătrâni care sunt căzute în pofta 
trupească şi să ridice gândul care este îngrozit de păcat. 

Nu te teme când se va îmbogăţi omul. 

Ce te temi de omul care nu este om ci lup? 

Ce te temi de omul care este plin de necurăţie şi se robeşte împreună cu aurul? 

Ce te temi de omul care dă ale sale pentru strâmbătatea lui şi înăuntru ţine pe vrăjmaşul lui? 

I-a spune -mi pentru ce să nu mă teme de el când se îmbogăţeşte? Sau când i se va înmulţi slava 
casei lui, o, cuvânt minunat şi de bună rudă cum aduce mare bunătate în chip de poveste şi de 
învăţătură. Casa împodobită, slugi multe, acestea sunt bogăţie şi slăvi şi luminarea casei, iar nu 
slava omului, pentru că slava omului trebuie să fie puternică, să fie blândă şi smerită şi să fie şi 
milostivă, acestea sunt slava omului. 

Ce te temi de bogat, de casa lui? De casa lui să te temi, pentru că casa lui este bogată, iar nu el 
care locuieşte într-însa, iar va zice cineva, de aur nu mă tem. Pentru ce? Pentru că galbenii sunt 
un lucru fără suflet dar de om te temi adevărat; dar pentru ce te temi şi de dânsul? Au doară 

avuţia este a lui? Adevărat nu este a lui ci este mândria lui a casei lui, zidul este de marmură, dar 
ce folos are cel ce locuieşte înăuntru? Capetele stâlpilor sunt de aur? Ce foloseşte capul bogatului 
de acolo? Fiindu-i capul lui îngreuiat cu păcatele. Şi de este faţa curţii luminată şi curată dar 
cunoştinţa şi inima bogatului sunt necurate, dar bogatul poartă haine de mătase şi sufletul lui este 
îmbrăcat în haine vechi. 

Casa bogatului este avută, iar el este sărac şi ticălos. Şi ca să cunoşti că slava este a casei şi nu a 
omului din cuvintele voastre vă dovedesc. Intraţi în casă. Unde sunteţi? In această casă ce 
vedeţi? Marmore frumoase, doar nu vei zice c-ai văzut om frumos, ci stâlpi minunaţi şi ferestre 
minunate, nu zici că minunat este cel ce locuieşte în casa aceasta, ce zici mult aur este pe 
acoperământ, nu zici că este multă milostenie ? Ce multe fântâni şi multă bogăţie, nu zici că 
multă bogăţie are acesta cu casele? 

La fel vezi un cal cu frâie de aur şi zici, o, ce frâie bune, iată că este cinstea aurarului, frumoasa 
haină a ţesătorului este doar osteneala, şi aşa rămâne stăpânul acela neîncununatul şi cele ce sunt 
împrejurul lui sunt lăudate, iar când vezi un om bun zici, o, bun om, frumos, blând, minunat, 
milostiv cu minte bună, cucernic, pururea se află în rugăciune, pururea se sflă în posturi, pururea 
la Biserică se odihneşte şi niciodată nu este despărţit de învăţătură. Acestea sunt laudele omului 
bun. 

Pentru aceea cunoaşte ce este bogăţia omului şi ce este bogăţia casei, nu te teme de vei putea 
învăţa să împărţi avuţia omului şi avuţia casei, de aici nu te vei mai teme. Vezi bogăţia ce o 
socotesc de bogăţie, şi este la tine care este lipsit şi sărac. 

Nu te teme când se îmbogăţeşte omul şi ca să cunoşti că aşa este acest lucru, măcar că aici sunt 
toate, vezi-1 pe acesta în vremea morţii lui, oare ia ceva din acelea şi se duce? A murit bogatul 
acela şi zace gol şi ticălos, cel ce era îmbrăcat în haine de mătase, zace în groapă şi slugile umblă 
şi în sus şi în jos şi nici unuia nu-i este grijă de dânsul, pentru că nu i-au fost slugi adevărate şi 
după aceea nimic nu mai este a lui, el zace şi femeia lui se zgârie şi dezleagă părul ei şi se 
despleteşte, toţi o mângîie ca să tacă, iar ea nu ascultă, copiii lui sunt săraci şi femeia lui văduvă, 
catârii lui, vasele cele din care mânca şi bea cu cei ce-1 răsfâţau şi însoţitorii lui stau acolo. 

Iar din acestea toate nimic nu poate să ia, dar ce face? II ridică singur şi-1 duc la mormânt, îl 
laudă dar ce-i folosesc laudele? Şi laudele acestea cu care îl laudă este altă slavă deşartă, ce-1 mai 
laudă? Sau poate să mai ia ceva? Niciuna din acestea nu poate să-1 îndrepteze şi să-i ajute le ziua 
judecăţii. Merge la groapă bogatul care le-a apucat toate. Ingroapă-se acolo trei coţi de pământ şi 
alta nimic şi pe faţa lui aruncă ţărână şi pun acoperământul coşciugului şi femeia lui merge aici. 
Unde-ţi este bogăţia, o, bogatule? Unde ţi-s slugile? Toţi te-au lăsat, lăsatu-te-a femeia ta, deşi 
este fără de voia ei, pentru că o goneşte putoarea şi mulţimea viermilor. Acesta este tot binele 
bogatului? Adevărat acesta este, pentru că se duce bogatul neavând nimic şi pentru ca să ştii că se 
duce fără de nimic cunoaşte-o aceasta. 

Sf Mucenici luîndu-şi binele lor, nu se despart toţi de la mormântul lor, iar aici la bogat nici 
femeia lui nu poate suferi. Acolo la mucenici singur împăratul îşi ia coroana lui şi sade la groapa 
mucenicului. Pentru acest lucru să nu te temi când se îmbogăţeşte omul. Acest stih luîndu-1 noi 

toţi să-ncepem a mări pe Domnul mulţumindu-I împreună cu Fiul şi cu Duhul Sfânt acum şi 
pururea şi în vecii vecilor. Amin. 

5. PENTRU LĂCOMIE. 

din " "Mărgăritare " 

Nu-mi spui, frate, pentru care pricină vrei să te îmbogăţeşti din lăcomie şi din răpire, sau vrei să 
afle alţii aurul şi argintul pe care l-ai strâns cu strâmbătate şi nu rămâi numai cu blestemele şi 
anatema de la cei ce le-ai făcut strâmbătate, iar tu vei da seama la judecata lui Dumnezeu pentru 
aceia la care le-ai făcut strâmbătate şi pe nimeni atunci nu vei avea în ajutor. Pentru că de a fost 
şi nevrednic acela la care le-ai făcut strâmbătate şi pe nimeni atunci nu vei avea în ajutor. Pentru 
că de a fost şi nevrednic acela care i-ai făcut strâmbătatea dar de vreme ce lui Dumnezeu nu-I 
place strâmbătatea, adevărat că are pe Dumnezeu în ajutor şi să nu zici că cutare este bogat şi 
petrece bine, că nu este până în sfârşit că zice dumnezeiasca Scriptură: "Nu râvni celor vicleni 
pentru că degrabă se vor usca ca şi iarba verde" lăcomia este un aluat vechi şi ori în ce casă va 
cădea o va face necurată şi pustie. Şi măcar cât de puţin de vei strânge cu nedreptate, toată avuţia 
o dospeşte şi o pierde pentru aceea de multe ori cele puţine strânse cu strâmbătate au pierdut şi 
au stricat lucrurile cele bune agonisite. 

Dar ce zice lacomul? Dar cum sunt mulţi de se îmbogăţesc din osteneala străinilor şi nici un rău 
nu păţesc? Deşi nu petrec rău acum şi scapă de pedeapsă, iar atunci se vor munci mult şi nu 
numai ei ci şi aceia ce moştenesc acelea, aşa se va munci; şi aceasta o fac şi judecătorii că nu 
spânzură şi înţeapă numai pe cei ce ucid şi fură ci şi pe aceia ce primesc pe ei, îi omoară. Iar de 
vei cunoaşte pe cei cărora le-ai făcut strâmbătate, plăteşte-le lor mai mult decât le-ai luat precum 
a făcut şi Zaheu acela, iar de nu vei şti pe aceia la care le-ai făcut strâmbătate, împărtăşeşte-le 
săracilor şi tot vei avea ceva mângâiere. Pentru că nici o dobândă nu avem din milostenia străină 
şi aceasta să o cunoşti de la Zaheu, care le-a dat celor ce le-a făcut stâmbătate împătrit şi atunci a 
primit iertare de la Dumnezeu. Dar noi că luăm cu miile şi dăm milostenie cât de puţin din acea 
luare, ni se pare că am îmblânzit pe Dumnezeu, dar ne este aşa, pentru că şi Cain deşi a adus cel 
de-al doilea lui Dumnezeu care a făcut din osteneala lui nu 1-a primit ci tot 1-a pedepsit mult 
pentru aceia. Dar şi noi când vom duce lui Dumnezeu prescuri din strâmbătate şi din lăcomie, 
cum să nu păţim şi noi mai rău decât Cain? 

Căci ocărăşti pe Dumnezeu şi-I duci lui daruri necurate. Nu vrea Hristos să Se hrănească din 
strâmbătate, ci mai bine să fie flămând şi să Se roage pe la uşile săracilor şi să-L mustre decât să- 
L hrănească lacomii şi să nu-ţi pară că numai răpitorii se numesc lacomi, ci şi cei ce lăcomesc la 
lucrul la meşteşugul fiecăruia şi nu fac doxologiile şi laudele lui Dumnezeu în vremea lor, mai 
bine să nu dezbraci pe alţii şi să îmbraci pe alţii. Oare n-ai făcut strâmbătate celor ce i-ai 
dezbrăcat? Adevărat strâmbătate le-ai făcut şi deşi ai dat altora cele ce ai luat de la dânşii, n-ai 
făcut milostenie ci nedreptate. Dar de nu vei da vreo parte cât de mică milostenie din cele luate 
cu strâmbătate, ce muncă grea nu vei petrece? De vreme ce şi Lazăr acela ce n-a avut nici o 
strâmbătate de la cel bogat, ci numai că nu i-a făcut nici un bine el stătu tare şi amar târâş asupra 
bogatului aceluia. Dar ce răspuns vor să dea cei ce nu miluiesc pe săraci din munca şi osteneala 
lor, ce încă iau şi cele străine? Şi de vreme ce se vor munci cu satana în focul cel nestins, cei care 
n-au ospătat pe Hristos când a fost flămând dar şi cei ce-L lasă de moare de foame şi nu-I dau din 

cele ce iau şi fură. Ce încă şi pe cel îmbrăcat îl dezbracă şi-1 despoaie şi mai vârtos străin fiind. 
Nu numai că nu-1 primesc ca pe un străin ci încă îl gonesc şi bolanv fiind, nu numai că n-aţi venit 
să mă vedeţi, ce încă şi cu batjocorirea voastră m-aţi zdrobit, şi fiind legat în temniţă nu e destul 
că nu merg să-1 vadă ce încă fiind dezlegat cu vicleşug îl pun în legături. Unii ca aceştia cîtă 
muncă şi pedeapsă vor primi? 

De vreme ce cel ce iubeşte nu se deosebeşte întru nimic de păgâni, dacă iubeşte pe cei ce-1 
iubesc. Dar cei ce bântuiesc pe cei ce nu-i fac nici o strâmbătate, ce iertare vor lua? Nici o iertare 
nu vor avea, de vreme ce atâta foc au aprins în capul lor, cei ce nu L-au hrănit pe Hristos când a 
fost flămând. Dar care strică şi pustiesc casele săracilor şi a văduvelor, iară cer iertare vor lua 
unii ca aceştia? 

Pentru aceea să fugim de păcatele rele să fugim de strâbătate şi de lăcomie. Şi cum nu ne aducem 
aminte de lăcomii şi nedreptăţii cei mai dinainte, care s-au dus să dea seama la judecător pentru 
faptele lor şi avuţia şi ostenelile lor, le-au dobândit alţii, iar ei rău se muncesc în iad. Nu este 
aceasta mare nebunie şi orbire? Noi să ne ostenim şi să petrecem rău toată viaţa noastră şi apoi 
după moarte să ne muncim şi în iad? 

O, ticăloşii de noi, ce rău ne aşteaptă, oare ce lucru mai rău va fi în lume decât lacomii, că viaţa 
lor este mai rea decât moartea că se împuţinează de grijă şi de trudă multă şi toată viaţa lor o 
petrec fără de somn şi niciodată nu au nici o bucurie nici o veselie şi de se întâmplă a păgubi 
vreodată li se pare că au pierdut toate şi viaţa lor. La fel şi iubitorul de bani, deşi oameni din 
casa lui prieteni, dacă nu are ceva dobândă de la dânşii, nici pe unii nu-i iubeşte ci cu toţii se 
învrăjbeşte. 

De va zice cineva iubitorului de argint fără socoteală şi fără omenie, drept îi va zice, care şi pe 
sine se vinde pentru puţină dobândă şi tuturor se face vrăjmaş pentru că nu se face pământul tot 
aur şi măgurile în loc de pietre nu se fac argint şi fântânile în loc de apă tot argint să facă şi 
pentru sănătatea şi binele altora se mâhneşte, nici pe un om nu-1 iubeşte, ci de toţi fuge şi se 
depărtează şi mai ales pe săraci nici nu vrea să-i vadă nicăieri, iar când îi vede venind să ia 
milostenie se mânie şi le caută cu ochi sălbatici şi-i dojeneşte şi-i mustră zicându-le că sunt 
leneşi şi răi la lucru, iar pe cei bogaţi îi pizmuieşte şi-i zavistuieşte că nu au avuţia lor şi banii lor 
şi-i pare că-i fac toţi strâmbătate şi are scârbă multă şi mare omul cel viclean, că cine a fost mai 
viclean decât Ahab împăratul evreilor? Dar el poftind să ia via lui Nabot socoteşte cât amar şi 
câtă scârbă avea, căci cunoştinţa lui îl dojenea de vreme ce 1-a văzut pe Ilie venind ca să-1 certe, 
se întoarse înapoi posomorât cu capul plecat la pământ şi ochii lui erau întunecaţi de multă 
scârbă. 

Vreţi să ştiţi că avuţia nu lasă pe oameni să fie oameni ci fiare şi demoni? 

Odinioară a fost o secetă în Antiohia, însă s-au rugat toţi iubitorului de oameni Dumnezeu şi 
aşteptau să vie ploaie multă şi atâta a plouat încât s-a umplut şi s-a săturat pământul şi toată 
lumea mulţumea lui Dumnezeu, ca şi cum iar fi scos de la uşile morţii şi toţi se bucurau şi 
prăznuiau, iar oarecare bogat umbla prin mijlocul cetăţii întristat şi-1 întrebau mulţi care este 
pricina întristării, iar el mângâindu-se de tirania patimii zice că avea zece mii de măsuri de grâu 
şi acum cine-1 va cumpăra sau ce voi face? Ce zici, omule, îţi pare rău că n-au murit oamenii de 

foame ca să strângi argintul pierzării? Dar cum n-ai auzit pe Solomon care zice că cel ce 
scumpeşte grâul este blestemet de toţi oamenii, care se face prieten şi rob diavolului, pentru că se 
roagă ca să fie foamete ca să-şi vândă pîinea lui şi să strângă argintul vântului. 

Fiarele dacă mănâncă şi se satură ele fug, iar lacomul şi curvarul n-are spaţiu niciodată, nici 
dragostea lui Dumnezeu, nici frica muncii, nici ruşinea şi pedepsa oamenilor, ci la toate este fără 
de ruşine şi mai vârtos fâr de omenie, şi-i pare că cuvintele lui Dumnezeu sunt basme şi nu se 
teme de judecata cea viitoare ce va să judece pentru strâmbătăţile ce le face. Cum ar fi o fiară 
sălbatică, şi mai vârtos nici fiarele nu se aseamănă şi face nedreptate fraţilor lui celor ce sunt de o 
credinţă cu dânsul şi-i mănâncă pe dânşii, deci cum vei putea să dai seamă lui Dumnezeu ? Că nu 
vezi pe albină că dacă muşcă pe cineva ea moare? 

Invaţă-te şi tu de la dânsa şi nu face pagubă şi scârbă fratelui tău pentru că mai înainte va veni 
moartea la noi şi numai după aceea va merge la cei ce le-am făcut strâmbătate. Pentru aceea banii 
se cheamă trebuitori, pentru ca să-i folosim la lucrurile noastre, iar nu să-i ascundem. Că cela ce 
iubeşte banii n-are vrajbă numai cu vrăjmaşii lui ci şi cu prietenii şi mai mult pe săraci îi urăşte, 
nici nu are prieteni ci se află tuturor ca o povară. Şi nu are numai sufletul lui pierdut şi ticălosul 
lui trup de multe ori îl topeşte cu griji şi-1 îmbolnăveşte. 

Cel ce urăşte argintul opreşte pofta banilor iar cel ce vrea să se îmbogăţească mai mult aprinde 
focul poftei în sufletul lui, pentru că dacă dobândeşte zeci de mii de lei şi alţii încă pe atâţia mai 
pofteşte şi dacă dobândeşte doreşte încă de două ori pe atâta şi niciodată nu poate să stingă pofta 
cea vicleană a lăcomiei. 

Pentru că n-ai hrănit pe cel flămând te munceşte Dumnezeu, iar de ai dezbrăcat pe cel îmbrăcat 
cum vei scăpa de judecata cea înfricoşată? Peste putinţă este pentru că ceea ce le-ai făcut 
strâmbătate îşi cer al lor. I-a spune-mi de te-ar duce cineve în ţara Persiei să vezi şi să 
poruncească să-ţi zideşti casă şi curţi, oare nu ai râde de nebunia lui, căci nebuneşte îţi 
porunceşte ca să cheltuieşti fără de nici un folos? Dar pentru ce te osteneşti pe această lume de 
vreme ce o vei pierde în curând? Ce zici că vrei să laşi moştenire copiilor tăi, dar şi copiii în 
curând vor să moară şi de multe ori mai înainte de tine. Ce numai pentru aceasta lăcomeşti ca să- 
ţi poleieşti frâurile calului tău şi stâlpii casei tale. 

Dar de câtă muncă sunt vrednice acestea? Că de câinele tău ai multă grijă, iar săracul şi mai ales 
Hristos moare de foame, pentru care sărac s-a pogorât Hristos din cer, şi nici puţină hrană de care 
este nevoie nu dobândeşte, că decât toate lucrurile tale cele cinstite la tine, Hristos a fost cel mai 
necinstit când dai desfrânatelor şi desfrânaţilor, iar pe sărac nu-1 vezi. 

Dar când faci strâmbătate săracilor şi văduvelor, câte râuri de foc vor ajunge ca să ardă acel 
suflet desfrânat şi necurat. Temeţi-vă cei ce urgisiţi pe cei săraci şi le faceţi strâmbătate. Voi 
bogaţii aveţi bogăţie şi bani, dar au şi săracii arme, adică suspinele şi plângerile, pentru aceasta le 
vine ajutor din ceruri. Aceste arme sapă casele celor nedrepţi. 

Mare armă este suspinul săracilor şi al necăjiţilor pentru că lui Dumnezeu Ii este milă de firea lor 
cea bună şi îngăduitoare când suferă răutăţile şi nu hulesc sau blestemă ci numai suspină 
plângâdu-şi rănile lor şi se arată Dumnezeu blând celor ce păţesc stâmbătăţi, iar pe cei ce-i 

supără pe dânşii îi pedepseşte. Deci pentru aceasta să fugim fraţilor de facerea strâmbătăţilor, ca 
să avem pe Dumnezeu blând şi iertător cu darul şi cu iubirea de oameni Domnului nostru Iisus 
Hristos a Căruia este slava şi puterea în vecii vecilor. Amin. 

6. PENTRU NECURATA MÎNDRIE 

din " "Mărgăritare " 

6. PENTRU NECURATA MÎNDRIE 

ŞI MĂRIREA ÎN DEŞERT. 

Ce ţi-e voia, iubitule, să smereşti pe omul cel mândru, nu-1 învăţa nici nu-1 certa cu cuvinte multe 
ci cu puţine şi înţelepte. Adu-i aminte numai de neputinţa firii omeneşti şi-i zi, omule, ce te 
măreşti în deşert şi te mândreşti fiind şi tu pământ şi cenuşă. Iar de va zice că de va muri, aşa se 
va face, să-i zici că şi acum când este om viu, pământ şi ţărână este, însă nu cunoaşte că este aşa 
de vreme ce-şi vede frumuseţea trupului, vede puterea şi cinstea, vede laudele mincinoşilor şi pe 
cei ce stau şi slujesc la mese şi spun basme, această nălucire a hainelor celor scumpe îl înşeală şi- 
1 face să-şi uite firea. 

Nu merge niciodată la mormânturi să vadă sicriile pline de împuţiciune şi de putoare ci numai 
caută spre cele trecătoare, iar nu spre cele ce vor să fie şi iarăşi îi zi lui: "ce te mândreşti omule 
care eşti pământ şi cenuşă şi putrejune? Caută şi vezi neputinţa şi vremea cea trecătoare scurtă şi 
pieritoare a vieţii tale. Nu aştepta ziua morţii tale ca să te pocăieşti, pentru că moartea vine fără 
de nădejde şi o ştiţi când vine, că de este omul pământ şi fum şi zice iarăşi cutezând că mă voi 
sui la cer să mă fac şi eu Dumnezeu. Şi de n-ar fi avut ca un frîu neputinţa firii lui ce n-ar zice, 
unde n-ar fi căzând cu gândul lui? 

Deci când vezi vreun mândru că-şi înalţă grumajii lui ca un taur şi fiindu-i sprâncenele ridicate 
sus zi către dânsul: ce se mândreşte pământul şi pulberea, că viaţa lui se va ocărî şi cele 
dinlăuntru ale lui? Acestea le zi şi împăratului şi nu te teme de cununa lui, nici de îmbrăcămintea 
lui cea de aur ce o poartă, pentru că zice Sf Scriptură, toată slava omului ca floarea ierbii este, 
dar tu, omule mândru, ce te măreşti? Oare tu ai făcut cerul? Coboară-te din înălţimea rîpei şi i-a 
aminte neputinţa firii cea trecătoare că este pulbere şi umbră şi fum şi iarbă şi floarea ierbii, ce 
gândeşti lucruri mari şi te mîndreşti în deşert? Ce este alta mai de rîs decât aceasta? Că ce 
stăpâneşti oameni? Ce folos ai? Mai bine să te stăpânească decît să stăpâneşti şi să biruieşti? Că 
ce folos este aceasta? Că eşti începător oamenilor şi de păcate şi de patimi eşti supus şi robit ca şi 
când ar fi cineva stăpân şi puternic şi apoi să-1 bată robii lui şi să fie tot trupul plin de răni şi dacă 
merge în târg să se mărească cu gândul că stăpâneşte oameni. 

Mai bine ar fi să-ţi stăpâneşti patimile şi să nu fii rob păcatelor, pentru că de vreme ce este 
defăimat cel ce se mândreşte în lucrurile cele adevărate şi bune şi pierde acele osteneli ale 
bunătăţii, dar cu cât mai mult se va defăima cel ce se mândreşte în lucrurile cele rele şi pentru 
slava cea trecătoare se-nalţă pe sine, unul ca acela cum nu va fi batjocorit şi de râsul tuturor? 

Ticălos şi sărman om, sufletul tău este rău stricat şi muncit de boala păcatelor şi tu cu mărire te 
slăveşti că ai atâţia galbeni, sau că ai atîtea slugi, dar acestea nu sunt ale tale ci ale altora şi de nu 
mă crezi cunoaşte din bogaţii cei mai dinainte de tine; iar de nu te vei pedepsi nici de Scriptură, 

32 



nici dintr-alţi oameni ce au păţit acestea, aşteaptă puţină vreme că vei cunoaşte singur. Când? 
Când nu vei avea de avuţia ta nici un folos şi nici un ajutor, când te vei bate cu moartea şi atunci 
nu vei fi stăpânul unui ceas măcar, nici măcar puţinei cinsti, atunci şi fără de voia ta le vei da 
acestea la cel care nu vrei nici să-i vezi, că starea şi folosul bunurilor omeneşti nu este alta fără 
decât pulbere şi fum şi umbră şi încă decât acestea mai putred este omul. 

Pentru că pare că eşti mare în vrednicie şi porţi haine luminate şi apoi mori ca un sărac şi aceasta 
este în visuri. Că în ce chip se ivesc visurile ca şi cum ar fi nimic dacă se face ziuă, aşa iarăşi 
dacă vine noaptea şi acestea ca nu-s adevărate toate se ocărăsc şi se defăima. Făcutu-te-ai vizir 
adică ispravnic împărăţiei şi eu m-am făcut în somn voievod zice el. Dar că eu am fost boier 
ziua, iar tu ai fost noaptea; dar de am fost noaptea ce este? Că tu nu ai mai mult decât numele. Că 
ziceam cutare a fost voievod, iar cutare patriarh şi numai cuvântul are darul şi îndată trece cu 
vorba. 

Aşa sunt toate lucrurile lumii să zicem de trei, patru ori. 

Dar unde sunt cei ce au stat acum zece ani ca şi boieri şi stăpâni, nicăieri nu se văd? Dar 
Apostolul Pavel nu a fost aşa? Pentru că şi viu a fost vestit ani mulţi şi s-a săvârşit şi au trecut 
patru sute de ani şi încă şi acum este luminat şi vestit mai mult decât era viu pe pământ; dar 
strălucirea ce o are în cer ce cuvânt are să o spună? Nici unul. 

Insă în ce chip valurile mării uneori se înalţă alteori se coboară aşa vedem şi pe cei mândri că se 
trufesc şi-şi ridică pe sus sprâncenele lor. Pentru care zice proorocul David, nu te teme când se 
îmbogăţeşte omul, sau când se va îmbogăţi omul, sau când se va înmulţi slava casei lui. Bine a 
zis proorocul nu te teme, adică să nu te tulbure nălucirea şi slava bogăţiei şi a mândriei. Pentru 
că-1 vedea în scurtă vreme zăcând mort şi gol şi mâncare viermilor şi neputând lua nimic din 
avuţiile lui, că toate le lăsăm aici şi mergem numai cu sărăcia păcatelor celor ce le-am strâns şi 
îmbrăcaţi cu răutatea. 

Adevărat cu cale au numit dascălii cei bătrâni pe mândrie, mărire deşartă. 

Pentru că cela ce se măreşte în deşert nu are nici o bunătate înăuntru inimii lui, ci ca şi feţele cele 
zugrăvite se văd luminate, iar înăuntru sunt seci, aşa şi încă mai rău este slav la mulţi oameni, că 
nimic altceva nu este care-1 înstrăinează pe om de la mila lui Dumnezeu ca tirania mândriei şi-1 
dă la pedeapsa focului şi cine o are pe dânsa măcar post să aibă, chiar feciorie, chiar rugăciune, 
chiar milostenie sau orice fel de binefacere în viaţa noastră. 

Că zice Sf Scriptură : necurat este tot cel cu inima înaltă, şi atâta este de rea trufia că nu numai 
spre răutate şi în râpa pieirii ne împinge pe cei ce o au pe ea, şi încă îl păzeşte pe om şi în 
bunătăţi fiind şi când nu poate să strice în alt chip, în bunătatea pe care o facem ne face multă 
pagubă şi ne îndeamnă să răbdăm ostenelile iar de roadă ne lipseşte. 

Că nu este cu putinţă să aibă cineva şi bunătatea smereniei şi să aibă şi mândria. Ce zic, să 
poftim fericita smerenie cea cerească. Pentru că cine pofteşte slavă şi laudă de la oameni, ori ce 
bine ar face pierdut este, căci îşi ia aici plata. Deci acolo la judecat lui Dumnezeu nu va lua nici 
un bine. Pentru că a cinstit mai mult slava oamenilor decât slava lui Dumnezeu. 

Că cel ce slujeşte şi place lui Dumnezeu, atunci ia de la Dînsul plăţi bogate; cum şi în ce fel ia? 

Când defăimăm slava oamenilor, când nu o dorim, că pe cei ce aleargă la cursele de cai mulţi 
care laudă dar ei nu se-ntorc să ia niciodată de la aceia, ci numai pe împăratul îl văd şezând pe 
scaun şi dacă-i încununează atunci se înalţă cu gândul şi se bucură de laudele celorlaţi. 

Deci ce este mai rău şi mai ocărât decât aceia care iau laudele oamenilor pentru bunătăţile pe 
care le fac? 

Când postesc îşi posomorăsc feţele lor şi se roagă pe la drumuri şi osteneli suferă, iar de plată se 
lipsesc. Ce pui murdărie lucrurilor pe care le faci? Pe unul îl ia judecător şi pe altul îl pui de sade 
să te vadă iar pe împăratul îngerilor care vede ostenelile bunătăţii tale şi a nevinovăţiei tale pe 
acela îl laşi şi alergi la feţele slugilor ca să te vadă. 

Pentru aceasta cu acele osteneli multe şi cu sudorile bunătăţilor te duci neîncununat şi deşert de 
la cei ce încununează, deci să învăţăm mintea cea bună a slugii, ca atunci când face slujba 
stăpânului său nu vrei să placă nimănui la altul. 

Dar noi stăpân ca acesta avem pe Domnul nostru Iisus Hristos şi Dumnezeu şi umblăm să ne 
vadă alţii care nu pot să folosească nimic, şi de pierde toată osteneala lui cela ce se mândreşte la 
isprăvile lui cele bune. 

Dar cel ce se măreşte în păcate cum să nu fie vrednic muncii şi pedepsei şi cel ce păcătuieşte şi 
se laudă mult, aceasta este mai rea decât toate şi mare nebunie, pentru că nimic nu face pe 
oameni fără de lege şi fără de minte decât când iubesc slava şi lauda oamenilor şi iarăşi nu fac 
alta pe oameni sfinţi şi fericiţi, decât când urăsc şi hulesc mărirea cea deşartă a multora. 

Dar tu, iubite, ce ridici nasul tău? Ce-ţi înalţi sprâncenele şi te umfli adesea în piept, tu nu poţi să 
faci un păr alb sau negru şi ca şi cum ai umbla deasupra văzduhului şi de-ai putea ţi-ai face şi 
aripi să nu calci pe pământ. Acum vrei să te mai laud? Ce am zis, cenuşă, pulbere, praf, fum ce 
încă am zis toate fiinţa firii omeneşti şi starea icoanei, iar eu zic că omul mândru se aseamănă 
căiţilor că aceia dacă se aprind se arată numai văpaia iar alta nimic. La fel şi băşicile cele de apă 
prea lesne se fac şi iar prea lesne crapă şi se fac apă, aşa se fac şi mândrii şi prea lesne pier. 

Deci alt lucru nu este mai rău decât mândria şi mărirea deşartă pentru că şi diavolul întâi nu a 
fost aşa, ci mai înainte de a se mândri era înger. Iar dacă se mândri se făcu diavol şi din lumină se 
făcu întuneric. El 1-a pus şi pe Adam în închipuire şi se mândri să fie Dumnezeu şi a pierdut 
nemurirea ce a avut-o, şi s-a făcut muritor, pentru care lucru şi Dumnezeu mustrând nebunia lui 
cu batjocură îi zice lui: " Iată Adam s-a făcut ca şi unul dintre Noi", zice Dumnezeu către Adam. 
Iată că te-ai făcut ca unul dintre Noi, adică începătoare de viaţă Treimi de vreme ce Fiul Meu cel 
fără de început se va face om ca şi tine şi se va numi dumnezeirea Noul Adam şi tu o să fii după 
dar Dumnezeu precum ai poftit să fii. 

Şi asupra lui Iov puţină voie luă diavolul de la Dumnezeu, şi din temeiul pământului răsturnă 
casa lui, trupul lui de tot îl răni şi de poveste 1-a făcut neiertatul în toată lumea că avuţia lui i-a 
stricat-o şi i-a prăpădit-o şi copii lui i-au omorât şi i-a îngropat şi trupul lui îl găuri cu viermi, pe 

femeia lui o puse să-1 hulească cumva împotriva lui Dumnezeu şi pe prietenii lui i-a făcut 
vrăjmaşi. Deasemenea şi pe slugile casei lui i-a îndemnat să-1 mustre. 

Deci, de nu ar opri Dumnezeu pe diavol, toate cele bune ale lumii le-ar strica şi chiar şi lumea 
toată, pentru că vicleană fiară şi nesăţioasă este diavolul şi drept aceea nu i-a dat lui Dumnezeu, 
putere asupra tuturor, căci este din fire iubitor de oameni a Căruia este slava în vecii vecilor. 
Amin. 



m 



" IN DEŞERT ŞI TULBURA TOT OMUL VIU 

din " "Mărgăritare " 

7. LAPROOROCESCUL CUVÎNT CE ZICE: 
" ÎN DEŞERT ŞI TULBURĂ TOT OMUL VIU" 
ŞI PENTRU MILOSTENIE. 

Pe vânătorul de peşte îl îndeamnă spre lucru unghiul mării, când să arunce mrejele şi să cuprindă 
mulţime de peşte, atâta cât cu multă osteneală să poată trage năvodul la uscat. 

Iar pe vânătorul de fiare sălbatice îl îndeamnă desimea şi pădurea care hrăneşte fiarele cele 
sălbatice când umblă munţi şi dealuri multe se află vreun vârf plin de copaci mulţi şi se întoarce 
acasă cu vânat mult şi frumos. Deci de vreme ce cei ce poftesc agonisitele cele trecătoare şi 
vânătorile li se par dulci cu osteneala care o fac pentru dânsele, cu cât mai mult cei ce vânează în 
şanurile Bisericii, a căror dobândă nu este trecătoare sau pământească ci este singură împărăţia 
cerului. 

Deci, vino, iubitule şi dulce să cântăm şi noi versul cel cânăreţ a lăutei lui David, şi cu David să 
ocăram bisnicia omenească şi să zicem : Insă în deşert se tulbură tot omul viu, clăteşte-se până în 
sfârşit, va pieri şi se va stinge, clăteşte-se şi mai înainte până a nu se aşeza, se va cufunda, ca 
focul se aprinde şi se-nalţă şi ca o trestie arde ca o volbură de vânt se-nalţă şi ca praful piere, ca 
para focului se-nalţă şi ca un fum se topeşte şi se stinge, ca o floare se-mpodobeşte şi ca iarba se 
usucă, ca un nor se măreşte şi lăţeşte şi ca o picătură de ploaie se zbiceşte ca băşica ce se face pe 
apă, se umflă şi se mândreşte şi ca o scânteie se stinge. Clăteşte-se şi din lăcomie agoniseşte 
împuţiciunea. Tulbură-se şi se duce şi nu ia nimic din agonositele tulburării. El petrece 
tulburările şi alţii bucuriile. El ostenelile şi alţii avuţiile. El grijile şi alţii veseliile. El scârbele şi 
alţii dobânzile. El blestemele şi alţii vindecările. La dânsul suspinele şi la alţii avuţiile cele multe. 
La dânsul lacrimile şi la alţii banii. El se munceşte în iad, iar alţii de multe ori muncind şi bând 
ale lui, se bucură şi cântă. 

Ce dar în deşert se tulbură tot omul viu. Omul care este datoria vieţii celei trecătoare, datoria 
morţii celei nepărăsite, fiară ce din voia ei e neînduplecată, vicleşugul de nimeni învăţat, care de 
sine a învăţat vicleşug. 

Cel iscusit spre răutate şi isteţ spre strâmbătate. 

Cel gata spre lăcomia averii şi nesăţios spre lăcomia pântecelui, cel isteţ întru necredinţă, duhul 
cel mândru şi îndrăznirea cea cu mărire deşartă, înălţimea cea prea uşor risipitoare şi coborâtă, 

tina cea obraznică, cenuşa cea tulburătoare, praful cel mărit în deşert cenuşa cea semeaţă, 
scânteia cea prea lesne stinsă, lemnul cel ce putrezeşte în curând, iarba ceea ce se usucă în 
curând, verdeaţa ceeace se vestejeşte în grabă, firea care prea lesne strică, care astăzi înfricoşează 
iar mâine moare. 

Astăzi este bogat, iar mâine se pune în groapă. 

Astăzi cu stemă, iar mâine în mormânt. 

Astăzi cu cel ce răsfaţă iar mâine cu viermii, omul care astăzi este, iar mâine nu este, care acum 
se mândreşte, iar peste puţin se tânguieşte, cel ce este rău şi nebiruit în binele lui, iar în sărăcie şi 
nemângîiat, iar pe sine nu se cunoaşte şi caută cele ce sunt peste puterea lui, care cele ce sunt de 
faţă nu le ştie şi pentru cele viitoare şi se năluceşte care din fire este putred, iar cu mintea lui cea 
înaltă îi pare că va fi veşnic, lăcaşul a toată patima şi zăbava a toată boala, osteneala cea de toate 
zilele, războiul cel fără de dobândă al lingorii şi al frigurilor, lăcaş a tot primitor ce primeşte toată 
scârba, o, câtă răutate are nevrednicia noastră, o, cât de multă este pedeapsa ticăloşiei omului, o, 
cât zic şi nici una nu afli mai cuvioasă decât glasul cel proorocesc ce zice : Insă în deşert se 
tulbură tot omul viu. 

Iar mai apoi de toate caută iubitule de vezi de nu se aseamănă lucrurile omeneşti cu marea, de nu 
cu valurile ei se-mpleteşte viaţa noastră, de nu petrecem mai multă nevoie decât pe mare fiind pe 
uscat, de nu cădem unul peste altul mai rău decât vânturile, de nu ne lovesc banii unul de altul 
mai rău decât valurile cele mari şi furtunile, de nu ne învârtim încoace şi-n colo ca şi întunericul 
mării, unul din noi a luat cutăruia plugul şi altul a răpit robii celuilalt, unul se sfădeşte cu vecinul 
pentru apă, iar altul se luptă pentru vânt cu cei ce locuiesc cu dânsul şi unii umblă la judecăţi 
pentru măsurarea pământului, iar unii îi necăjesc pe alţii pentru zidiri şi unul pofteşte să ia ce n-a 
luat, iar altul umblă la judecăţi să nu dea cea luat, şi unul lăcomeşte la dobânzi şi carnete, iar altul 
se sileşte să taie şi din capete. 

Acesta fiind sărac îi pare rău, iar celălalt fiind bogat se tulbură, cel ce nu are se mustră, iar cel ce 
are se vicleneşte. Cel ce are stăpânia se zavistuieşte şi cel ce are putere se urăşte şi cel ce este 
puternic se găteşte. 

Războaile se-nmulţesc şi zavistiile prisosesc, nesaţiul biruieşte şi lăcomia silniceşte; minciuna se- 
nalţă şi credinţa unuia faţă de altul a fugit, adevărul lipseşte de tot de pe pământ, hotarul 
prieteniei este numai până se trece masa, deci nici pământul nu poate să sufere aceste răutăţi, 
văzduhul se pîngăreşte până în cer, stihiile cele slobode se vând pe bani, că ele se vămuiesc, 
pământul se-mparte, apele se stăpânesc vântul se cumpără, zeciuitorii şi harapcii ţin oraşele, 
bogaţii se topesc de grijă multă, datornicii se vestejesc de grija datoriilor, răpitorii tulbură lumea, 
iubitorii de argint adesea umblă la judecăţi, negustorii negustoresc primejdiile oamenilor, 
năpăstuitorii vând minciunile, minţând unul către altul, sfârşit-am jurămintele şi nu ştim alta fără 
decât a ne jura pe Dumnezeu. 

Deci văzându-i proorocul pe toţi aşa că s-au abătut spre rău şi defăimând viaţa noastră zicea: în 
deşert se tulbură tot omul cel viu; dar numai omul se clăteşte, o proorocule? 

Numai zidirea cea cuvântătoare se huleşte? Aşa zice, n-am aflat nici una din dobitoacele sau din 
stihii să se tulbure. 

Tulbură-se şi apele dar se liniştesc, clăteşte-se şi pământul dar se aşează, se întăreşte, umblă şi 
vânturile dar iar se aşează. Tulbură-se fiarele toate dar dacă se satură se aşează. Inalţă-se şi focul, 
dar dacă arde toată materia ce se află, se stinge. 

Iar omul tulbură-se pentru bani nu încetează niciodată. Aceasta a luat şi spre aceia caută, 
stăpâneşte una şi spre altă se nevoieşte. Suta ce se nevoieşte să o îndoiască şi peste ea să 
îngrămădească altele, şi niciodată nu se opreşte de a mai grămădi până când îi vine sfârşitul. 

Şi de setea iubirii de argint vînîndu-se se face mai galben decât aurul pentru avuţia cea multă pe 
care o pofteşte. Prietenul cel mincinos şi neadevărat, pofta cea vicleană batjocorirea cea de mult, 
stăpânită, înşelătorul cel mult îndrăcit, legatul cel zburător, războinicul cel mort, vântul cel 
zburător în lume, adică avuţia care este născătoare a toată fărădelegea, care află toată răutatea 
care este soaţă nesaţiului celui stricător de suflet şi vrăjmaş postirii şi războinică curăţiei şi fur 
tainic al tuturor bunătăţilor. 

Dar ce pârăsc eu avuţia şi am lăsat pe cei ce o au pe ea? Că are strâmbătate şi ea că o ţin legată 
cu lanţuri şi-mi pare să strige şi ea către dânşii să zică o iubitorilor de bani pentru ce mă legaţi pe 
mine, pe avuţie, pentru ce mă strângeţi cu mii de legături ca pe un rob fugar? Pentru ce mă 
îmbrăţişaţi şi mă sărutaţi ca pe un prieten şi apoi mă legaţi ca pe un făcător de rău vreţi să mă 
odihniţi ceva cât de puţin măcar mai pe uşor decât visele, lăsaţi-mă să merg şi la mâinile 
săracilor, ce zici să strângă avuţiile pentru copii ca să nu rămâie moşteni sărăciei şi bine este 
bogatul cel mult nălucitor că acestea ce se văd nu le ştie şi grijeşte de cele viitoare, de sine nu 
ştie şi de copii îi este grijă, nu ştie îngropa-se-va sau nu, şi se sfătuieşte pentru moştenire. 

O fără de minte, bogatule, spune-mi sfârşitul tău întâi şi apoi grijeşte-te de copii tăi. 

Spune-mi cele de azi şi din acestea te vei crede şi pentru cele de mâine, ce te rătăceşti pe tine şi 
după moarte? Pentru ce iubeşti să fii mort şi înşelat? Pentru ce porunceşti tu lui Dumnezeu şi-L 
înveţi ce să facă? Pentru ce tocmeşti tu pronia lui Dumnezeu? In ce chip va chivernisi cele ce ţi 
s-au dat ţie? N-ai tu nici o treabă cu cei ce rămân în urmă, nici nu biruieşti nici nu stăpâneşti 
nimic din cele ce rămân după moarte. 

Nu poţi să fii şi mort şi-mpărţitor celor vii şi judecător morţilor ca să dai fiecăruia ce i se cuvine. 
Dar ce te trudeşti în deşert o, bogatule, şi iei fărîmile săracilor şi le grămădeşti peste ale tale? Nu 
ştii cui le strângi acestea fiindcă iei cele puţine ale săracilor? 

Căci te mânii când îţi cer ale lor ca şi când ai cheltuieli dintru ale tale? Ale lor le cer pe care le ai 
luat de la ei, iar nu ale tale. Nu-ţi cer cele ce s-au născut cu tine, ci dă-le pe cele ce le-ai luat. Ai 
şi tu omenie de dă, ca să le dai ţi s-a poruncit, iar nu tot lua, ajungă-ţi pentru că prin sărac întinde 
Hristos dreapta Sa şi primeşte ce dai. 

Cel ce plouă cere de la tine puţin. 

Cel ce tună şi fulgeră îţi zice să miluieşti. 

Cel ce acoperă cerul cu nori, ce ia de la tine haină veche, ajungă-ţi că ţi se roagă săracii ca lui 
Dumnezeu şi zic, dă, fie-ţi milă, miluieşte, acestea-ţi zic ca să te înduri, să miluieşti, iar tu nici 
ochii nu ţi-i ridici că să-i vezi, şi te roagă şi nu ţi se face milă. 

Dă-le cele ale lor mai înainte până a nu se face întrebare şi cercetare de împăratul. 

Dă-le cele ale lor şi ia de la Tatăl lor mângîiere. Care? Aceasta: " întrucât aţi făcut unuia din 
aceştia fraţi mai mici ai mei, Mie Mi-aţi făcut" pentru că cela ce miluieşte săracul şi necăjitul, nu 
rupe numai zapisul păcatelor lui ci încă ia şi alt zapis de mărturie care mărturiseşte şi zice: "Cel 
ce miluieşte pe sărac împrumută pe Dumnezeu". 

Să dau dar milostenia lui Dumnezeu împrumut ca să luăm de la El răsplătirea cea de iubire de 
oameni, o, prea înţelept cuvânt, cel ce miluieşte pe sărac, zice, împrumută pe Dumnezeu; ce zice 
împrumută? 

Ştiind Scriptura lăcomia noastră cunoscuse că nesaţiul nostru pururea caută spre lăcomie şi cere 
adaos, deci pentru aceia nu zice numai, cel ce miluieşte săracul dă lui Dumnezeu, ca să nu 
socoteşti numai singură darea şi răsplătirea dării, ce zice cela ce miluieşte săracul, împrumută pe 
Dumnezeu, ca să audă iubitorul de dobândă numele împrumutării şi să se aplece pe sine spre 
milostenie: cel ce milieşte săracul împrumută pe Dumnezeu. 

Deci de vreme ce Dumnezeu ia împrumut de la noi, iată că nu este dator, deci ce pofteşti să ai pe 
Dumnezeu datornic sau judecător? Datornicul se smereşte de cel ce 1-a împrumutat, iar 
judecătorului nu-i este ruşine de cel ce se judecă. 

însă trebuie să vedem pentru care pricină spune Dumnezeu că "cel ce miluieşte pe sărac pe Mine 
Mă împrumută". Zice aşa pentru că ştie lăcomia noastră, că tot la adaus caută lăcomia noastră, 
precum am mai zis, şi ştia că nimeni din cei ce au bani nu vreau să dea fără temei şi credinţă 
bună, pentru că cel ce împrumută cere zapis sau zălog sau chezaş şi cu aceste trei tocmeli se 
încrede şi dă banii, luând sau chezaş precum am zis sau zălog sau zapis. 

Deci pentrua aceasta de vreme ce ştia Dumnezeu că fără de aceste trei lucruri nimeni pe nimeni 
nu împrumută, nici nu caută la iubirea de oameni ci numai la dobândă caută, iar săracul fiind 
pustiu de toate acestea, şi nici zălog n-are să dea, pentru că este gol de tot, nici nu are pe nimeni 
să-i fie chezaş pentru dânsul, pentru că nu-1 crede nimeni pentru multa sărăcie şi lipsă ce are şi 
aşa pentru neomenia celui ce are bani Se pune Dumnezeu pe Sine la mijloc şi Se făcu săracului 
chezaş, iar celui ce împrumută zapis şi zice către dânsul: nu îl vezi pe acesta că este sărac, crede- 
Mă pe Mine care sunt prea bogat. 

A văzut Dumnezeu pe sărac şi I s-a făcut milă de dânsul. Văzuse pe sărac şi nu s-a făcut a nu-1 
vedea şi s-a dat pe Sine zălog pentru cel ce nu avea nimic şi ajută celui lipsit pentru bunătatea 
Lui cea multă. 

Cel ce miluieşte pe sărac împrumută pe Dumnezeu, ai nădejde nu te teme că pe Mine Mă 
împrumuţi. 

Dar ce voi dobândi dacă Te împrumut pe Tine? Cu sutele îţi dau şi-ţi dau şi viaţa de veci. 

Dar când o să mi le dai Tu acestea? Mai cercetezi tocmeala ce am făcut-o vrând întăresc 
schimbul. Spune-mi vremea plăţii în care-mi vei plăti, arată-mi sorocul când am să le iau acestea. 
Ascultă acum şi înţelepciunea când şi unde-ţi va plăti acea datorie. Acela ce s-a îndatorat pentru 
sărac. 

Când va şedea Fiul Omului în scaunul slavei Sale şi va pune de-a dreapta oile iar în stânga 
caprele, şi va zice celor de-a dreapta Lui: "Veniţi blagosloviţii părintelui Meu de moşteniţi 
împărăţia care vă este gătită vouă de la începutul lumii". 

Pentru ce pricină? Pentru că flămând am fost şi M-ai ospătat, însetat am fost şi M-aţi adăpat, gol 
am fost şi aţi venit către Mine. 

Atunci cei ce l-au slujit Lui în acea vreme căutând la neputinţele lor şi vrednicia celui ce se- 
mprumută, zic: "Doamne când Te-am văzut flămând şi Te-am ospătat? Sau însetat şi Te-am 
adăpat, la care nădăjduiau ochii tuturor sau când Te-am văzut şi în altă lipsă şi nevoie? Sau când 
le-am făcut noi acestea? întrucât aţi făcut unuia din aceştia mai mic ai Mei, Mie aţi făcut. Sau 
doar nu este adevărat acest cuvânt că cel ce miluieşte săracul împrumută pe Dumnezeu? Dar 
precum dăruie celui de-a dreapta împărăţie pentru iubirea de oameni: "Veniţi binecuvântaţii 
Părintelui Meu de moşteniţi împărăţia ce vă este gătită vouă de la întemeierea lumii". Aşa şi 
celor din stânga neroditoarea şi nevoia şi neomenia lor îi înfricoşa cu muncă: "Duceţi-vă 
blestemaţilor în întunericul cel mai dinafară, care este gătit diavolului şi îngerilor lui". 

Pentru ce? Pentru că am fost flămând, şi nu Mi-aţi dat să mănânc, nu zice aţi curvit, că aţi 
preacurvit că aţi furat sau aţi mărturisit strâmb şi aţi jurat cu strâmbul deşi sunt adevărate acele 
rele şi pierzătoare, dar tot sunt mai jos decât neomenia şi nemilostivirea. 

Dar pentru ce? O, Doamne, nu-ţi aduci aminte şi altceva? Pentru că zici : nu judec păcatul cu 
nemilostivirea, nu judec pe cei ce au păcătuit, ci pe cei ce nu s-au pocăit. 

Pentru neomenia voastră vă osândesc, pentru că având voi milostenia atâta doctorie de mântuire 
v-aţi lepădat şi aţi lăsat atâta bine, deci neomenia voastră o cer, care este izvor a toată răutatea şi 
a toată păgânătatea, dar laud iubirea de oameni ca şi cum este rădăcină tuturor bunătăţilor şi pe 
cei nemilostivi şi fără omenie îi înfricoşez cu focul veşnic şi cu munca cea nesfârşită. 

Şi celor iubitori de oameni le dăruiesc împărăţia cerurilor şi viaţa veşnică în Iisus Hristos 
Domnul nostru a Căruia este slava şi puterea în vecii vecilor. Amin. 

PENTRU JUDECATA CEA VIITOARE 

din " "Mărgăritare " " 

8. PENTRU JUDECATA CEA VIITOARE SI 

PENTRU MUNCA, CUM ESTE NESFÂRŞITA CELOR CE 

NU CRED CĂ ESTE MUNCĂ. 

Mulţi dintre oameni şi mai vârtos dintre creştini sunt în ziua de azi ca cu nişte piroane prinşi 
cuprinşi şi de tot plecaţi în lucrurile şi patimile acestei lumi şi fac tot felul de păcate şi de 
fărădelegi şi le pare că după moarte nu este nici judecată nici plată, nici muncă, nici pedeapsă 
veşnică ci îndrăznesc de zic, Dumnezeu este iubitor de oameni şi nu-i va munci pe oamenii cei 
răi şi păcătoşi. 

Dar deşi este Dumnezeu iubitor de oameni precum şi este, dar este şi judecător drept; şi un om ce 
a dobândit de la Dumnezeu lucruri bune, adică sănătate, cinste, avuţie şi noroc în toată viaţa lui, 
iar apoi să fie nemilostiv şi neîngăduitor şi să facă strâmbătăţi şi să facă nedreptate, şi să hulească 
cele străine şi să le răpească şi să facă tot felul de păcate şi să nu se pocăiască, nici de 
înfricoşarea Scripturilor nici de binele lui Dumnezeu, unul ca acesta ia spune-mi nu este vrednic 
muncii şi pedepsii? 

Că de cum vom cerca judecata cea dreaptă a lui Dumnezeu, de multă vreme s-ar fi cuvenit să ne 
piardă după cuvântul dreptului. 

Căci când amărăşte cineva pe cel ce nu face strâmbătate are să dea seama numai lui Dumnezeu. 

La fel altul ocărăşte şi face necinste celui ce a făcut lui bine şi i-a făcut bune lui. 

Dar ce iertare va avea unul ca acela? Nici o iertare nu va lua, cum nu te temi de Dumnezeu, când 
zici: milostiv este Dumnezeu şi nu pedepseşte pe nemulţumitori ca aceia. Dar de nu va pedepsi 
pe unii ca aceştia precum zici, nu este iubitor de oameni, ai oare să te tămăduieşti vreo altă 
pricină fiindcă păcătuieşti? Nu ţi le-a spus mai înainte toate? Nu te-a înfricoşat? Nu ţi-a ajutat la 
nevoile tale şi în scârbele tale? N-a făcut mii de chivernisiri pentru tine? Nu S-a răstignit pentru 
mântuirea ta? 

Dar de nu se vor munci oamenii cei răi şi tâlharii, nici oamenii cei buni şi sfinţi nu se vor 
încununa. 

Dar unde este iubirea de oameni şi judecata cea dreaptă a lui Dumnezeu? Pentru aceia oamenilor 
nu vă rătăciţi ascultând pe diavolul, pentru că acestea toate sunt meşteşugurile lui şi vicleniile lui. 
Că de vreme ce judecătorii pe oamenii cei buni îi iubesc, chiar şi legiuitorii, şi-i cinstesc, iar pe 
cei răi îi muncesc şi-i omoară, dar Dumnezeu cum este să nu facă unele ca acestea. 

Dar când se vor slobozi şi vor lăsa păcatul oamenii cei răi? Pentru că îi aşteaptă munca veşnică şi 
nu se lasă de păcat şi de strâmbătate dar dacă vor alunga şi această frică de la dânşii şi nu numai 
la muncă să nu intre, ci încă să şi dobândească şi împărăţia cerurilor. 

Dar când se vor depărta de răutăţile pe care le fac? Am auzit pe oameni bogaţi iubitori de păcate 
zicând, că numai pentru ca să se înfricoşeze oamenii a zis Dumnezeu că este iad să se muncească 
păcătoşii, dar nu munceşte pe nimeni că este milostiv. 

I-a spuneţi-mi voi mie, cei ce nu credeţi să fie muncă, dar cine a făcut potopul cel înfricoşat ce a 
fost în zilele lui Noe şi s-a înecat toată lumea de mânia lui Dumnezeu? 

Cine a trimis fulgerele şi arderea la pământul Sodomei şi al Gomorei şi a ars de tot şapte cetăţi cu 
acea împuţită piatră pucioasă şi împreună a ars pe toţi ucigaşii aceia şi pe sodomiteni şi au pierit 
toţi de pe faţa pământului? 

Cine a înecat pe faraon în Marea Roşie cu toată oastea lui? 

Cine a pierdut pe cei şase sute de mii de evrei în pustiu? 

Cine a ars sinagoga Abironilor? 

Cine a poruncit pentru Core şi Abiron şi Datan să-şi deschidă pământul gura lui să-i înghită vii, 
cine a ucis în zilele lui David atâtea mii de oameni? 

Cine a omorât atâţia oameni într-o noapte în zilele proorocului Isaia? 

Sau nu vedem primejdiile ce le păţim în toate zilele pentru păcatele noastre ce le facem 
totdeauna? 

Arşiţile, secetele, morţile, robiile şi răzvrătirile neamurilor celor războinice. 

Ce cuvânt ai tu să răspunzi pentru acestea toate şi unii să se muncească, iar alţii să nu se 
muncească. 

Că deşi este Dumnezeu drept, precum este adevărat, iar ţie tot îţi caută a lua judecată dreaptă şi 
muncă pentru păcate şi devreme ce este Dumnezeu milostiv şi nu munceşte pe nimenea, nici 
aceştia nu se cade să se muncească. 

Dar pentru unele cuvinte fără de minte ca acestea şi acum munceşte Dumnezeu, că adică să ne 
facem să stăm împotriva celor ce zic că nu este muncă şi să zicem că nu este basm cuvântul 
muncii ci este adevărat, nu numai noi le zicem acestea ci şi mulţi filozofi şi poeţi ai elinilor, mult 
au filosofat pentru muncă ce va să fie, şi au zis că în iad se muncesc oamenii cei răi şi vicleni, că 
de n-au şi putut ei să zică şi să vorbească adevărul ca şi noi, dar tot au cunoscut că este judecată 
şi răsplătire şi cum au fost ei de au auzit planşetele şi rîuri de foc şi tânguiri şi răcială şi gheaţă şi 
tartar şi altele multe locuri de muncă au zis că sunt sub pământ. 

Şi iar au zis că sunt nişte lucruri bune şi ostroave a celor blânzi şi grădini cu flori înflorite şi cu 
multe mirosuri şi cete de sfinţi se află acolo în veşmintele luminate îmbrăcaţi şi cântă cântece 
minunate. 

Pentru aceasta să nu ne arătăm necredincioşi, zicând că nu este muncă ca să nu cădem într-însa, 
cel ce nu crede că este muncă este leneş pentru ca să se arate că nu se teme de muncă. 



41 



Iar noi să credem fără de îndoire şi să o povestim adesea că nu vom greşi niciodată pentru că 
moartea şi aducerea aminte de moarte şi de muncă este ca o iarbă amară care curăţeşte tot felul 
de răutate şi de vicleşug când se dă adesea sufletului nostru, că de eşti scump şi nemilostiv adu-ţi 
aminte de cele cinci fecioare nebune a căror făclii s-au stins, că neavând milostenia ca zestre se 
scăpară de mire şi aşa aducându-ţi aminte de acelea te vei face milostiv. 

Iar de eşti nedrept şi răpeşti cele străine, ascultă pe Hristos, zicând legaţi-1 pe dânsul de mâini şi 
de picioare şi-1 aruncaţi în întunericul cel mai dinafară, şi aşa vei alunga de la tine această poftă 
rea. Iar de eşti beţiv şi la bucate nesăţios, auzi pe bogatul zicând către Avraam: "părinte trimite pe 
Lazăr să-mi răcorească limba cu puţină apă că mă frig în para iadului". 

De ai război de către pofta curvei adu-ţi aminte de focul muncii şi se va stinge acea poftă 
vicleană. Dar ce zic eu foc şi muncă şi alte pedepse, când numai despăţirea de Dumnezeu este 
cea mai rea dintre toate pedepsele; când nu ne vor lăsa să-L vedem pe Hristos, mai rea muncă 
decât aceasta care este? 

Nu este alta mai rea decât despărţirea de lumina dumnezeiască. 

Dar de ce iubim să trăim şi să fim în lume? Că de intră un om mare la închisoare şi zace în 
putoarea temniţei şi la întuneric şi să fie legat într-un loc cu tâlharii şi cu ucigaşii de oameni îi 
pare că este mai rea aceasta decât toate morţile. Dar dacă ne vor duce acolo în temniţa iadului să 
ardem într-un loc cu ucigaşii lumii şi nici să vedem pe nimenea nici să ne vadă nimeni nu poate, 
că în atâta mulţime de oameni, muncindu-se iarăşi ne aflăm singuri şi pustii fără de mângâierea 
nimănui. 

Pentru că cei ce se află acolo de întuneric mult ce este nu pot să vadă nici pe cei ce sunt lângă 
dânşii sau să-i cunoască, ci numai singur fiecare se munceşte şi deşi se cheamă foc şi pară, dar 
este întunecoasă şi numai ce arde dar nu luminează, nici se vede, nici se stinge. 

Şi nu numai atâta dar sunt şi dureri multe care pedepsesc sufltetele noastre. Că focul acela pe 
care-i cuprinde îi arde pururea, pentru aceea se cheamă foc nestins. Şi se-mbracă păcătoşii nu cu 
cinste, ci cu pedepse să fie pururea în iad şi să sufere acolo munci amare, că scăparea bunătăţilor 
are atâta durere şi atâta plângere şi atâta nevoie şi greutate, încât nici o pedeapsă nici o muncă nu 
este în toată lumea precum au acolo în iad păcătoşii care nu se pocăiesc aici în lume până sunt vii 
şi în ce chip intră cineva în temniţă şi vede pe unii mârşavi, pe alţii galbeni ca şi cum ar fi morţi 
şi pe alţi cu lanţuri şi cu fiare în grumajii lor şi pe alţii cu butuci în picioare şi pe alţii închişi în 
temniţă împuţicioasă şi întunecată, oare nu ne cutremurăm şi nu ne îngrozim şi facem în tot felul 
să nu cădem în scârbă şi în nevoie ca aceasta? 

Dar când vom merge noi legaţi în legăturile iadului, ce vom face atunci ? Amar şi vai de noi. Că 
legăturile acelea nu sunt de fier ci sunt de foc care nu se stinge niciodată, iar şi cei ce ne muncesc 
pe noi nu sunt oameni să le fie milă unul de altul, precum ne este nouă, ci sunt îngeri înfricoşaţi 
şi nemilostivi asupra cărora nu poate nici să caute nimeni, mare şi rea mânie au asupra noastră 
căci am hulit pe stăpânul lor cu faptele noastre cele rele. 



42 



Şi temniţele acelea nu sunt ca ale noastre să le duci la cei din temniţă haine şi bani, cine vrea 
bucate şi cuvinte de mângîiere şi măcar şi Noe de s-ar ruga sau Iacob sau Avraam sau Daniel, 
pentru oamenii lor, văzându-i muncindu-se, nimic nu folosesc şi nu cutează nici mâinile să-şi 
întindă să-i scoată din muncă pentru că în vremea aceea a judecăţii piere firea cea milostivă şi cu 
cale este, pentru că oamenii cei drepţi atunci au copii păcătoşi şi iarăşi copii cei sfinţi, au părinţi 
păcătoşi şi nu le este milă de dânşii pentru că sfinţilor aşa se cade să nu aibă nici o scârbă, de 
vreme ce se învrednicesc de iau bunătăţile cele cereşti. 

Deci pentru aceasta zic că se stinge mila, de vreme ce şi ei împreună cu Domnul nostru Iisus 
Hristos sunt scârbiţi asupra păcătoşilor. Pentru acest lucru nimeni să nu nădăjduiască că va afla 
făcând lucruri bune, măcar de ar avea şi părinţii drepţi, căci vremea care ni s-a dat am petrecut-o 
cu lacrimi rele, iar când vom merge acolo vom da seamă pentru vremea pe care am petrecut-o cu 
lene şi fără de grijă bunătăţilor, ca şi cel care ia bani împrumut îi cere înapoi şi dacă nu-i dă îl 
pune în temniţă. 

Dar cel ce-şi strică viaţa în poftele cele rele, dar noi de ce stricăm darurile lui Dumnezeu ca fiul 
cel desfrânat, cu cât mai multă certare o să luăm noi? Adică am spurcat Sf Botez şi fecioria o am 
stricat şi am întinat-o, că în ce chip noi oamenii luăm seama slugilor noastre pentru venitul şi 
cheltuiala banilor, aşa cercetează Dumnezeu pe bogaţi şi pe săraci de au strâns bogăţia din 
osteneală dreaptă sau din lăcomie şi din răpire şi sau la mâncări şi la curvii am cheltuit banii 
noştri sau la săraci şi la cei ce au avut strâmbătate le-am ajutat. 

Pe cel sărac îl cercetează de suferă vitejeşte şi de mulţumeşte lui Dumnezeu de sărăcie văzând pe 
alţii că sunt în noroc, şi au tot felul de bogăţie şi nu bârfeşte pronia lui Dumnezeu. Şi să nu-ţi 
pară că numai bogaţii şi săracii se cercetează ci şi judecătorii şi împăraţii ce deamănuntul, adică 
de judecă drept sau de fac făţărnicie şi nu strică dreptatea, sau pizmă face, strâmbătate cuiva, sau 
de face sfat nedrept pentru rugămintea cuiva şi mai vârtos arhiereii şi patriarhii, că cu cât este 
omul mai mare în vrednicia şi în cinstea biruinţei şi a stăpânirii cu atâta se va cerceta mai tare să 
dea răspuns lui Dumnezeu, că dregătoriile şi stăpânirile acestea cu nimic nu se deosebesc de 
umbră şi de vise, pentru că mai îninte de a se face păcatul se stinge dulceaţa poftei, iar munca lor 
nu are sfârşit şi dulceaţa este trecătoare, iar amărăciunea veşnică, pentru aceasta Dumnezeu 
adesea ne aduce aminte de înfricoşata muncă ; mulţi ar fî căzut în ea pentru că acum de ni se 
cutremură sufletele de frică şi încă tot sunt unii fără de omenie şi fac păcate ca şi cum n-ar fî 
muncă, că de nu ne-ar învăţa şi înfricoşa munca, ce rău n-am face? 

Şi pune în faţă şi altceva nu numai pentru iubirea lui Dumnezeu cea de oameni, ci de n-ar fî 
înfricoşat Dumnezeu pe niniviteni prin proorocul Iona, nu s-ar fî îndreptat de îndărătniciile lor. 

Că de n-ar griji Dumnezeu nici de răutăţile noastre ar putea afla cineva prilej de a zice că nu este 
muncă. Iar de vreme ce face atâta nevoinţă ca să nu păcătium şi să facem bunătăţi, adesea este că 
munceşte pe cei păcătoşi şi încununează pe cei ce se-ndreaptă, socoteşte de vezi că mulţi hulesc 
pe Dumnezeu, pentru că rabdă îndelung spre cei spurcaţi, spre curvari, spre ucigaşi şi spre furi, 
spre lacomi, şi spre eretici şi nu-i pedepseşte aici, iar acolo de-i va înfricoşa îi va munci mai rău, 
hulitori sunt, însă de ne va şi lipsi această muncă, cealaltă nu ne va trece şi este de mirare acest 
lucru, o mare nebunie, o suflet iubitor de păcate, se batjocoresc cuvintele cele înfricoşate, din 
fapte vor să afle munca însă nici unul nu va scăpa de iad şi din muncă de nu va dezlega aicea mai 

dinainte păcatele sale cu spovedania şi cu pocăinţa din toată inima, pentru că în ce chip duc la 
judecăţi pe oamenii cei răi, legaţi aşa şi pe păcătoşi îi aduc dracii în iad legaţi cu legăturile 
păcatelor lor, la judecata cea înfricoşată a lui Dumnezeu şi de ţi se va întâmpla să mergi într-o 
baie înfierbântată, sau de te-a prins vreodată frigurile cu căldură mare atunci să-ţi aduci aminte 
de para muncii şi atunci te vei scula şi vei fugi de păcat. 

Cel ce are lucruri şi bune şi rele tot are oarecare mângîiere puţină de muncă, pentru că iată că îţi 
zic, păcătosule să nu te laşi să cazi în deznădăjduire şi să zici: lasă să fac toate păcatele de vreme 
ce am să merg în iad. 

Eşti curvar, nu te face sodomit, eşti fur, nu te face şi ucigaş şi tot vei avea mai puţină muncă. Iar 
cel ce este pustiu de tot felul de bunătăţi nu poate să zică câte rele va petrece dacă se va duce în 
munca cea fără de moarte pentru că acolo va fi mare cercetare lucrurilor celor rele. 

Că încă dacă nu sunt la un om toate bunătăţile măcar puţine de sunt tot nu sunt nesocotite de 
dreptul judecător şi de vreme ce se cercetează păcatele şi lucrurile şi cuvintele şi gândurile cele 
rele şi pentru ele ne vom munci, dar cu cât mai vârtos se vor cerceta lucrurile cele bune de vor fi 
mari sau mici, ci să ne ferim de lucrurile cele rele şi să facem cele bune ca să ne izbăvim de 
matca focului celui veşnic. 

Să ne depărtăm dar de viclenie şi de păcat şi să facem bine ca să dobândim împărăţia cerurilor, 
însă oamenii au obicei de laudă pe omul cel bun, care nu face rău şi pentru unul ca acesta zice 
proorocul David: "Şi mustrare n-a luat de la cei aproape de el", adică n-au tânjit niciodată vecinii 
lui pentru el acest lucru este aievea că pe cel ce-1 iubesc oamenii îl iubeşte şi Dumnezeu şi eşti 
urât oamenilor, eşti urât şi lui Dumnezeu. 

Iar pentru cei nemilostivi zice Hristos: "flămând am fost şi nu Mi-aţi dat să mănânc, pentru că cei 
ce nu miluiesc pe cei lipsiţi din cele ce le-a dat lui Dumnezeu, nu se lipsesc numai de bunătăţile 
cele veşnice, ci încă se trimit şi în focul cel de veci, iar cei ce fac bunătăţi vor dobândi binele cel 
ceresc, pentru că de petrec multă pedeapsă şi muncă cei ce calcă judecăţile stăpânilor celor 
pământeşti, cu mult mai mult se va pedepsi cel ce nu ia în seamă poruncile lui Dumnezeu, căci 
cunosc bine că vă pare şi vă este lucru greu să vă aduc aminte de munca iadului şi de judecată şi 
vă fac multă scârbă, iar cu cât mai mult se scârbeşte cunoştinţa cu atât mai mult se foloseşte 
mintea celor scârbiţi precum zice de Lazăr cel sărac şi de bogatul acela. 

Aşa se cade să plângem şi să ne tânguim cu lacrimi amare că acolo noi avem vreme de pocăinţă. 
Căci de vreme ce suntem aici în lume şi auzim acestea cu care putem să ne pocăim şi să ne 
spălăm de păcate şi vom avea multă cutezare şi îndrăznire către Dumnezeu, să ne întoarcem de la 
rău către bine şi să mulţumim iubitorului de oameni Hristos, care prin munca celor ce s-au pocăit 
a folosit lenei noastre şi ne-a mântuit şi ne-a deşteptat din somnul păcatului. 

Dar vrem să ştim pentru ce pricină şi povestire pe unii îi pedepseşte Dumnezeu şi-i munceşte 
aici, iar pe alţii îi pedepseşte acolo, şi nu-i munceşte pe toţi aici şi pentru ce? 

Pentru că de-ar fi fost acest lucru toţi am pieri, că suntem toţi în cercetarea păcatului şi iarăşi de 
nu s-ar pedepsi aici nici unul, ne-am face mai mulţi din noi leneşi şi mulţi am zice că nu este nici 

o cercetare de la Dumnezeu, că de vreme ce văzând acum mulţi oameni vicleni că se muncesc şi 
iar hulim, dar de n-ar fi să se pedepsească oamenii cei răi, ce fel de răutate n-am face? De aceea 
Dumnezeu îi munceşte. 

Este cineva desfrânat sau face astfel de păcate iar Dumnezeu îi dă vreo boală grea şi taie acel 
păcat şi are acolo pedeapsă mai uşoară sau se pocăieşte şi se izbăveşte şi pentru muncă se face 
mai înţelept, pe alţii iarăşi nu-i pedepseşte şi văzând ei îndelungă răbdarea lui Dumnezeu se 
pleacă spre bine şi scapă de aici şi acolo de muncă. 

Şi iarăşi de ne aflăm în păcat şi nu ne pocăim nu vom avea nici o folosinţă din mila lui 
Dumnezeu, ci vom răbda mai multă muncă pentru multa hulă ce o facem spre Dumnezeu adică 
când păcătuim. 

De la Dumnezeu avem cinste, cum ai zice ne acoperă să nu păţim rău pentru care fapte s-ar cădea 
să ne muncim iar după binele şi răbdarea lui Dumnezeu, dacă ne aflăm iarăşi în păcate, cine 
poate să ne izbăvească de muncă? 

La fel cel ce nu sufere nici o pagubă sau altă pedeapsă pentru păcatele lui într-un acest fel şi cel 
ce are cinste multă şi odihnă, mare muncă va avea acolo. 

Pentru aceea când vezi pe cineva îmbogăţindu-se din strâmbătăţi şi din lăcomie pe acel om nu-1 
lăuda, ci să-1 plângi, că bogăţia adaogă munca acolo, de vreme ce adună la dânsul blesteme şi 
urgie de la cei ce le face strâmbătate şi muncile păcătoşilor sunt de multe feluri, după vreme şi 
după obraze şi după vrednicie şi după cunoştinţă şi necunoştinţă. 

Că sunt doi oameni vicleni unul este bogat şi altul sărac şi cel bogat se pedepseşte mai mult decât 
cel sărac, dar tu când nu numai pe fratele tău îl omori, ci încă şi pe fratele tău cel sufletesc ca şi 
Cain, nu cu cuţitul ci cu zavistia şi cu vânzarea şi cu pagubele; oare putea-vei scăpă atunci de 
munci? Nu. 

Dar copiii preotului pentru ce au mers în iad, căci mâncau prescurile şi jertfele mai înainte de 
slujbă şi de tămâiere? (preotul Eli). La fel şi tatăl lor a mers în iad pentru că nu i-a certat, dar noi 
ce? 

Oare n-a fost nici un părinte leneş pentru copii lui şi s-au făcut copii lui leneşi pentru necertare şi 
se duc de se leapădă de lege şi vor merge în muncă şi feciorii şi părinţii? Ce-ţi pare? Anania şi 
Safira pentru ce tăgăduiră ale lor din cele ce făgăduiau lui Dumnezeu şi dovedindu-i Apostolul 
Petru i-a certat, ei au căzut şi au murit, oare puţine facem noi ca acestea şi mai rele? Oare putea- 
vom face să crezi că nu este judecată şi plată? Aş vrea eu să nu fîe muncă şi mai vârtos dintre toţi 
eu singur, căci fiecare din noi se teme pentru sufletul lui să nu meargă în muncă. Iar eu pentru că 
sunt mai marele turmei acesteia voi da seamă lui Dumnezeu pentru toţi drept aceea cu neputinţă 
îmi este să scap de muncă. 

Căci Dumnezeu nu numai miluişeşte, ci şi pedepseşte. 

Adevărat este că Dumnezeu este bun şi iubitor de oameni şi muncile şi pedepsele Lui mare bine 
lucrează şi oamenilor, de vreme ce şi doctorul nu numai când scoate pe cei bolnavi, la grădini şi 
la răcoare şi-i duce la baie de-i spală le face bine ci şi când îi opreşte de tot felul de bucate şi-i 
pune să şi postească şi altă dată taie carnea cea rea şi putredă şi altă dată îi adapă cu ierburi ca să 
scoată veninul, în acest chip fac deci şi doctorii cei sufleteşti la păcatele oamenilor. 

Când vei vedea un om bun făcând multe bunătăţi şi îngăduind mii de supărări şi nevoi să-i 
râvneşti lui şi să-1 fericeşti şi să te asemeni bunătăţii lui, căci acestora li se arată aici toate 
păcatele şi acolo agonisesc multă plată fiind gata la răbdare. 

Insă unii aici se muncesc şi alţii acolo. Iar alţii şi aici şi acolo se pedepsesc. Din aceste trei cete 
care se fericesc? Ceia ce petrec aici rău pentru Domnul şi se lasă de păcate sau cu post şi cu trudă 
sau cu plecarea cu sărăcia şi cu goliciunea, acolo au pedeapsă mai uşoară, iar acela ce face 
păcatul cu multă nevoinţă are multă muncă acolo, însă care pricină pune Dumnezeu mai înainte 
cele ce va face, pentru ca să nu facem noi lucrurile rele de la care ne opreşte. 

Pentru aceia ne înfricoşează cu matca focului ca să nu intrăm în ea şi ne sperie cu cuvântul iar nu 
ne scârbeşte cu fapta. 

Bune sunt, o, Stăpâne făgăduinţele. 

Bună-Ţi este şi împărăţia pe care o aşteptăm să ne-o dai, şi înfricoşarea ghenei, că împărăţia 
cerului îndeamnă pe oameni, iar iadul înfricoşează pe păcătoşi ca să-i facă buni pentru 
Dumnezeu înfricoşează pe păcătoşi nu ca să-i pună în matcă, îi înfricoşează cu cuvântul ca să nu- 
i muncească cu fapta. 

Pentru că cel ce nu aşteaptă nici înviere, nici muncă pentru păcatele lui îi pare că numai aici va 
să vieţuiască, iar nu şi în cealaltă lume, pentru aceia nici bine nu face nici de păcat nu se lasă, dar 
nici munca lui sfârşit nu are. 

Iar cel ce se teme de muncă şi de înfricoşata judecată care se va judeca şi de răspunsul cel 
groaznic, face în tot felul să poată scăpa de curvie, de malahie, de viclenie şi de tot felul de 
păcate şi se face blând şi întreg la minte, smerit, milostiv şi iubit de toţi şi de singur Dumnezeu, 
pentru că cuvântul nu poate să facă până întru atât cât face frica. 

Şi aceasta este pricina de ne încununăm cu împărăţia lui Dumnezeu. Cunosc bine că mulţi dintre 
noi se tem de munca focului iar eu mă tem să nu mă scap de împărăţia cerului care este mai 
amară decât para focului, pentru că nu ştim fericirea bunătăţii celei veşnice, nici n-am văzut 
lipsirea bunătăţilor. 

Numai fericitul Pavel le-a văzut acestea aievea când a mers în rai şi a auzit graiuri nespuse. 
Acesta numai ce cunoşte că se scapă de la slava lui Hristos acela este mai muncit decât păcătoşii. 
Şi aceasta ce zice acum atunci o vom cunoaşte când o vom păţi. 

O, Fiule Unule-Născut al lui Dumnezeu rugămu-ne sfinţiei Tale să nu Te auzim zicând: "nu vă 
ştiu pe voi", nici să ne mustri ca fiind flămând nu Te-am văzut, nici nu Te-am hrănit, că mai bine 

este să răbdăm mii şi întunerice de fulgere decât să nu vedem faţa cea prea sfântă a lui Hristos, că 
de vreme ce noi vrăjmaşi fiind. 

El pentru noi s-a răstignit şi nouă să ne fie urât, să fugim de Dânsul şi să alergăm după diavolul. 

Domnul nostru Iisus Hristos a alergat şi s-a ostenit să se întoarcă din surparea diavolului, atâta 
cât nici de Dânsul nu-I fu milă, ci se dădu pe Sine morţii. Dar de vreme cea păţit El aceasta 
pentru noi şi noi nici pâine uscată nu-I dăm când îl vedem flămând, atunci la judecată cu ce ochi 
o să-L vedem? 

I-a spune -mi de te-ar vedea cineva sărac şi flămând şi bătrân şi de-ar putea să te facă tânăr, tare şi 
frumos şi să-ţi dea împărăţia a toată lumea şi să vieţuieşti fără de moarte, ce dar sau alt bine ţi-ar 
mai trebui, fără decât aceasta? 

Nimic alta iar Dumnul Hristos nu numai acestea făgăduieşte ce şi mai mult decât acestea pe care 
le are gătite pentru cei ce-L iubesc şi-I fac voia Lui. Iar de vreme ce nu este cu putinţă să vadă 
cineva cu ochii simţitori acele bunătăţi cereşti, înalţă numai în mintea ta şi stai deasupra cerului 
şi caută în sus şi vezi cerul cel mai înalt pe care 1-a văzut marele Isaia, în lumina ce fără de 
margine şi necuprinsă în cetele arhanghelilor şi a îngerilor şi iară coboară mintea din cer şi caută 
de vezi împăraţii pământului cu darurile lor, oameni îmbrăcaţi cu haine poleite, cai împodobiţi cu 
frâie de aur şi care cu acoperământe frumoase şi pe îmbrăcămintele lor zugrăviţi balauri şi 
aspide. Şi acestea socoteşte să cunoşti cu amănuntul şi apoi iarăşi îţi înalţă gândul şi-ţi adu 
aminte de ziua cea înfricoşată în care va să vie Hristos cu multă slavă, nu cu mii sau sute de 
oşteni cu suliţe, ci cu mii şi cu întunecime de arhangheli şi atâta frică este în oameni care n-a fost 
de când este lumea şi de strălucirea slavei Lui, lumina soarelui şi a lunii se va ascunde şi atunci 
va da plată fiecăruia după faptele lui. 

Mulţi fără de minte grăiesc cuvinte proaste, că de se vor munci şi alţii să muncesc şi eu; ia 
socoteşte tu care le zici acestea cu mintea ta câţi oameni zac de podagră şi au multe dureri şi iuţi 
şi de le-ai arăta lor mii de alţi bolnavi să aibă dureri şi mai rele, ei nimic nu cunosc de-i doare şi 
mai rău, pentru că de durerea lor cea multă nu se pot mângîia cu durerea altuia. 

Pentru aceia nu se cade să dăm nădejdi reci ca să mângîiem unul pe altul, căci când este durere 
nici singur sufletul nu are mîngâiere de la nimeni că de-ar merge cineva în mijlocul unor boieri 
mulţi care să fie îmbrăcaţi cu haine de preţ sau măcar lângă altcineva om mare şi luminat, să aibă 
pe hainele lui pietre de mult preţ şi mărgăritare, la fel să fie şi cununa ce-o poartă pe cap şi apoi 
să-ţi tăgăduiască să fii şi tu cu el în lume şi de toţi boierii lui, oare nu te-ai nevoi să dobândeşti şi 
tu vrednicia şi făgăduinţa lui? 

Care nu este din lucrurile acestea ce se văd ale pământului ci din bunătăţile nespuse. Care sunt 
acestea? Ale celor cereşti zic şi ale fericitelor puteri, iar pentru împăratul nici nu este cu putinţă a 
grăi. Ca să ne ostenim puţină vreme ca să nu ne lipsim de bunătăţile cele veşnice, pentru că de 
am şi răbda mii de morţi şi tocmai matca focului numai să-L vedem venind cu slava Lui şi să ne 
numărăm în ceata îngerilor. 

Iară mulţi din oamenii fără de minte zic că altceva nu ne trebuieşte numai să nu mergem în 
muncă, dacă nu mă voi afla la a doua venire a lui Hristos, şi cela ce nu se va învrednici slavei 
Domnului care este mai groaznică decât toată munca cea amară, adică zic despărţire de Hristos. 

Pentru aceia plâng şi mă tânguiesc, că de-ar fi om cela ce ne iubeşte n-ar fi nimic, dar el este 
împărat mare şi nu ne este mulţimea dragostei lui. 

Dar cum este aceasta? Că n-am cinstit alta nimic mai mult decât pe noi că numai un Fiu Unul- 
Născut a avut şi nu I-a fost milă de Dânsul ce-L dădu de-L omorîră pentru dragostea ce o are 
pentru noi. 

Iar noi nu numai cât nu-L iubim şi nu-I mulţumim ce încă II ocăram făcând lucrurile diavolului, 
iară nu voia lui Dumnezeu, deci dară oare nu ne vom munci pe dreptate? 

Pentru aceasta plâng şi mă tînguiesc, că vreau numai să nu mergi în muncă şi nu voi plînge, 
vreau să nu intri în matca focului şi nu mă voi tîngui, că mai bine îmi este să-mi fie milă de voi 
acum, decât în acea vreme a judecăţii să mă văd în muncă. 

O, omule, tu când cazi în boală pofteşti să te mîngîie toţi şi să le fie milă de tine, iar pe cei ce-i 
vezi că nu le este milă de tine, iar pe cei ce-i vezi că nu le este milă de tine îi huleşti ca pe nişte 
nemilostivi şi apoi sufletul tău vezi în muncă şi-mi zici să nu plîng? 

Eu nu pot să nu plâng, că sunt părinte iubitor de fii, că măcar de aţi putea să vedeţi para din 
inima mea şi văzând-o aţi cunoaşte durerea ce o am pentru voi care sunteţi poporul şi turma lui 
Hristos, văzându-vă pe toţi în zavistie şi ocărându-vă unul pe altul şi petrecând toată vremea în 
răutate iar nu în bunătate. 

Când vedeţi pe careva oameni răi ducându-i să-i spânzure, cum le este faţa lor pierită şi sufletul 
la fel, că eu pe mulţi din aceia care scapă de moarte i-am auzit zicând că în acel ceas nici pe 
oameni nu-i vedeau în chip de oameni fîindu-le sufletul lor tulburat şi afară de minte. 

Deci de îngrozeşte atât de tare pe oameni moartea trupească, dar când va veni moartea cea 
veşnică ce vom face atunci? 

Când vom vedea pământul cutremurându-se şi cerul ca o coală de hârtie strângându-se, când 
vom vedea pe Hristos venind cu mare şi înfricoşată slavă, oare ce frică va avea omul cel păcătos 
atunci? 

Şi sufletul lui văzându-i pe alţii muncindu-se şi omorîndu-se şi fiindu-le sufletele lor slăbănoage 
de scîrbă şi de frică, dar când vom vedea atunci fraţilor în mai mari morţi şi munci, ce ne vom 
face? 

Credeţi-mă fraţilor că nu este cu putinţă să se spună cu amănuntul şi cu cuvântul acele patimi 
rele. 

Adevărat zici învăţătorule? 

Că Dumnezeu este mult milostiv şi iubitor de oameni, ce dar, în deşert sau scris cuvintele lui 
Dumnezeu? 

Nu, ci s-au scris ca să ne temem şi să ne înţelepţim, dar de nu ne vom înţelepţi ci vom petrece tot 
în păcat, oare scăpa-vom de muncă? 

Nu, ce dacă este aşa, dar nici oamenilor buni să nu le plătească Dumnezeu osteneala lor? Va plăti 
adevărat, că aşa se cade. Că ale muncilor nu s-au scris numai pentru înfricoşare, dar cele ce ai 
auzit de potop, de Sodoma şi de Gomora sau doară şi acelea numai de înfricoşare s-au scris? 

Nu s-au făcut adesea în toată lumea? 

Aceste cuvinte ce le zici tu le ziceau şi cei de demult şi de multe ori, şi dreptul Noe când făcea 
corabia în atâţia ani şi striga şi le zicea să se pocăiască, iar ei nici unii nu voiau să creadă şi iar le 
zicea nu vedeţi cum fac fiarele sălbatice cu cele domestice, leii cu viţeii, urşii cu oile, lupii cu 
mieii, şarpele cu porumbelul şi când fusese seara de veneau toate şi aşteptau vremea când le va 
porunci Noe şi le va băga în corabie. 

Pentru aceea şi noi tocăm în toacă şi ne strângem în corabia cea nouă adică în Biserica lui Hristos 
şi în chip s-au înecat cei ce n-au intrat în corabie aşa vor păţi şi acum cei ce nu intră în Biserică şi 
aceştia ca şi cei ce se-necau atunci în apa potopului, care plouase patruzeci de zile şi patruzeci de 
nopţi, iar fiarele şi cele târâtoare fiindcă au intrat în corabie nu s-au înecat, iar oamenii când se 
înecau atunci credeau şi fără de voia lor. 

De care ispită să ne nevoim şi noi să scăpăm pentru că să petrecem în această lume toată viaţa 
noastră cu sănătate şi cu izbăvire, iar acolo să dobândim bunătăţile cele viitoare pentru darul şi 
iubirea de oameni a Domnului nostru Iisus Hristos a Căruia este slava şi puterea în vecii vecilor. 
Amin. 



9. PENTRU POCĂINŢA SI SPOVEDANIE. 

din " "Mărgăritare 

Vă întreb pe voi fraţilor de a mers cineva din voi în Palestina adică la Ierusalim şi la rîul Iordan, 
mie mi se pare că aţi fost. Spuneţi-ne şi nouă ce aţi văzut la locurile acelea. Este loc mult şi 
rodnic şi înainte era foarte bun, acum nu este bun din cauza urgiei lui Dumnezeu. 

Acel loc şi cetăţile acelea au prisosit la frumuseţe mai mult decît oraşele şi cetăţile lumii, care din 
ieftinătate se aseamănă cu raiul lui Dumnezeu, iar acum este mai pustiu decât toate pustiurile şi 
mai nenororit. Insă şi până în ziua de azi stau rodnicii pomi cu roadele lor, iar roadă lor este 
pomenirea de urgia lui Dumnezeu şi se văd rodiile şi merii şi roadă lor e luminoasă la vedere şi 
cel ce nu ştie poveşti de vede roadele cele frumoase este plin de bucurie, iar dacă ia poama în 
mîna lui să o taie rod nu găseşte înăuntru numai fum şi putoare multă. 

în acest fel este tot pămîntul acesta adică lemnele şi pietrele, aerul şi apele, toate au parte de 
urgia lui Dumnezeu, pentru că este pământ ca să rodească asemenea şi pomii cu roadele toate 
cenuşă vezi, aer şi apă care nu sunt de treabă. Marea aceea este moartă şi nu are nici o târîtoare în 
ea. Şi în ce chip un trup când îl arde trăsnetul, chipul trupului stă, chipul obrazului este ca para 
focului, iar puterea nu are aşa sunt şi acelea. Oare şi acestea ce am zis sunt aşa? Sau nu cumva şi 
acestea sunt glas de sunet? Grele se văd acestea fiecăruia de sine. Nu-s acestea cum crezi că nu 
este iad, nu este genunea focului. 

Tu fratele meu mă îndemni să-ţi zic acestea că ai necredinţă şi zici că nu este iad, le zice acestea 
numai spre înfricoşare că de ai crede cuvintele lui Hristos n-aş aduce din lucruri credinţa 
adevărată. De vreme ce Dumnezeu dintr-un păcat aşa de mare, urgie i-a dat Sodomei şi Gomorei, 
trimiţând foc de iarbă pucioasă şi i-a ars de tot şi nici rugăciunea lui Avraam n-a ascultat-o nici a 
dreptului Lot, dar ce va face cu noi? 

Cum vom scăpa de urgia lui Dumnezeu cea viitoare şi de para focului muncii pentru multele 
păcatele noastre pe care le facem? Oare-I va fi milă de noi? Nu şi acestea rău sunt şi rătăcire 
drăcească şi basm? Iar de vrei să afli de la cei credincioşi care au făcut poruncile lui Dumnezeu 
să vezi munciţi pe cei ce n-au avut viaţă bună, ascultă pe Pavel Apostolul zicând să nu curvim 
precum oarecare au curvit şi au murit într-o zi 23.000 de bărbaţi evrei căci au curvit cu fetele 
tinerilor madianiţi. 

Deci dacă a putut desfrânarea la atâta ucidere să ducă, ce va fi la noi care facem mulţime de 
păcate? 

Nu numai curvii şi malahii, ci şi ucideri şi furtişaguri şi alte urâte răutăţi. Iar deşi acum te vei 
judeca ca să iei cercetare în lumea aceasta de aceasta nu te mira, că aceia nu ştiau că este iad şi 
genune, pentru aceia şi-au luat munca şi aici şi acolo şi mai mult că erau elini şi-nchinători de 
idoli. 

Iar tu creştine ori câte păcate ai face de nu te vei certa aici, acolo negreşit toate acelea le vei păţi. 
Iar de vom păcătui mai mult decât sodomitenii aceia mai mult ne vom munci decât aceia. Pentru 
ce? Pentru că noi am luat mult dar faţă de aceia. Dar când vom păcătui mai mult decât aceia, ce 
muncă şi caznă vom pătimi? Că de greşim nu ca să ne facem mai răi, măcar de-a şi lăsat 
Dumnezeu munca este pentru ca să ne întoarcem şi aceasta se întâmplă, adesea că drept aceia 
pune Dumnezeu cercetarea şi nu numai de cele trecute încearcă judecata ce ca şi de cele viitoare 
să te îndreptezi şi cum că aceasta este adevărat ascultă ce a zis Dumnezeu către Moise: "Lasă-mă 
să mă mânii să sting neamul evreilor". 

Lasă-mă, zicea, nu că Moise oprea pe Dumnezeu, ci îi da lui motiv să se roage pentru evrei. 

Aceasta s-a făcut şi pentru proorocul Iona, căci zice, a fost cuvântul Domnului către Iona 
proorocul, zicând "Scoală-te şi te du la niniviteni cetatea cea mare şi strigă în ea, că peste trei zile 
şi Ninive se va prăpădi". Şi dacă auzi Iona se pogorî la Iope ca să fugă pe mare de către faţa 
Domnului să meargă la Tarsis. 

Unde vrei să fugi omule? De Dumnezeul tău fugi, i-a spune-mi? Dar aşteaptă putinţei şi vei 
vedea că nici din mâinile slugii lui, a mării, nu vei putea să scapi. 

Şi numai cum a intrat Iona în corabie furtună mare s-a făcut atâta cât au lepădat toată povara şi 
uneltele lor în mare. Iar corabia nu se uşura căci povara cea grea era încă înăuntru, adică, trupul 
proorocului de greul păcatului, pentru că nu este alt lucru mai greu ca păcatul şi neascultarea, 
drept aceia trebuie să te uiţi că la o judecată asupra corăbierilor şi a proorocului, căci zice că au 
aruncat sorţi şi a dat soarta pe greşitul şi neascultătorul Iona. 

Iar corăbierii nici atunci n-au vrut să-1 arunce în mare. De unde era oare atâta tocmire a lui 
Dumnezeu de îngăduia aceasta? Certând pe prooroc ca să fie iubitor de oameni şi domestic şi ca 
şi când ar zice către el, urmează corăbierilor acelor oameni simpli că ei nici de un suflet nu se 
îndură. Iar ţie-nu-ţi este milă de o cetate întreagă şi de atâţia oameni să piară pentru tine? 

Şi corăbierii aflând pe cel greşit n-au vrut să-1 odihnească, iar neavând nici o hulă spre niniviteni 
i-a potopit pe dînşii şi i-a pierdut că mulţi oameni ale lor păcate le iartă, iar cele străine le hulesc 
precum şi putere s-a dat păgânilor asupra creştinilor pentru păcatele lor, căci păcatul este cel ce 
face din cele înalte mici; acesta a adus toate relele în lume şi nu din alte primejdii este mulţimea 
răutăţilor care n-a dat ori morţii, ori războaielor neamurilor, ori altor răutăţi. 

Păcatul este întâia pricină că măcar deşi singur Avraam ne-ar stăpâni sau Moise sau David cel 
prea blând sau Solomon cel preînţelept, sau cel mai păcătos dintre toţi oamenii şi n-o să facem 
răutăţi, avem deosebite pricini că după inimile poporului dă Dumnezeu şi tirani să ne certe şi să 
ne stăpânească, că nu este altceva în afară de aceasta, căci după purtrea noastră avem stăpâni ca 
şi aceştia şi de ar fî stăpânitorul foarte drept să ajungă la bunătate ca Moise, nu va putea să 
acopere greşalele noastre cele multe şi de veţi vrea să vă adeveresc cum că şi păcatul unuia de 
multe ori pe cei buni şi cuvioşi în ascuns îi osândeşte, ascultaţi. 

Iisus Navi s-a dus oarecând să bată cetatea Ierihon şi de mult război ce a făcut erau gata să cadă 
zidurile cetăţii şi zise către oastea lui, să ştiţi tot poporul că cetatea aceasta este dăruită Domnului 
Savaot şi câte sunt într-însa. Drept aceea păziţi-vă să nu luaţi ceva de la acest lucru că este 
închinat Domnului că ne va omorî pe noi Domnul Dumnezeu. Şi după aceea au căzut zidurile în 
mîinile războinicilor, erau toate prăzile cetăţii. Deci tot poporul păzea porunca împăratului, iar 
neascultarea unuia aduse mânia spre tot poporul. 

Greşit-au, zice, fii lui Israel greşeală mare, dar unul era anume care a greşit, Acar. Şi trimise Isus 
bărbaţi viteji de la Ierihon la cetatea ce se chema Ghea şi ucise din ea câteva mii de voinici. 

Vezi că pentru un păcat se făcu rană nemângâiată, unul a greşit şi în toată mulţimea a căzut boala 
şi frica. Pentru ce aceasta prea bunule stăpâne Hristoase? Tu singur eşti drept şi dreaptă este 
judecata Ta. Tu ai zis că fiecare va muri în păcatul său şi ca şi cum ar fi răspuns Domnul zise, 
păcatul este pricina pentru care se trimite pedeapsa. 

Vezi că păcatul unuia a adus pedeapsa la tot poporul? I-a vezi şi cea ocărâtă şi a lui moarte. Şi 
aduse Iisus pe acest Ahar şi pe fratele lui şi boii şi oile şi înjungătorii lui şi cortul lui şi toate câte 
au avut şi tot cortul lui şi toate câte au avut şi tot Israilul îi ucise cu pietre la valea lui Ahar, drept 

aceea să nu nădăjduim îndelungă Dumnezeu mânia, batjocorindu-se de noi, că pentru aceasta 
mai vârtos ne îndreptăm, căci între oameni când l-ar lovi cineva pe altul peste obraz şi acela va 
întoarce obrazul să-1 lovească şi de cealaltă parte, mai mult se va pedepsi acela decât dacă i-ar fi 
dat cel lovit mii de răni. 

Aşa fă şi tu când te va răni cineva, rabdă şi te roagă pentru el şi atunci mai rău l-ai rănit. 

Drept aceia când avem fapte bune puţine şi greşalele sunt multe şi nepătimind nici un rău aici 
aflându-ne în noroc şi în patimi bune, iar acolo pustii şi goi vom merge, pentru că aici în lumea 
aceasta am dobândit tot binele nostru, ca bogatul acela care ardea în para focului iadului. 

Drept aceia Dumnezeu nu pe cei ce pătimesc rău îi pedepseşte, ci pe cei ce păcătuiesc, că măcar 
deşi nu ne-ar băga pe noi Dumnezeu în iad şi de nu ne-ar şi pedepsi, s-ar cădea ca şi noi să 
poftim pedeapsa şi judecata lui Dumnezeu sau să facem canonul ce ni-1 dă duhovnicul când ne 
spovedim de păcatele noastre, atunci mai vârtos se odihneşte gândul când îşi cere judecată să se 
pedepsească rău. 

Ia să vedem dar pe cei ce le mor copiii, că pentru aceia se tânguiesc fără mîngâiere, ca să aibă 
puţină mângâiere de pedeapsa sa ce-şi fac loruşi pentru iubiţii lor, că cine iubeşte pe Hristos cum 
se cuvine, nu primeşte a pătimi rău pentru acela. Iar cel ce-1 mâhneşte cu lucrurile rele şi nu se 
pocăieşte, ci pururea rămâne în răutate, mare muncă şi pedeapsă îl va aştepta, căci nimeni nu ne- 
a iubit pe noi, ca cel ce ne-a făcut pe noi Dumnezeu, nici tată nici mamă, nici prieteni nici 
altcineva, că pentru noi a dat pe Fiul Său la moarte ca să ne mântuiască pe noi. 

Şi cum zici că am întristare şi trudă şi celelalte răutăţi ale vieţii, de punem gândul câte şi câte am 
greşit în toate zilele şi de am socoti cu de-amănuntul numai pe cele dintr-o zi greşalele şi păcatele 
noastre, am cunoaşte că de multe păcate şi răutăţi suntem greşiţi, că pentru aceea ne vin păcatele 
mai mari, că păcatele mici pe care le facem nu le îndreptăm, drept aceia fără de veste ne vin 
pagubele, pentru aceasta ne vin morţi nevăzute şi fără de vreme căci din multa noastră mândrie 
cu care ne înălţăm ca şi când am ajunge tocmai la cer şi ca şi cum nu vom muri niciodată aşa 
răpim şi lăcomim şi nici cuvintele lui Dumnezeu nu ne domolesc, nici munca iadului nu ne 
înţelepţeşte, nimeni nu alungă grijile pământeşti, nimeni nu se întoarce să se uite la cer unde ne 
vom sui şi câtă frică vom avea de duşmanii văzduhului şi nu ne îngrozim ci ca ramatorii care 
caută tot jos la pământ şi se tăvălesc în gunoi aşa şi unii oameni mai răi decât rîmătorii se 
pângăresc pe sine nu o pricep, că mai bune ar fi să se pâgărească cu tină necurată decât cu 
păcatele căci cel ce se întina după aceea se spală şi se face ca şi cum a fost înainte. Iar cel ce cade 
în noroiul păcatelor cu multă pângărire care nu se poate curaţi cu apă ci cu multe lacrimi şi 
tânguiri. Şi precum un împărat ce ar purta stemă împărătească şi ar avea arme mari n-ar avea 
nimeni care să-1 asculte. 

Nici un folos nu are de cele ce poartă, şi toţi îl suduiesc şi-1 batjocoresc, aşa şi creştinului nu-i 
foloseşte botezul şi credinţa când este batjocorit de pofte şi de păcate şi trăieşte viaţă putredă că 
nu numai este necinstit pentru aceasta, ci mai vârtos este de râsul tuturor. 

Drept aceia să nu neruşinăm viaţa noastră nici să nu pângărim trupul cu curvia şi cu necurăţia, de 
vreme ce este biserică lui Dumnezeu precum zice apostolului, căci nu vei putea să intri în 
biserică după ce vorbeşti cu curvele şi cu curvarii. 

Cum vei ridica mâinile la cer să te rogi lui Dumnezeu, tu care te-ai împletit cu desfrânata şi cu 
desfrânatul? 

Cum vrei să te rogi cu limba cu care ai sărutat ibovnicii, cu ce ochi vei vedea pe cei ce te iubesc 
cu atâta grozăvie ce faci şi ce zici către prieteni şi către duhovnici, că măcar de nu te-ar vedea 
nimeni din oameni dar conştiinţa te mustră şi-ţi urăşti şi trupul şi ţi-e scârbă de el, că de n-ar fi 
aceasta n-ar alerga curvarii la băi că mai necurat se socoteşte pe sine decât toată putoarea şi 
împuţiciunea. 

Ce aştepţi răspuns de la Dumnezeu fiind în acest fel păcătos? De vreme ce sufletul tău şi trupul 
tău l-ai pângărit, caută curăţenie ca aceasta care poate să te liniştească şi curăţească, că de nu 
vom face aşa măcar şi cu toate gârlele şi fântânile lumii de ne-am spăla nu ne vom putea curaţi 
nici cea mai puţină parte a păcatului şi aceasta se aseamănă cu o slugă care şi-ar pune dulămile 
lui cele păduchioase în hainele stăpânului său, oare ar îngădui aceasta? 

Nu, sau în vas de aur să bagi mir şi altul să pună acolo necurăţie, nu l-ai sudui şi nu l-ai pedepsi? 
Drept de ce sufletul nostru decât toate să-1 socotim mai prost şi mai necinstit. Că în el s-a turnat 
mirul cel duhovnicesc, Sf. Botez şi mai vârtos zic Sf împărtăşanie şi să punem în acest sfinţit 
suflet cântări diavoleşti şi ascultări sataniceşti ce sunt pline de curvie? 

Dar cum va îngădui Dumnezeu aceste răutăţi, ia spune-mi? Pentru că în ce chip ce ce sunt 
întunecaţi şi ameţiţi de beţie umblând se poticnesc şi ori groapă ori rîpă orice li s-ar întâmpla 
neluând aminte se surpă şi cad. Aşa şi cei ce fac păcatul fiind supuşi cu pofta facerii, ca la o beţie 
rea nu cunosc ce fac şi nu au nici ruşinea trecătoare a oamenilor, nici de muncile viitoare nu bagă 
seamă mai înainte, căci păcatul este orb şi nu vede, căci când face omul păcatul atunci naşte 
durerea amară sufletului, că îndată după păcat strigându-se pofta vine ca bold amărăciunea 
căinţei şi se face cuţit cu două ascuţişuri în inima omului ce păcătuieşte şi atunci stă tare pîrîş 
conştiinţa noastră. 

Obicei ca acesta au păcătoşii mai vârtos curvarii şi hoţii, se tem de toţi şi de umbra lor şi de mai 
văd de alţii vorbind de alte trebi ei gândesc că pentru dânşii vorbesc, în acest fel înspăimântă 
răutatea şi păcatul, de nimeni devenindu-se, ei înşişi se dovedesc pentru că vinovat îl face păcatul 
pe cel păcătos. 

Aşa dreptatea face dreptate şi netemeri la cel drept. Că zice Scriptura că fuge cel necurat nimeni 
gonindu-1 pentru că are înăutru cunoştinţa care bate, pentru aceea fuge din tot locul ca şi când iar 
goni cineva. Iar dreptul nu este aşa ci stă cu nădejde şi cu îndrăznire. 

Aşa era şi proorocul Ilie, de ce strici tu şi îndărătniceşti pe poporul Israil? Iar proorocul zice: nu 
este stric şi îndărătnicesc poporul evreu, ci tu şi casa tatălui, adevărat dreptul ca un leu 
îndrăzneşte. 

Aşa şi proorocul a stat împotriva împăratului. împăratul cu arme şi slujitori, iar Ilie purta cojocul 
cel vechi şi era mai cinstit decât haina cea roşie împărătească, pentru că haina împăratului făcea 
foametea şi morţile în lume iar cojocul lui Ilie a încetat răutăţile acestea toate, foametea şi 
moartea. Acest cojoc a rupt apa Iordanului şi a trecut acesta pe Elisei proorocul şi al doilea Ilie 1- 
a făcut. 

Pe cei ce se pângăresc cu curvie şi se socotesc pe sine necuraţi îi laudă pe ei şi îi primesc, iar 
când nu se curăţesc ca să se pocăiască îi hulesc căci după curăţenia spovedeniei cad şi se tăvălesc 
în împuţiciuni, ca şi cum ar surpa ceea ce au zidit şi iar să o zidească şi să o surpe din aceasta 
nimic nu dobândeşte alta fără numai mai multe trude şi munci. Că de păcătuim în toate zilele, 
iarăşi în toate zilele trebuie să ne pocăim, că nu este altă răutate mai rea ce duce pe om la iad ca 
şi când nu se teme cineva de Dumnezeu pentru că zice" "începutul înţelepciunii este frica 
Domnului". 

Dacă omul n-are frică de Dumnezeu orice răutate îi este în voinţă face şi iarăşi alta nu 
mântuieştepe om ca şi când ar vedea pururea pe Dumnezeu cu gândul lui, că zice dumnezeiasca 
Scriptură: "văzut-am mai înainte pe Domnul înaintea mea că de-a dreapta mea este pururea ca să 
nu mă clatin". Pentru că de vedem om ne ruşinăm a face păcat, cu cât mai mult dacă L-am vedea 
pe Dumnezeu înaintea ochilor. Mult bine îi este omului nicidecum a păcătui, iar de va păcătui 
curând să se pocăiască şi iertarea păcatelor să ceară de la Dumnezeu, iar când cineva se bucură 
că face păcate, aceasta este mare nebunie şi neomenie. Pentru că cel ce va cădea în păcat după 
socoteala lui, după aceia să urască păcatul cum zice David: "păcatul l-am urât şi m-am scârbit", 
unul ca acela curând se va pocăi. Iar cel ce laudă păcatul când îl face, a alungat de la el lecuirea 
mântuirii lui, necăindu-se nicidecum, că nu numai cei ce fac păcate merg în iad, ci şi cei ce-1 
laudă pe aceia mai mult se muncesc. Aşa şi cei ce laudă şi fericesc pe cei buni şi bărbaţi făcători 
de bine, împreună părtaşi sunt ai acelor cununi. 

Iar de vreme ce nu pricep greul şi durerea păcatelor tale suspină şi plângi că nu doar că nu ţi-ar 
părea rău de păcat ci fiindcă ţi-e sufletul nesimţitor şi iubitor de păcat, că de vreme ce pe cela ce 
nu-1 doare de păcatele altora este vrednic de pedeapsă, cum dar nu ţi se cade ţie pentru păcatele 
tale să plângi şi mai mult şi a te tângui? Şi încă fără de grijă aflându-te şi fără durere, cărei 
mântuiri eşti vrednic? Nici uneia. De vreme ce Pavel de folosul lui nu grijea ca să se afle folosul 
celorlalţi, de câtă muncă suntem dar vrednici, că nici de la stricăciunea noastră nu voim să fugim 
drept aceia s-au dat aripi păsărilor ca să fugă de la laţul vânătorilor iar oamenilor li s-a dat de la 
Dumnezeu socoteală ca să fugă de păcate, cele ce le întind diavolii ca nişte laţuri, ce vrei să zici 
cum că nu-ţi cunoşti păcatele tale, dar cum te vom crede? 

Că pentru păcatele celorlaţi oamenii scrii pravile şi porunceşti să dea pedepse şi judecător şi 
cercetător înfricoşat te faci? Ce seamă ai a da de cele ce tu singur ai păcătuit şi zici că nu ştii ce 
s-a făcut? Preacurvit-ai tu şi cel pe care-1 judeci a preacurvit, drept de ce pe acela îl pedepseşti iar 
pe tine te ţii vrednic de iertare? De cunoşti că este lucru rău preacurvia se cade ca nici pe alt 
preacurvar să nu-1 pedepseşti, iar dacă pe altul tu îl cerţi şi îl pedepseşti, dar tu ce gândeşti să 
scapi de muncă? Iar ce chip vei da seama că şi tu aceste păcate le-ai făcut? Şi din judecata şi 
răspunsul ce-1 dai altuia te judecă Dumnezeu pe tine. 

Ascultă ce zice Pavel: "Gândeşti aceasta, o, omule, care judeci pe cei ce fac rău şi tu le faci 
acestea, cum să scapi de judecata lui Dumnezeu? De judecată n-ai scăpat şi de a lui Dumnezeu ai 
să scapi, cum poate fi acesta? Iar de zici ştiu bine că sunt vrednic de muncă şi pentru îndelungă 
răbdare a lui Dumnezeu nu bagi seamă şi că nu-ţi dă pedeapsa îndată te nădăjduieşti. Pentru 
aceasta de vei fi şi drept îngrozeşte -te şi tremură că nu doar că nu-ţi vei lua plata, ce încă şi mai 
amară când vei rămâne neîngrijit, încă cela ce face păcat mare întru ascuns şi pe nimeni nu 
sminteşte mai uşoară muncă are, că fiind el om prost şi de nimic nu dă atâta stricăciune la cei 
mulţi. Iar cel ce este mare şi vestit de bunătăţi şi de învăţătură şi stă în înălţimea mândriei şi este 
lăudat de toţi, când se poticni şi va cădea la vreme de păcat mare pagubă face şi pe mai mulţi 
oameni fără de grijă îi face. 

Drept aceia nu te teme de vicleşugul judecătorului, ci teme-te de vătămarea păcatului, că omul 
niciodată nu-ţi va strica de nu-ţi vei strica tu singur şi de nu vei greşi măcar mii de săbii să fie 
Dumnezeu te va izbăvi. Iar de ai în tine păcat, chiar şi în rai de vei fi şi de acolo şi a căzut. Iar 
încă a fost în gunoi şi s-a încununat prin răbdare. 

Ce i-a folosit lui Adam raiul? Sau ce i-a stricat lui Iov gunoiul? Pe acela nimeni nu 1-a viclenit şi 
s-a pocăit, iar pe acesta 1-a bântuit diavolul şi s-a încununat. Nu i-a luat toată avuţia şi toate 
bucatele? Iar credinţa cea bună ce-o avea către Dumnezeu n-a putut diavolul săi fure, nu i-a ucis 
pe toţi copiii lui? Iar credinţa lui n-a putut s-o clintească. Nu i-a spart trupul cu mulţimea 
viermilor? Iar comoara sufletului lui n-a aflat-o. 

Rogu-vă dar păziţi acest cuvânt al meu şi această pravilă, că eu apuc cinstitele picioarele voastre 
nu cu mâinile ci cu gândul şi lacrimi vărs şi iarăşi zic păziţi această pravilă a mea rogu-vă şi 
nimeni nu va putea să vă strice. 

Oare văzut-ai pe proorocul şi împăratul David bătându-se în război şi căzând, sculându-se şi 
biruind? Văzut-aţi păcatul ce a fost făcut, preacurvie şi ucidere şi i s-a iertat pentru pocăinţă. Ia 
vezi-1 acum pe el că după darul Duhului şi după îndrăznirea ce are la Dumnezeu şi după 
mulţimea bunătăţilor şi după multe biruinţe ale războiului strigă şi zice: "Miluieşte-mă 
Dumnezeule după mare mila Ta". Zis-ai mare, zi şi cât? Că mare este ştiu, iar a o număra nu pot, 
întinsu-m-am spre iubirea de oameni a Dumnezeului meu, deci acum spune-mi ce ceri de la 
Dânsul? 

Auzit-ai tu pe proorocul Natan zicându-ţi Domnul a ridicat păcatul tău ce dar mai mult decât 
acesta pofteşti? Nu numai aceasta poftesc cu frumuseţea cea dintâi a mea, cinstea mea şi multa 
îndrznire pe care o aveam către Dumnezeu zicând: "Mai vârtos mă spală de fărădelegea mea şi 
de păcatul meu curăţeşte-mă". 

Vezi dar că cere mai multă strălucire şi mai mare curăţire cere. Dar ce dai, o fericite Davide, 
pentru aceasta ce ceri? Ce zici? Că fărădelegea mea o cunosc, aceasta dai? Dar care om este de 
nu-şi cunoaşte păcatul? Adevărat zic câţi sunt de fac păcat şi se laudă, câţi sunt de-i amărăsc şi-i 
întristează pe fraţii lor şi nu plâng nici nu se tânguiesc, "iar eu fărădelegea mea o cunosc şi 
păcatul meu înaintea mea este pururea", o, preacuvioasă bună rodire de suflet, aducerea aminte a 
păcatului nu a uitat-o, ci încă şi iertându-i-se păcatul de către Dumnezeu, prin mijlocirea 

proorocului Natan el iarăşi 1-a scris ca o icoană înăuntru în inima lui ca să-şi aducă aminte 
pururea de dânsul. 

Şi adesea zi şi tu ce se face, că de îţi vei aduce aminte tu de păcatul tău, Dumnezeu nu-şi va 
aduce aminte de el, iar de-1 vei uita tu Dumnezeu îşi va aduce aminte de el. 

Făcut-ai vreun rău? Ţine-1 minte ca Dumnezeul tău să-1 uite pe el. 

Făcut-ai bine? Uite-1 ca să-ţi zică Stăpânul Hristos ci laude, pentru că tu nu zici aşa faptele cele 
bune, dar cum? 

Ascultă, de vei da săracului milostenie întrebându-te cineva, zici: văzut-am pe sărac că era 
flămând şi i-am dat de a mâncat, iar Hristos nu zice aşa, ci flămând M-aţi văzut şi M-aţi hrănit şi 
Mi-aţi dat de băut. 

Pentru aceea când păcătuieşti, nu aştepta să-ţi auzi mustrarea de la altul, ci până a nu te mustra şi 
a te pîrî, întâi tu îţi huleşte păcatele tale în chip de spovedanie, iar de te vei mustra de altul, nu se 
face îndreptarea ta, ci este îndreptarea mustrării celuilalt. 

Pentru că şi Petru după ce s-a lepădat de Hristos numaidecât căindu-se şi amar plângând vindecă 
lepădarea, încât şi înfruntarea apostolilor era şi i se dădu lui de Hristos putere de a lega şi dezlega 
păcatele oamenilor ca şi ceilalţi apostoli. Această putere au luat-o arhiereii şi preoţii de a lega şi 
dezlega păcatele oamenilor. 

Mare este arhiereul şi mai cinstit începător decât împăratul, pentru că acest mai mare şi 
împărătesc cap, sfintele pravile în mâini putând, aceasta a poruncit şi când trebuie să se facă câte 
un lucru bun împăratul vine la arhiereu. Drept aceea n-a trimis Dumnezeu înger din cer ca să 
îndrepte păcatele oamenilor, ci a făcut dascăli şi învăţători din firea omenească, ca să nu certe cu 
greu îngerii pe oameni, drept aceea a dat învăţători oameni muritori şi preoţi care au şi ei 
slăbiciune ca şi ceilalţi, pentru care lucru zic acestea către voi? Zisu-le-am ca să nu ziceţi, că tu 
eşti curat de păcate şi nu-ţi este milă de cei ce păcătuiesc ci cu greu şi cu multă silă dai certările 
şi canoanele păcatelor, căci şi eu cunosc întâia scârbă şi întristarea celor ce se pocăiesc, că şi eu 
vinovat sunt de păcate că toţi suntem supuşi canoanelor şi certărilor şi nimeni nu poate să se 
laude că are inimă curată, drept aceea nu zic de păcatele străine, nici de neomenie le zic acestea, 
ci din nevoinţa cu care mă nevoiesc şi grijesc de dragostea voastră şi fac aceste multe mustrări, 
că doftorii când doftoricesc trupurile acele au dureri, iar învăţătorul care învaţă, şi lecuieşte 
sufletele oamenilor, acela are durere şi întristare temându-se ca nu cumva să nu cadă sămânţă 
cuvântului în pământ bun ci în spini şi nu va răsări să aducă rod sufletesc. 

Şi de vreţi să ştiţi ce îndreptare este, a-şi aduce aminte cineva de păcatele sale adu-ţi aminte ce 
fac boierii când îşi cheltuiesc banii lor în lucruri, îndată ce se scoală din somn îşi cheamă sluga 
care este cheltuitor şi-şi face socoteala ce a cheltuit ieri, ce a cheltuit în zadar şi ce la treburile lor 
şi ce le-a rămas pe ziua aceia? 

Aşa trebuie să facem şi noi socoteală faptelor noastre, să cercetăm gândul nostru ca pe o slugă, 
pentru cuvinte, pentru fapte şi pentru cugete, care ne-au fost de treabă şi care ne-au fost de 

stricăciune, care cuvinte grele am grăit sau am ocărât pe cineva, sau am clevetit sau cuvinte 
grozave am grăit şi ne-am zăbovit acelea, sau am văzut frumuseţe strină şi ne-am înodat în 
dragoste. Sau prin mâini sau prin limbă am blestemat, sau ne-am aflat cu măriri deşarte sau de 
zavistie şi de râs fără de vreme ne-am robit şi pentru aceste răutăţi ce am greşit şi am pătimit 
vreun păcat trebuie să fugim de dânsul şi în locul celor ce s-au cheltuit rău să câştigăm cele bune, 
adică pentru cuvintele cele rele şi vătămătoare pe care le-am vorbit, să facem post, milostenie şi 
rugăciuni. 

Că de nu ne vom agonisi şi nouă bine pentru cele rele ce am făcut, vom ajunge la mare sărăcie 
duhovnicească şi vom fi trimişi la munca cea fără de moarte a focului celui veşnic. Cu cât este 
mai bine să schimbăm umilinţa cea trecătoare şi plângerea de cele fără de moarte în această 
potrivnică şi deşartă lume, cu cele bune viitoare a cărora bucurie nu are sfârşit. Că de vom 
dobândi binele în lumea aceasta, iar în cealaltă vom merge la munca cea fără de moarte, pentru 
că de vreme ce Pavel fiind atâta de mare apostol, care a umblat şi a încojurat toată lumea ca şi 
când ar fi avut aripi, învăţând şi propovăduind Evanghelia lui Hristos şi până la rai suindu-se de a 
auzit cuvinte mari şi înfricoşate pe care nu le-a auzit alt apostol până în ziua de azi, el scriind 
zice: " îmi smeresc trupul şi-1 supun robiei ca nu cumva altora propovăduind eu voi fi 
nevrednic", la aceste lucruri trudite ale Ap. Pavel ce vom răspunde noi cei împovăraţi de păcate? 

Pentru că lupta aceasta a trupului nostru nu are repaus niciodată drept aceea suntem pururea 
datori să ne trudim şi să veghem şi niciodată să nu fim fără de grijă, de vreme ce nu este vremea 
orânduită de a ne lupta cu cel ce se luptă cu noi, şi la Dumnezeul nostru este rânduiala, a Căruia 
este slava în vecii vecilor. Amin. 

10. DESPRE ZAVISTIE SI URÂCIUNE. 

din " "Mărgăritare 

Nu este alt păcat mai rău care desparte pe om de Dumnezeu şi de oameni ca zavistia (pizma), 
această boală este mai grea şi decât iubirea de argint. Pentru că iubirea de argint atunci când 
dobândeşte bani se bucură. Iar zavistnicul când altul păgubeşte şi-şi pierde munca lui atunci se 
bucură şi facere de bine socoteşte nenorocirile şi pagubele altora. 

Dar ce este alta mai rea decât aceasta? Că răutăţile lui nu le cercetează iar din binele altora se 
topeşte şi lipseşte pe sine de a nu merge în rai nici în lumea aceasta n-are nici un bine. Căci în ce 
chip mănâncă cariul lemnul şi molia lâna, aşa şi zavistia de tot şi sufletul şi oasele oamenilor 
celor zavistnici, care mai răi sunt decât fiarele şi dracii, că fiarele au pentru treaba hranei sau de 
noi fiind întărâtate se pornesc cu mânie. Iar oamenii zavistnici, când le face cineva bine ca şi 
cum le-ar face vreo strâmbătate la fel, dracii spre noi oamenii sunt nemilostivi şi amar vrăjmaşi 
iar spre ceilalţi draci care sunt tovarăşii lor au dragoste. 

Iar zavistnicii fug de adunarea şi de vorba cea firească şi nici mîntuirea lor nu o poftesc pentru că 
se zice că zavistia nu ştie a cinsti ceea ce este de folos, unii ca acestea pururea se află plini de 
tulburare şi de mâhnire şi sufletele lor merg la iad că nu este alt păcat mai rău decât zavistia, 
adică decât pizma, pentru că preacurvarul se alege cu ceva dulceaţă şi apoi în scurtă vreme se 
curăţeşte de păcat că îmbătrâneşte sau se îmbolnăveşte şi acelea îl opresc şi se pocăieşte şi se 

mântuieşte, iar zavistnicul mai înainte de cel ce se zavistuieşte, el pe sine se munceşte şi se 
pedepseşte şi nu părăseşte păcatul niciodată şi se face ca porcul ce se tăvăleşte în gunoi şi se 
aseamănă cu diavolul, că în ce chip diavolul se bucură de pierzarea şi stricăciunea noastră aşa şi 
cel ce zavistuieşte pe alţii, când li se întâmplă vecinilor câte o pagubă sau alt rău, atunci se 
veseleşte şi se odihneşte pentru primejdiile altora şi binele altora îl are cu răul său şi în ce chip 
rimele se hrănesc din gunoaie aşa şi zavistnicii aceştia cu primejdiile altor oameni se-ngraşă şi 
sunt împreună şi vrăjmaşi şi luptători firii omeneşti, pentru că ceilalţi oameni când văd o vită 
necuvântătoare întristându-se când e înjunghiată le pare rău, iar zavistnicii când văd pe cineva că 
li se face bine, ei se fac fiare sălbatice şi de răutatea zavistiei lor le piere firea şi li se îngălbenesc 
obrajii şi tremură ca şi Cain. 

Ce alt rău va fi mai mare ca această ameţeală şi nebunie? Spune-mi frate ce tremuri aşa şi te 
roşeşti? Ce rău ţi s-a făcut ţie ticăloase? Că s-a făcut fratele tău slăvit şi strălucit ţi s-ar cădea să 
te bucuri şi să slăveşti pe Dumnezeu, căci vezi trupul cel asemenea ţie parte luminoasă şi 
strălucită. 

Ce zici, că prin mine ar vrea Dumnezeu să se slăvească. Bucură-te dar îmbogăţindu-se şi sporind 
fratele, că se slăveşte iarăşi Dumnezeu prin tine, că deşi a fost vrăjmaş şi potrivnic, iar 
Dumnezeu printr-însul s-a slăvit, s-ar cădea să faci pentru aceasta pe vrăjmaşi prieteni, iar tu faci 
pe prieten vrăjmaş. De vreme ce Dumnezeu se slăveşte prin norocul aceluia, dar tu în ce chip 
arăţi pe Dumnezeu ca împărat al aceluia pentru facerea de bine? 

Drept aceia zic că de-ar face cineva măcar semne şi minuni, sau curăţenia fecioarei s-o aibă sau 
postire sau mâinile să şi le-ntindă spre milostenie, sau jos pe pământ să doarmă, încât pentru 
aceste bunătăţi să ajungă să fie tocmai ca îngerii şi să aibă patima zavistiei unul ca acela este mai 
păcătos şi mai pângărit decât toţi păcătoşii. 

Că de vreme ce ai iubi pe cei ce ne iubesc n-avem mai multă plată ca păgânii, dar cel ce-i urăşte 
pe cei ce-1 iubesc pe el şi-1 zavistuieşte, unde va sta ticălosul? Că deşi decât războiul este mai rău 
zavistnicul. Pentru că cel ce dă război dezlegându-se pricina certei a încetat războiul, iar 
zavistnicul niciodată nu se face prieten nimănui şi în ce chip cel ce năpăstuieşte nu năpăstuieşte 
ci se năpăstuieşte, aşa şi cel ce ponegreşte pe vecinul lui, pe sine se dă şi se sinucide, iar de vom 
face la toţi binele şi nouă ne facem binele. 

Pentru că de vom vedea pe cineva că este rău nu cum că nu a suferit nimic acela, ci încă şi multă 
plată are de la Dumnezeu, pentru că nu cel ce pătimeşte răul ci cel ce face răul este vrednic 
muncii şi pedepsei dacă nu va da la aceia pricină de hulă cum se cade, însă nu este cu putinţă să 
zică de toţi odată rău de nu-şi va aduce el pricinile asupra lui. Drept aceia mulţi din acestea cad la 
deznădăjduire şi la neruşinare. Măcar de ai şi avut strâmbătate de la aceia, dar tu pentru ce-ţi faci 
ţie strâmbătate? Nu ştii că cel ce dă rău pentru rău îşi înfinge cuţitul în sine? Pentru aceia de vei 
vrea să-ţi foloseşti ţie, aceluia să-i faci bine, şi către cel ţi-a făcut strâmbătate în acest fel că 
măcar de ai şi grăit rău nu eşti în vrăjmăşie. 

Drept aceea nu zice rău de altul niciodată, că să nu te pângăreşti pe sine şi să-ţi dai sufletul 
muncii, nici să amesteci balega cu tină ca să faci cărămizi, ci împleteşte cununi de garoafe şi de 
alte flori mirositoare, nici nu scoate balegă (necurăţie) din gura ta, ca gândacii, că cei ce 

batjocoresc şi necinstesc pe alţii întâi ei dobândesc împuţiciunea şi putoarea. Drept aceea pe cel 
ce este batjocorotor şi grăitor de cuvinte împuţite, toţi îl urăsc, toţi se scârbesc de el ca de 
gândaci şi ca de nişte lipitori ce se hrănesc în gunoi. 

Iar pe omul cel bun care are gură curată, ca pe un mădular al lor şi ca pe un frate bun îl au toţi 
fraţii, că cine i-a făcut strâmbătate dreptului Abel, fără numai zavistia lui Cain? Nu 1-a făcut mai 
curând să fie trimis în mâinile lui Dumnezeu, deşi nevrând şi el avea cu sine mii de răutăţi şi a 
murit moarte rea. 

Cine i-a făcut stricăciune lui Iacob? Isav fratele lui pizmuindu-1 dar Iacob nu era plin de tot 
binele? Şi Isav a fost gonit de la moşia lui şi umbla în străinătate având numai pe vicleşug şi pe 
zavistie soţie. 

Ce i-au făcut feciorii lui Iacob lui Iosif cel prea frumos deşi până la sânge de moarte au ajuns? 
Nu mureau aceia de foame? Şi erau cuprinşi aceia de toate nevoile iar Iosif cel zavistuit se făcea 
împărat a tot Egiptul drept aceea şi tu oricare ai fi aceasta să ştii, că cu cât îl zavistuieşti atât de 
mari bunătăţi îi faci celui pe care îl zavistuieşti, iar pe tine te faci vrednic de atâtea munci 
împreună cu dascălui tău diavolul. 

Pentru că Dumnezeu este cunoscător de inimi şi toate le vede, ori de vor fi bune ori de vor fi rele 
şi când vede pe cel ce-i fac alţii strâmbătate că rabdă cu mulţumire, atunci îl face pe acela mai 
bun decât ceilalţi iar pe cei ce fac strâmbătăţi îi munceşte că de munceşte pe cei scumpi şi 
nemilostivi, cu mult mai vârtos va munci pe cei zavistnici şi asupritori. 

Ce-ţi pare rău frate pentru binele fratelui tău? S-ar cădea să ne pară de cei ce pătimesc rău, dar nu 
de cei ce sunt la bine, pentru că curvarul are oarece dulceaţă şi de aceea păcătuieşte la fel şi hoţul 
are ca motiv sărăcia. Dar tu ce zavistuieşti ce răspuns ai să dai? Nici un răspuns, numai pagubă şi 
răutate mai rea, că de vreme ce Hristos porunceşte să-i iubim pe vrăjmaşii noştri; şi noi să urâm 
pe cei ce ne iubesc pe noi, ce seamă vom da lui Dumnezeu? Diavolul numai zavistuieşte pe 
oameni iar nu pe diavoli, iar tu fiind om zavistuieşti pe oameni. 

Mare păcat este zavistia fraţilor şi noi de cela ce-1 bântuieşte un drac necurat ca acesta şi aşa îl 
face ca nici un bine să nu aibă la dânsul pentru că se zice, că zavistie nu ştie a cinsti ceia ce este 
de folos. Această patimă a zavistiei o avea împăratul Saul, avea drac şi când îl apuca, chema pe 
David de citea psaltirea şi fugea dracul şi dacă se tămăduia, iarăşi încerca să-1 ucidă pe făcătorul 
lui de bine. 

Şi de veţi vrea să vă povestesc, câte mii şi mii de faceri de bine i-a făcut David lui Saul şi câte 
răutăţi i-a făcut Saul lui David ascultă. Evreii aveau război cu cel de neam străin Amalic şi aveau 
frică mare şi multă şi nimeni nu cuteza să intre în luptă ci îşi aştepta fiecare moartea în toate 
zilele. Atunci David s-a dus de la oi la oaste ca să vadă războaiele şi să se bată şi mulţi îl opreau 
să nu meargă mai vârtos fraţii lui şi tocmai împăratul Saul văzând tinereţea lui. Iar David văzând 
pe războinicul barbar Goliat, semeţindu-se în uciderile lui şi-n vitejie, se aprinse inima lui lui 
David, se repezi asupra războinicului, dădu împăratului îndrăznire mai multă înainte de luptă şi 
de biruinţă şi zise împăratului, nu te întrista domnul meu pentru războinicul acesta, că eu voi 
merge de-i voi tăia capul", precum 1-a şi tăiat. 

Pentru această biruinţă şi acest bine mare nu era cineva vrednic să ia stema de pe capul lui Saul 
şi s-o puie pe capul lui David? Şi încă tot nu i-ar fi făcut cinstea deajuns ce I se cădea. Iar David 
şi viaţa şi împărăţia a dăruit-o lui Saul, dar să vedem şi facerile de bine şi darurile. Căci dacă a 
tăiat capul viteazului şi luând biruinţa şi prăzile se-ntoarse şi se duse la oile lui pe care le păzea, 
atunci au ieşit fetele din cetatea Ierusalimului în întâmpinarea împăratului când venea cu oastea 
lui şi jucând ziceau; "Saul a biruit mii iar David zeci de mii". Adică Saul să aibă mii iar David 
zeci de mii. Aceste laude ale lui David dacă le auzi Saul, pizmuia şi se urgisea foarte mult asupra 
lui David şi de atunci încerca să-1 omoare. Acest fel de răutate este zavistia, că multe ori face şi 
ucidere, nu pofteşte să vadă cu blândeţe binele şi scopul sau sănătate vecinilor lui că se arde de 
zavistie văzând binele pe care-1 au ceilalţi fraţi. 

Şi ascultă şi altă istorie veche că împăratul Gherarei pentru multă vreme zavistuind, că vedea 
ţarinile şi semănăturile lui Avraam în toate zilele sporindu-se şi se temea şi pururea îl gonea de pe 
locul lui şi zice Scriptura că a semănat Isac în pământul acela şi a avut mult orz. Văzut-ai iubire 
de cinste a lui Dumnezeu spre robul său? Văzut-ai mare facere de bine care i-a făcut la prietenul 
său? Dar să vedem şi pizma şi zavistia împăratului cum a fost. Du-te de la noi din hotarele 
noastre că te-ai făcut mai tare decât noi. Şi adevărat mai tare era că avea ajutorul lui Dumnezeu 
cu el. 

Unde alungi dar pe cel drept? Nu ştii că oriunde va merge este şi Dumnezeu cu dânsul? De-1 vei 
alunga să meargă şi-n pustiu şi acolo şi mai strălucit decât tine se va arăta, căci Dumnezeu de 
multe ori întocmeşte pentru împotrivirile potrivnicilor, a căruia este slava în vecii vecilor. Amin. 

11. PENTRU TINEREA MINIEI SI VRĂJMĂŞIEI. 

din " "Mărgăritare 

Oricare va fi acela fraţilor care este urât de altul sau este asuprit aducându-şi aminte de proorocul 
David câte a răbdat el de la Saul şi se va mângâia şi acela de întristarea lui. Cum că ţi s-a făcut 
vrăjmaş fratele tău numai că te-a suduit? Dar nu ţi-a făcut vreo strâmbătate, nu te-a lipsit nici de 
bani sau de altă avere, deci de ce eşti în vrăjmăşie cu el? Nu face aşa te rog, nu-ţi fie greu a tăia 
legăturile vrjmăşiei, pentru că lenea naşte mânia şi de va trece azi şi nu te vei împăca mai mult te 
ruşinezi, încă de vei rămâne şi mîine neîmpăcat, tot mai multă ruşine îţi va veni iar de vei rămâne 
până a treia zi cu vrajba şi mai mult te vei depărta de dragoste, deci de va merge cineva la un 
vrăjmaş a lui ca să se împace cu el şi a căzut la picioarele lui, de 1-a îmbrăţişat, 1-a sărutat, a 
lăcrimat, 1-a rugat, acela de ar fi fost şi fiară sălbatică, pentru osârdia aceluia adevărat se va 
îmblânzi. 

Deci făcând aşa pe tine te mântuieşti de greşeli, iar pe acela îl întorci spre prietenie, atunci l-ai 
dobândit şi pe el şi pe tine. Şi cum zici : este om rău, vrăjmaş, şi nu pot să mă împac cu el, fiind 
om nestatornic şi fără de lucru. Orice vei zice tot nu este mai rău decât Saul, pe care şi o dată şi 
de două ori şi de multe ori izbăvindu-1 David, el iarăşi de multe ori viclenea ca să-1 omoare. Dar 
tu ce vrei să zici? Că ţi-a luat arătura şi alte pagube şi-a făcut şi te-a adus la lipsă şi la sărăcie, dar 
sufletul încă nu ţi 1-a luat ca Saul lui David. Care-i dar răul pe care ţi 1-a făcut vrăjmaşul tău? 
Furat-aţi banii sau hainele? Sau pentru răpirea averii tale, de vei răbda vitejeşte şi să-I 

mulţumeşti lui Dumnezeu, atâta vei lua plata de la Dumnezeu ca şi cum ai fi dat milostenie 
săracilor, iar de -ţi va aduce şi moarte această mărturisire ţi-o va socoti Dumnezeu. 

Socoteşte frate să ştii că puţină este, de vom vrea cu fiecare om sau şi vrăjmaş să avem pace. 

Ce fiară este mai sălbatecă decât leul? Dar oamenii îl domesticesc şi se face domestic ca şi oaia 
şi umblă prin târg şi nimeni nu se teme de el. Ce dar fiarele le domesticim şi pe oameni zicem că 
nu putem? Dar ce atât de mare greşeală ai făcut neprietenului tău de nu poţi să te împaci cu el? 
Ţi-a zis ce este aceasta? De zice adevărul se îndreptăţeşte pe sine, iar de zice minciună râde şi tu 
de dânsul, fâ-te dar de acum întreg la minte şi bun. 

Iar de nu ştii nimic de cele ce te grăieşte de rău nu numai nu băga în seamă cele zise, ci te bucură 
şi te veseleşte după cuvântul Domnului care zice: "Când vă vor zice tot cuvântul rău bucuraţi-vă 
că plata vostră multă este în ceruri", iar de te pârăşte cu adevărat rabdă şi tu cu smerenie cele ce 
se zic şi nu-i sta împotrivă să-1 suduieşti, ci să suspini şi să lăcrimezi cu amar pentru păcatele tale 
şi vei afla iertăciune, pentru că ceea ce nu fac prietenii purtându-se cu momeli şi nezicându-le 
aceasta în faţă spre mai mare umflătură ridică boala, iar duşmanii din vrăjmăşie pornindu-se şi 
păcatele mustrând de nevoie se pun la îndreptare şi se face la noi vrajba poveste de mare folos şi 
de aceea să nu zicem că cutare se luptă cu mine şi-ndeamnă să grăiesc cuvinte grozave şi de 
ocară ci noi suntem vinovaţi de aceste greutăţi în toată vremea. Că de vom vrea să ne păzim nici 
diavolul nu va putea să ne pornească spre urgie şi spre mânie şi aceasta cunoaşte-o din istoria lui 
Saul şi David, că David 1-a aflat o dată pe Saul şi i-a tăiat o bucată din poala hainei lui şi a stat şi 
a zis împăratului: "Iată că am haina ta în mîinile mele şi viaţa ta era în voia mea". Şi Saul 
răspunse: "Tu eşti fiul meu, David? O cât se îmblânzi fiara, fără de veste a fost schimbarea firii 
care nu voia nici numele să-1 audă şi acum îi zice: "glasul tău este acesta fiule Davide", îndată 
dezleagă vrajba lui Saul blândeţea lui David, ce este mai fericit decât David, că pe ucigaş îl 
făcuse tată şi pe lup oaie. 

Drept aceea numai aceasta s-o luăm aminte, nu numai cum să pătimim vreun rău de la vrăjmaşii 
noştri ci nici noi să nu le răsplătim cu rău, chiar de am pătimi multe răutăţi de la ei, precum şi 
David fugind de Saul şi fiind alungat şi până la moarte viclenindu-1 nici un rău n-a păţit ci se 
făcea mai luminat decât oastea cea multă şi nu numai de la oameni ci de la Dumnezeu. Sau nu se 
laudă în numele lui până azi cu prooroceştile lui glasuri prin psaltire? Şi luminat a fost pe 
pământ, dar mai luminat este în cer. Ce-i folosi dar ticălosului acela zavistia? Oare nu s-a scăpat 
şi de împărăţie şi moarte rea a ajuns cu feciorul lui şi acum aşteaptă muncile cele nemuritoare ale 
iadului. 

Deci şi tu când vei vedea pe vrăjmaşul tău sau îţi vei aduce aminte de dânsul nu zice că atâtea a 
făcut şi te aprinzi de mânie, ci le uită pe toate şi zi, diavolul le strică toate iar nu el, şi-ţi adu 
aminte de-ţi va fi zis vreodată vreun cuvânt bun şi curând vei potoli vrajba. Iar de veţi vrea să vă 
îndreptaţi mai înainte alungaţi vrăjmăşia şi atunci mustră cu dragoste şi caută să te îndreptezi, iar 
când te va mustra vrăjmaşul tău vei plânge cu amar ca Apostolul Petru şi pe Dumnezeu II vei 
ruga să te ierte îndată te-ai izbăvit de toate greşalele tale şi pentru ca să nu nesocoteşti că te 
mâgîiem, să aducem mărturie din Sf Scriptură. 

Era un fariseu şi un vameş deci vameşul ca un vameş ce era, ajunse la mare păcat şi pierzare. Iar 
fariseul precum făcea dreptate a se mântui. Merseră amândoi în biserică să se roage şi fariseul 
stătu într-un loc înalt şi rugându-se zicea aşa: "Doamne mulţumescu-Ţi că nu sunt ca ceilalţi 
oameni răpitori şi lacomi sau ca şi acest vameş", iar vameşul mai jos stătu în biserică şi nu 
răspunse şi nici nu-i zise cuvânt amar fariseului şi suspina şi bătându-şi pieptul lăcrima şi zicea: " 
Dumnezeule milostiv fii mie păcătosul" şi aşa merse la casa lui îndreptat. 

Ai văzut sârguinţă că primi mustrarea păcatelor lui şi vrăjmaşul şi nevrând se făcu făcător de 
bine, oare ce ar fi mai fericit decât acesta, şi ce ar fi mai uşor ca această iertare a păcatelor, căci 
cât ar fi vrut vameşul să se ostenească să facă bunătăţi, posturi şi privegheri mulţi ani, încă să şi 
dea din avere milostenie până să-i ierte Dumnezeu păcatele lui iar el numai cu un cuvânt plecat 
lepădă toată răutatea jos şi cununilor dreptăţii îl învrednici Dumnezeu. 

Chiar de aceea a poruncit Dumnezeu să ne rugăm pentru vrăjmaşii noştri şi nu numai să laşi 
datoriile lor şi răutăţile ce şi-au făcut, ci să-i ai prieteni şi mai mult decât alţii. Ai făcut nedreptate 
cuiva, nu vezi că rana e vie în sufletul tău? încă porunca lui Dumnezeu n-ai făcut, cum vrei să 
afli iertare tu când te rogi lui Dumnezeu. încă tu nu te-ai făcut iertător pe tine, de vreme ce n-ai 
iertat pe cei ce ţi-au făcut rău, cum va ierta dar Dumnezeu păcatele tale? Că de vom ierta noi pe 
cei ce ne-au făcut strâmbătate şi ne-au ocărât, iar Dumnezeu nu-1 lasă pe drept să piară. Şi ascultă 
să-ţi spun o istorisire. 

Odinioară Mariam, sora proorocului Moise s-a mustrat şi a hulit pe Moise pentru că şi-a luat 
soţie pe fata preotului Ietro care fusese mai-nainte elin. Dar Dumnezeu ce a făcut? I-a dat 
stricăciune pe tot trupul ei şi a făcut-o necurată pentru hula aceia pentru fratele ei, iar fericitul 
Moise se ruga să gonească acea boală Dumnezeu de pe trupul ei. Dar Dumnezeu nu-1 ascultă ci îi 
zice: "Blândeţile şi nerăutatea o primesc, iar ea lasă să se pedepsească până la sfârşitul vieţii ei 
da nu şi în viaţa de sus". 

Pentru aceea adu-ţi aminte de înfricoşata zi a lui Dumnezeu şi socoteşte cu gândul tău că acolo 
sunt toate goale şi descoperite şi nici o taină nu se ascunde. 

Drept aceea de vei ierta păcatele fratelui tău care se vor vedea, acolo mergi la judecată slobodă. 
Deci iată că mai mult iei decât dai. 

Şi ascultă puterea poruncii, că zice Dumnezeu, că de va sta la rugă Moise şi Samuil nu este 
sufletul Meu în aceia pe care Moise şi Samuil n-au putut să-i scoată din urgia lui Dumnezeu. 
Numai această poruncă, adică neţinerea de mânie poate să scoată pe om din mânia lui 
Dumnezeu. Deci de vreme ce ni se porunceşte să iubim pe vrăjmaşii noştri, dar când vom urî pe 
cei ce ne iubesc, ce iertare vom avea? Nici una. 

Cel ce nu-1 iubeşte pe aproapele lui deşi ar da şi toată avuţia lui săracilor, sau mucenic să se facă, 
nimic nu-i va folosi şi cel ce se luptă cu cel ce nu i-a făcut lui nici un rău, câtă muncă şi pedeapsă 
i se cade? De ce ne certăm unul cu altul? Şi ne zavistuim şi facem pe diavolul să se bucure, 
având noi poruncă să iubim şi pe cei ce ne urăsc. 

Ce grăieşti, o omule? Zici că ai om vrăjmaş şi nu-ţi este ruşine? Dar nu ne ajunge că ne este 
diavolul vrăjmaş de când a făcut Dumnezeu lumea care ne-a scos pe noi din rai şi pururea ne 
scoate şi ne duce în iad pentru vrajba ce o avem între noi unul cu altul? Că de n-ar fi fost vrajba 
între noi, că nu s-ar bucura diavolul niciodată, sau nu ştii câtă bucurie le este îngerilor când se 
întoarce şi se pocăieşte păcătosul? 

Că elinii nu aşteptau să aibă nici un bine după moartea lor şi mult se nevoiau ca să aibă pace cu 
oamenii. Iar tu fiind creştin te nădăjduieşti să moşteneşti împărăţia cerurilor şi ai vrăjmaşi. 
Hristos S-a junghiat pentru tine care Ii erai vrăjmaş lui Dumnezeu şi ai făcut voia diavolului, iar 
de te vei pocăi cu lucrurile te primeşte, că şi tâlharii au prieteni şi mănâncă şi beau cu ei la o 
masă şi-şi schimbă firea şi se fac mai blânzi decât oile, care sunt mai sălbatice decât fiarele, dar 
masa îi îmblânzeşte, iar noi având hrană ca aceasta fără de moarte ne luptăm unul cu altul şi 
întărim pe vrăjmaşul nostru diavolul. Iar pe noi ne slăbim luptându-ne unul cu altul în toate zilele 
şi împreună cu diavolul ne sculăm unii asupra altora şi pe el îl luăm ajutor şi războinic. 

Ce lucru este mai rău decât diavolul şi mai fără de lege? De a cărui luptă să fugim fraţilor şi să 
alergăm către iubitorul de oameni Dumnezeu şi Mântuitorul sufletelor noastre Iisus Hristos 
Domnul nostru a Căruia este puterea şi slava şi închinăciunea împreună cu Părintele în vecii 
vecilor. Amin. 

12. PENTRU TINEREA DE MANIE SI PENTRU MANIE. 

din " "Mărgăritare 

Voind eu să vorbesc despre dragostea voastră fraţilor, pentru blândeţe şi nemâniere, oare pe care 
om drept am aduce la mijloc în loc de pildă? 

Noi nu vom aduce pe altul decât pe cel ce a luat mărturie de sus de la Dumnezeu, de vreme ce de 
acest sfânt se minuna Dumnezeu şi zicea: "Aflat-am pe David sluga Mea, feciorul lui lesei, 
bărbat după inima mea". 

Acest prooroc David şi împăratul nu hrănea şi adăpa numai pe vrăjmaşii lui şi de multe ori când 
cădea la nevoi şi la morţi îi scotea şi-i izbăvea. Pentru că Saul împăratul evreilor îl pizmuia şi 
avea asupra lui vrajbă şi vroia să-1 omoare, pentru că i-a făcut el lui Saul mare bine cu acea 
minunată biruinţă a lui Goliat, care distrugea oastea lui Saul, iar pentru binele ce-i făcuse pentru 
izbăvirea şi mântuirea lui şi a poporului evreiesc el îl alunga şi odată la un praznic a zis către 
slujitorii lui, "oare unde va fi feciorul lui lesei"? gândind că va ocărî strălucirea lui David cu 
defăimarea neamului, iar vestitul David a găsit pe vrăjmaşul său Saul dormind într-o peşteră, el 
n-a vrut să-1 ocărască şi să-i zică feciorul lui Chiş că aşa o chema pe mama sa Kisa şi i-a zis 
numele cinstit, adică "nu voi ridica mâna mea asupra unsului Domnului', atâta a fost de curat 
dreptul acesta de mânie şi de vrajbă, îi zice lui Saul că este om bun al lui Dumnezeu care i-a 
făcut de multe ori strâmbătăţi şi cu sete dorea să-i bea sângele lui pentru care era vrednic morţii 
ca un om nemulţumitor, pe care îl află David într-o peşteră ca într-o temniţă şi ajutorul pustiului 
şi somnul îl ajuta, el n-a vrut să se răzbune. 

Dar ce zicea? "Nu voi pune mâna mea pe cel miruit al Domnului". Atâta eşti de blând şi neţiitor 
de mânie o, dreptule Davide? Atâta zice, pentru că de nu va petrece cineva rău şi să rabde nu este 
drept, ci eu alta voiesc să zic, că nu este minune că nu-şi aduce aminte de răutăţile ce-şi făcuse 
Saul înainte, că nici mai târziu nu se temea de războiul împăratului, pentru că fericitul David mai 
bine iubea să petreacă în nevoie decât să-1 ucidă pe vrăjmaşul lui ca şi cum n-ar fi făcut nişte 
bunătăţi mari aşa îi era lui milă de cel ce i-a făcut atâtea răutăţi şi numai ce-i lua poala hainei lui 
şi vasul cel de apă şi-ndepărtându-se strigă cu glas mare şi-1 deşteptă şi-i arăta semnele ce-i luase 
de la el, nu pentru laudă ce vrând să îmblânzească şi să cunoască, cum că nu-i este vrăjmaş 
precum socotea el şi pentru aceea pururea se nevoia să-1 întoarcă spre pace şi prietenie, iar el tot 
cele împotrivă le făcea. 

Ce răutate vom zice mai mare ca aceea care o avea Saul asupra lui David pentru binele ce-i 
făcuse acelui nebun şi lipsit de minte? Că nu odată sau de două ori a aruncat suliţa în David 
pentru binele ce-i făcuse acelui lipsit de minte şi nebun? Că nu odată sau de două ori a aruncat 
suliţa asupra lui David ca să-1 ucidă şi a dat în zid, cum nu le va părea tuturor aceasta? 

Iar David mai bine poftea să fugă şi să se înstrăineze de la moşia lui şi să petreacă rău şi să fie 
lipsit şi flămând, decât să ucidă el pe împăratul şi să fie el pricina morţii lui, el totdeauna se 
nevoia să-1 scoată din patima zavistiei şi a pizmei şi cu această smerenie scoase ochii diavolului. 

De altă parte ce lucru va fi mai bun ca această bunătate sufletească a dreptului? 

Pentru dragoste suferea sărăcia în loc de bogăţie şi în loc de moşia lui pustiul primea să petreacă 
rău numai să izbăvească pe vrăjmaşul lui din vrajba ce avea asupra lui. 

Iar acela fiind îndărătnic şi fără omenie, nici nu voia să se întoarcă spre dragoste şi prietenie, ci 
totdeauna îl gonea din loc în loc ca să-1 omoare, dar nu ştiu cum a tocmit Dumnezeu şi căzu în 
mrejele lui David, pentru că zice că a fost acolo în pustiu în peşteră în cea mai dinafară a intrat 
Saul iar mai dinăuntru era David cu voinicii: "iată ziua aceea în care a zis Domnul că voi da pe 
vrăjmaşul tău în mâna ta" şi merse David pe furiş şi foarte încet şi a luat haina cea de aur cu care 
era acoperit când dormea, apoi i-a părut rău lui David că a luat haina împărătească şi zicea către 
însoţitorii lui; să mă ierte Dumnezeu pentru acest lucru ce am făcut şi măcar de ar şi vrea 
Dumnezeu, iar eu aceasta niciodată nu o voi face să-mi spurc mâna cu sângele împăratului. 

Acestuia să-i zică cineva înger nu greşeşte, să-i fie vânatul prins în mreje şi pe vânător să-1 
îndemne ceilalţi voinici toţi să-şi vopsească sabia în pieptul vrăjmaşului şi el să nu primească, 
caută acum de vezi răbdarea, biruinţa şi cununa, că mai mare biruinţă a făcut asupra firii lui 
iertând pe vrăjmaşul Saul decât când 1-a bătut pe Goliat, adevărat mai luminată era această 
biruinţă decât aceia şi fără de sânge. 

Iar când se sculă Saul ieşind şi David după el mulţumindu-I lui Dumnezeu că nu purta capul 
vrăjmaşului lui, ci purta o mânie ucisă. 

Şi în ce chip au ieşit cei tineri din cuptor nearşi de foc, aşa nici pe David nu-1 arse para mîniei şi 
a urgiei, deci ieşind afară David strigă către Saul zicând: "împăratul meu, iar Saul se întoarse şi 
văzu pe David şi îndată căzu David de i se închină şi zise, pentru ce asculţi Domnul meu pe 

vrăjmaşii noştri care îţi zic, iată David caută sufletul tău, iată că azi te-a dat Dumnezeu în mâinile 
mele şi am zis să nu dea Dumnezeu să ridic mâna mea spre stăpânul meu şi iată ţin şi haina ta la 
mine şi nu te-am ucis, iar tu de multe ori ai încercat să mă omori, dar să cunoşti de azi înainte că 
nu-ţi sunt vrăjmaş". 

Pentru aceea şi tu oarecare ai fi când vei prinde pe vrăjmaşul tău nu-i face rău pentru rău măcar 
de-ai fi auzit mii de ocări de la dânsul, sileşte-te ca să-1 îmblânzeşti precum a făcut şi David cu 
vrăjmaşul lui, că nu numai că 1-a îmblânzit, ci 1-a făcut de a şi lăcrimat, de vreme ce 1-a auzit 
zicând, domnul meu împărate. 

Atunci Saul zicea către David cu mare mânie : tu eşti mai drept decât mine, că tu mi-ai făcut mie 
multe bunătăţi şi acum mi-ai dăruit şi viaţa mea pentru mii de răutăţi ce ţi-am făcut şi nu m-ai 
omorât. 

Deci cine va fi mai fericit ca blândul David care îmblânzi pe vrăjmaşul lui într-o clipă de ceas; 
mulţi oameni nu numai de vorba vrăjmaşilor fug, ci nici să-i audă nu voiesc, iar David n-a făcut 
aşa, ci izbăvi pe vrăjmaşul lui şi-1 cinsti şi-i zise domnul meu împărate şi i s-a închinat lui. 

Pentru aceea şi Saul dacă a văzut blândeţea şi smerenia lui David lacrimă şi zise, iată am 
cunoscut fătul meu astăzi, că pentru smerenia ta îţi va da Dumnezeu împărăţia evreilor în mîinile 
tale şi va sta împărăţia ta peste toţi împăraţii. Numai aceasta te rog fătul meu pentru numele lui 
Dumnezeu, să nu risipeşti nici să pierzi sămânţa din casa părintelui meu dacă voi muri eu; dar 
David ce a făcut? Oare se mîndri pentru aceasta? Nu. Ci îndată primi cuvântul şi dacă se sfârşi 
Saul nici un rău nu le-a făcut feciorilor, lui ci încă i-a cinstit foarte mult şi la masa lui 
împărătească i-a pus şi când a auzit că a căzut la război Saul şi-a rupt veşmântul lui cel 
împărătesc şi puse ţărână pe capul lui şi plângea cu amar şi zicea: Saul, Saul şi Ionatan iubiţii 
mei stăpâni şi împăraţii mei cei prea frumoşi. 

Drept aceea şi noi pururea să ne aducem aminte de vrăjmaşii noştri şi până sunt vii şi după 
moartea lor să ne rugăm pentru dânşii şi de trebuie încă să şi plângem pentru dânşii şi mai mult 
pentru cei ce ne-au făcut mai multă pagubă şi mai mult rău, ca să luăm cu multă îndrăzneală mai 
multă plată de la Dumnezeu, precum vom vedea şi pe David cu Saul, dar ce iertăciune vom avea 
noi când pomenim greşelile cele trecute şi uitate şi ne mîniem pe cei ce ne-au scârbit pe noi? Că 
bine este să nu facă cineva strâmbătate altuia, iar celui ce păţeşte strâmbătăţi îi este bine să nu 
răsplătească rău cu rău, că legea cea veche zicea atunci ochi pentru ochi şi dinte pentru dinte, iar 
David atât a fost de înţelept încât a întrecut şi legea cea veche şi cea nouă, iar noi nu numai că 
suntem datori să nu facem rău pentru rău, ci încă să facem şi bine vrăjmaşilor noştri că zice Iisus 
Hristos: "rugaţi-vă pentru cei ce vă supără pe voi şi faceţi binele acelora ce nu vă iubesc", deci ce 
iertare vom avea noi care suntem mai pe urmă decât Hristos, neajungând noi la măsura sfinţilor 
vechi care au fost mai înainte de Hristos? 

Că zice Iisus Hristos: "De nu va prisosi dreptatea voastră mai mult decât a cărturarilor şi a 
fariseilor, nu veţi intra în împărăţia cerurilor". Pentru că ascultă ce zice Petru către Hristos: "De 
câte ori să-mi greşească fratele meu şi să-1 iert? Oare ajunge de şapte ori? şi părându-i că va avea 
cinste mare pentru aceasta, Iisus Hristos i-a zis: "Nu-ţi zic ţie de şapte ori, ci până de şaptezeci de 
ori câte şapte", care se face numărul 490 să ierţi pe el ce ţi-a greşit. 

Adică aceasta arată să iertăm totdeauna pe cei ce ne greşesc, că nu se bucură de altceva ca şi 
când nu răsplăteşte cineva rău pentru rău, şi vrea să zică cineva, eu sunt om sărac şi nu pot să fac 
rău celui ce mi-a făcut strâmbătate, dar eu zic cum te mânii pe dânsul când îl ocărăşti, când îl 
grăieşti de rău, pururea către toţi, nu este aceasta răsplătire? 

Sau când îi zici să dea seamă lui Dumnezeu pentru că acestea toate sunt la voia noastră. Pentru 
aceea cel ce nu face acestea ia plata de la Dumnezeu. Adesea este în voia lui să facă rău şi n-a 
făcut. Pentru aceea când vezi că-ţi cade vrăjmaşul în mîinile tale nu crede că este vremea muncii 
lui, ci este vremea mântuirii lui, pentru că atunci să-ţi fie mai milă de vrăjmaşul tău când poţi să-i 
faci mai rău şi nu-i faci. 

Deci de vom face aşa vrăjmaşilor noştri şi-i vom ierta de greşelile lor, care lucru este mai mare 
decât toate bunătăţile, ne vom învrednici de vom dobândi binele cel viitor şi veşnic întru Iisus 
Hristos Domnul nostru a Căruia este slava şi puterea împreună cu Părintele şi cu Duhul Sfînt, 
acum şi pururea şi în vecii vecilor. Amin. 

13. PENTRU DRAGOSTE SI PENTRU IUBIREA FRĂŢIEI. 

din " "Mărgăritare " " 

Iubitorul de oameni Dumnezeul nostru, fraţilor a iubit şi iubeşte să aibă toţi oameni dragoste unul 
către altul şi prietenia adevărată şi credinţă nedespărţită, că pentru aceea a pus nevoia şi 
meşteşugurile şi treburile lumii, ca să trebuiască să-şi ajute unul altuia la slujba şi binele 
vecinului său, că şi semănătorul nu seamănă grîu numai pentru trebuinţa lui, ci şi pentru trebuinţa 
altora de vreme ce socotind că fiind lipsă şi neajunsul vremii va pierii şi el şi ceilalţi. 

La fel şi soldatul nu merge la război şi la primejdii ca să se păzească şi să se mântuiască numai 
pe sine ci ca să facă să stea şi cetăţile şi oraşele în pace şi neprădate. 

Aşa face şi negustorul cel ce umblă pe uscat şi pe mare, nu aduce negoţ numai cât pentru 
trebuinţele lui, ce aduce şi alte negoţuri multe ca să poată cumpăra şi de către alţii mulţi. 

De vreme ce ar fi fost în alt chip, adică ar fi oamenii nelipsiţi n-ar primi să ceară nimica de la 
vecinii lor. 

Drept aceea a unit Dumnezeu lumea cu dragoste atât de minunat, pentru că dragostea nu-1 lăsa pe 
om să-şi facă binele lui mai întâi ci pe al altora, că de n-ar fi fost această iubire frăţească, n-ar fi 
fost cu putinţă să se mântuiască nimeni nici trupeşte nici sufleteşte, măcar de am face toate 
bunătăţile şi să nu avem dragoste, nici o îndrăzneală şi nici un prieteşug nu vom avea la 
Dumnezeu, că zice Ap. Pavel: "de mi-aş da toată avuţia mea milostenie şi de aş da trupul meu să- 
1 ardă pentru numele lui Hristos şi să mă fac mucenicul Lui şi dragoste cu fratele meu să nu am, 
nici un folos nu am", iar când voia să meargă să se judece la judecata păgânilor: "Fericit sunt eu 
că vrei să mă judeci tu". 

Nu că doar îl lua cu bine ceva, ci pentru blândeţe şi dragoste voind să-i dobândească pe ei. Că 
dintr-o parte şi-1 întoarse pe judecător spre el cel mai înainte vinovat judecăţii. Iar apoi biruind 

judecătorul mărturisirea cu glas mare înaintea a tot divanul zicând: "puţin lipseşte Pavele să nu 
mă fac creştin", iar Pavel zise, aşa nădăjduiesc şi eu în Hristosul meu, nu numai tu să te faci 
creştin, ci şi cei ce se află aici toţi să se facă creştini ca şi mine". 

Deci când cere de la noi Dumnezeu atât de puţin iar noi nici o parte nu dăm, ce iertăciune vom 
avea? Nici una. 

De aceea nu vă pară lucru rău a fi de folos, a trebui unul altuia pentru că acest lucru 
dumnezeiesc, adică dragostea şi unirea oamenilor s-au făcut cu socoteală şi cu înţelepciunea cea 
nespusă a lui Dumnezeu. 

Că de nu trebuim unul altuia nici lucrul cel de nevoie nu se poate aduce la prietenie, dar cu cât 
mai vârtos când am avea de toate? Am fi ca fiarele cele sălbatice de ne-am mânca unul pe altul. 
Pentru aceia, împăratul păcii Dumnezeu cu sila şi fără de voia lor a poruncit tuturor oamenilor să 
trebuiască şi să se roage unul pentru altul şi în toate zilele să ne închinăm şi să dăm ziua bună 
unul altuia când ne întâlnim. 

Dar de ar fi luat şi această legătură a dragostei dintre oameni, oare care şi cine ar vrea să iubească 
prea uşor pe fratele său? Dar pentru aceea ne-a dat Dumnezeu să avem toţi un lăcaş şi o casă, 
toată lumea şi o lumină ne-a aprins tuturor soarele să ne lumineze şi un acoperământ a întins şi 
ne-a acoperit cu cerul şi o masă, pământul şi n-a dat celui bogat mai mult şi celui sărac mai puţin; 
nu, ce tuturor într-un chip. 

Ca să nu poată zice nimeni că eu nu am prieten, nici rudenie, nici vecin, pentru aceea cum să 
merg ne având nici o unire cu el? 

Ascultă să o ştii, că nu se cade numai către prieteni să-şi arate dragostea şi recunoştinţa, ci 
precum se află mădular către mădular. Că precum nu putem să zicem că nu-mi trebuieşte mâna 
sau piciorul, aşa şi cel ce zice că n-are omul lui, sau prieten sau vecin, şi de acest lucru poate 
numai să râdă cineva, că măcar de n-ai şi rudă şi prieten pe cineva, tot este om din firea ta. Şi un 
stăpân are pe Dumnezeu şi în lume s-a născut. 

Că pentru bani pe aceia ce nu sunt datori îi lăudăm, iar pentru dragoste pentru cei ce sunt datori 
pururea îi iubim şi-i lăudăm, iar pentru dragoste pentru cei ce sunt datori pururea îi iubim şi-i 
lăudăm, pentru aceea să poftim să avem dragoste pentru toţi, iar de pofteşte cineva să se desparte 
de tine tu nu te despărţi de el, nici să-i zici vreun cuvânt rău, adică de mă va iubi îl voi iubi şi eu. 

Iar de nu va vrea el nici decum să te iubească, tu tot să arăţi spre dânsul dragoste ca să-1 întorci 
către tine, că toţi creştinii sunt ale tale mădulare, că mădularul când se va despărţi de la trupul 
omului pentru vreo nevoie sau pentru vreo primejdie, facem meşteşugul în tot felul ca să-1 
aducem la loc. 

Aşa se cade să facem şi pentru fratele care nu are dragoste, pentru că atunci ai mai mare laudă de 
la Dumnezeu când îl tragi la dragostea ta, că ne porunceşte Dumnezeu să chemăm spre prietenie 
pe cei ce nu pot să ni-1 răscumpere, ca să se înmulţească plata răscumpărării, cu mult mai mult se 
cade să facem aceasta pentru prietenia şi dragostea fratelui nostru. 

De iubeşti pe cineva şi te iubeşte şi el pe tine iată că-ţi răsplăteşte datoria prieteniei, iar cela ce 
iubeşte şi nu-1 iubesc îţi face pe Dumnezeu datornic în locul aceluia, căci când te iubeşte cineva 
atunci nu trebuie multă nevoinţă, iar când nu te iubeşte atunci are mulţumită pentru ajutorul tău, 
pentru aceaia să nu faci lenea pricină nevoinţei, nici să zici că de vreme ce s-a răcit dragostea ce 
o avea spre mine n-am nici o grijă de dânsul, că rea neputinţă este dacă se răceşte dragostea, dar 
tu încălzeşte mădularul acela ce s-a răcit, pentru că cel ce vrea să-1 iubească alţii, trebuie să 
iubească şi el pe cei cel iubesc pentru că dacă nu poţi să ai prieten şi frate în alt chip, poţi să 
dobândeşti cu blândeţele, iar dacă nu eşti vrednic să chiverniseşti pe fratele tău, dar pe străin 
când vei putea să-1 aduci la tine. 

Şi aceasta în ce chip se va faci? Când vei vrea să nu se vestească numele tău de rău. Drept aceia 
nu grăi nici tu de rău pe alţii. 

Drag îţi este să te laude alţii, laudă şi tu pe aceia. Voia îţi este să nu te grăiască de rău. 

Vrei să-ţi dea alţii milostenie, fii şi tu milostiv. 

Voia îţi este să-ţi ierte greşalele tale, iartă şi tu pe cei ce greşesc ţie. 

Vrei să nu-ţi facă strâmbătate, nu lua nici tu cele străine, în acest fel să fim spre vecinii noştri 
cum vrem să fie ei către noi. 

Căci în ce fel trupul fără de suflet nu se cheamă om nici sufletul fără trup, aşa nici dragostea 
către Dumnezeu, dacă nu avea dragostea celui de-aproape şi de o credinţă cu el. 

Vrei să odihneşti pe cineva eu nu te opresc, numai să nu fie spre părere rea altuia, şi să nu căutăm 
să ne folosim numai de la învăţătorul dascălilor, ci să ne strângem toţi la un loc învăţându-ne 
unul pe altul. 

Dar de ce să fii tu unul şi singur? Că nu te nevoieşti să ai prieteni mulţi şi iubiţi? Că nu eşti 
făcător de iubire, nu cunoaşteţi prietenii şi prietenia care este mare bunătate, pentru că în ce fel 
zicem că oamenii răi se unesc ca să facă răutatea că ei şi pe Dumnezeu mânie. 

La fel şi celor ce sunt într-o unire cu dragostea se veseleşte Dumnezeu de ei şi zicem că sunt 
oameni buni. Pentru aceea şi tu nu te uni cu cei mulţi spre rău, fă-ţi prieteni şi-i cinsteşte pe ei ca 
pe oamenii tăi şi mai înainte de toate cinsteşte pe preot şi pe mai marii Bisericii, că omul cel 
iubitor de pace se cheamă fiul păcii şi cu mult mai mult cel ce-şi face prieteni iar de se şi împacă 
cu cei cu care are vrajbă, nu se cheamă numai fiul păcii ci încă şi fiul lui Dumnezeu, pentru că 
zice: "Fericiţi făcătorii de pace că aceia fii lui Dumnezeu se vor chema". 

Iar cel ce-şi face vrăjmaşi neprieteni nu este vrednic de laude, că diavolul ne îndeamnă să ne 
învrăjbim unii pe alţii ca să ne ducă în muncă, iar Dumnezeu iubeşte ca să se mântuiască toţi 
oamenii cu lipsa, diavolul îi uneşte pe oameni cu noroiul bogăţiei şi nu-i lasă nici noaptea nici 
ziua să se odihnească, iar Dumnezeu de la acea grijă şi fără de minte îi opreşte pe oameni şi le 
porunceşte să strângă comoară în ceruri, nu din avuţie, ci din osteneală dreaptă, iar diavolul din 
după ostenelile şi nevoile lor cele multe, nu numai cât nu poate să le ajute celor ce au făcut voia 

lui în iad unde se muncesc ci încă aprinde şi para focului şi-i arde pe aceia ce-1 ascultă pe el şi 
strâng avuţia nedreaptă a păcatelor. 

Iar Hristos ne-a poruncit că de vom da şi un pahar de apă rece nici acela nu-1 lasă să piară fără 
plată. 

Dar cum nu este mare nebunie să nu iubim Stăpân şi Domn blând şi dulce ca acesta? Să-L lăsăm 
pe acesta care este plin de toate bunătăţile şi să slujim tiranului diavol ce fără de minte? Care nici 
aici nici acolo nu poate să ne ajute. Nu vă pară rău fraţilor pentru cuvintele cele ce v-am zis. Că 
şi eu iubesc pe cel ce mă iubeşte, iar şi când mă mustră şi mă huleşte pentru îndreptarea unei 
greşeli, atunci mai mult îmi pare că mă iubeşte, că cel ce laudă prietenul său de ar face ori rău ori 
bine acela nu este prieten adevărat ci înşelător şi făţarnic, când laudă cineva pe cel ce face lucruri 
bune sau îl mustră în taină, adică să fie numai ei amândoi, atunci este lucru de prieten credincios 
şi iubit şi când mă laudă vreun vrăjmaş al meu nicidecum nu primesc iar pe prieten când mă 
ceartă îl iubesc şi dragi îmi sunt rănile lui, precum zice cuvântul filozofic. 

Mai credincioase sunt ranele prietenului decât sărutarea cea de bună voie a vrăjmaşului pentru că 
vrăjmaşul ori cu dreptate ori cu strâmbătate de ocărăşte şi mustră pe om, nu spre folosul lui o 
face, ci ca să-i facă ruşine. 

Deci iată fraţilor că nu este în lume toată mai bună tocmire decât dragostea şi unirea, pentru că 
unul singur este înmulţit, adică arată pe mulţi prin dragoste, că de sunt doi într-un suflet şi iubiţi, 
între zece nu este unul ci fiecare din ei ca şi când s-ar lupta cu cei zece, că fiecare are câte 20 de 
mîini şi 20 de ochi şi câte 20 de picioare iar suflete are 10; iar de ar fi şi 100 tot în acest fel ar fi. 

Şi singur cel ce ar fi în Persia poate să fie şi la Roma şi ce nu poate să facă firea omenească, 
dragostea poate să facă. 

Iar de va avea cineva 100 sau două de prieteni socoteşte ce ajutor are şi aceasta este mai minunat 
să se facă dintr-unul 1000. 

Dar de vreme ce este atât de bună dragostea de ce nu câştigăm şi noi ajutorul dragostei? Măcar 
de sunt prietenii tăi şi săraci ai tot mai mult ajutor de la aceia decât de la bogaţi. Că cele ce vrei 
să le zici tu pentru tine le zice prietenul tău. Drept aceia cel ce are dragoste cu toţi niciodată nu 
păţeşte rău, ce-1 păzesc atâtea voinici ca pe un împărat şi din cei mulţi se face biruinţa dragostei 
şi precum strunele alăutei deşi sunt multe într-o unire a glasului săvârşesc unirea versului şi 
cântecul frumos şi cuvios. 

Aşa sunt şi cei ce au dragoste între dânşii şi sunt adunaţi într-un gând cu dragostea, că dragostea 
ce nu-i face prietenului celui adevărat? 

Câtă bucurie face prietenul către prietenul său? 

Cât folos şi câtă pază nimic nu întrece prietenului celui adevărat. 

Şi în ce fel crinii şi trandafirii dau mirosul cel frumos în tot locul cu floarea frumuseţii lor, aşa şi 
prietenii măcar în orice loc ar merge dăruiesc darul dragostei, mai bine este să umble omul în 
întuneric decât să nu aibă prieteni, că nu arde fierbinţeala frigului trupurile, precum aprinde darul 
prietenilor sufletele prietenilor când se desparte unul de altul, că aşa este pofta dragostei celei 
adevărate nu numai la cei de faţă ci şi la cei ce lipsesc de mai multă vreme, de mai multe ori şi în 
visuri îi vedem şi-i auzim şi vorbim cu dânşii şi ne sărutăm cu dragoste fără de saţiu şi numai cu 
pomenirea prietenului se bucură şi se veseleşte cineva, dar cel ce iubeşte pe Hristos, Prietenul 
Făcătorul de bine Cel Adevărat, care a primit şi ne-a iubit, pe noi şi pururea II avem în mintea 
noastră şi în gândul nostru, unul ca acela nici o nevoie nu are nici nu se teme de nimeni. 

Că de ne arătăm groaznici spre toţi atunci când ne arată cei mari dragoste, cu cât mai vârtos vom 
avea dragoste cu Dumnezeu şi de va trebui să dăm şi bani şi trupul nostru şi tocmai sufletul să-1 
dăm pentru această dragoste dumnezeiască, să nu ne pară rău că nu ajunge să arătăm numai cu 
cuvinte dragostea şi prin fapte că Iisus Hristos ne-a învăţat nu numai cu cuvintele ci şi cu 
lucrurile a arătat dragostea Lui către noi, pentru aceea să ne smerim pe noi ca să ne aibă 
Dumnezeu de grijă, că aceia ce au grijă numai de ei, pe aceia Dumnezeu îi va smeri. 

Deci cine va să ştie în ce fel îl va iubi pe prietenul său şi va cunoaşte puterea diavolului şi să 
alerge la făcătorul acesteia la fericitul Pavel să afle şi el îl va învăţa câtă nevoie şi cât de greu 
este să sufere cineva despărţirea prietenului celui credincios care trebuie să aibă suflet viteaz. 

Că acest mare Apostol al lui Hristos care a învăţat toată lumea şi a alungat din mintea lui orice 
patimă şi luptându-se a agonisit toată nepătimirea îngerilor şi a oamenilor, prea uşor le-a răbdat 
ca un trup străin, legăturile, închisorile, temniţele, lanţurile bătăile, morţile şi tot felul de 
suferinţă, iar despărţindu-se un suflet iubit de dânsul s-a întristat foarte tare şi s-a scârbit mult că 
aştepta să afle pe iubitul Tit, în cetatea Troadei şi nu-1 află şi îndată ieşi şi fugi din cetate. 

O, fericite Pavele şi de trei ori fericite ce este aceasta ce ai făcut? 

La stâlp ai fost legat şi în temniţă închis, răni şi bătăi ai luat şi din tot trupul tău curge sângele. 
Deci acest vestit Apostol Pavel a venit în Troada şi a aflat şi troaditeni învăţaţi în mărturia lui 
Hristos de către Apostolul Tit. 

Ai văzut câtă osteneală este să poată răbda cineva despărţirea iubitului său prieten? Câtă vitejie 
de suflet trebuie? 

Pentru că nu ajunge să fie dragostea numai în suflet, ci trebuie şi trupească mângâiere şi unire şi 
vorbă sau îndrăznire, o prietenie, o dragoste fierbinte, Pavel cel nebiruit în supărări, stâlpul cel 
neclintit zicea oare: " Cine mă va despărţi de dragostea lui Hristos? Nici scârbe nici prigonire 
nici moarte, ci toate le voi răbda cu bucurie". 

Şi oare când văzând lacrimile iubiţilor săi prieteni pentru despărţirea de dânşii zicea către ei: "Ce 
faceţi aceasta fraţilor de plângeţi şi-mi sfărâmaţi inima? 

O, minune mare, ce zici fericite Pavele? 

Puterea lacrimilor prietenilor să zdrobească pe cel nebiruit întru supărări? 

Adevărat, că mare este puterea dragostei şi dragostea aceasta mă stăpâneşte şi mă biruieşte, că 
alte scârbe în afară de dragoste toate le voi răbda, dar cine să nu se mire şi să se supere de 
sufletul cel viteaz şi întocmai cu cerul al lui Pavel că legat şi-nchis la Roma a primit scrisoare de 
la filipeni din Macedonia şi cât este de departe de la Macedonia la Roma ştiu cei ce au mers de la 
un loc la altul şi nici o piedică nu i s-a pus dragostei ucenicilor lui ci primea scrisori adesea de la 
Bisericile lui Hristos. 

Atâta este puterea dragostei încât nu numai pe cei ce sunt de faţă şi aproape îi uneşte, ci încă şi 
pe cei ce se află departe îi adună şi-i uneşte, şi aşa se cade să iubească cineva pe cel ce-1 iubeşte, 
încât să-şi pună chiar şi sufletul său pentru prietenul lui, pentru aceea nu este în lume nimic 
vrednic prietenului credincios, că de vede pe prietenul său se bucură şi se veseleşte şi se roagă 
pentru dânsul ca şi pentru el, eu ştiu pe cineva care se ruga lui Dumnezeu şi sfinţilor să-1 ajute 
pe prietenul său şi apoi se ruga pentru sine, dar ştiu şi pe fericitul Pavel că de sufletul lui cu 
multă poftă şi făgăduinţă voia să fie în iad pentru prietenii săi, pentru aceia, ce-1 ce iubeşte nu 
trebuie să stăpânească ci alţii să-1 stăpânească pe el. 

Cel ce iubeşte nu trebuie să-1 dăruiască pe el ci el trebuie să aibă pe prietenul lui datornic şi să-1 
stăpânească prietenul lui şi s-o aibă aceasta ca mare dar şi facere de bine şi să nu-ţi pară că zic 
pentru prietenii meselor, că cine are prieten pe cine zic eu cunoaşte ce zic, că decât această viaţă 
trecătoare mai dulce prietenul, că mulţi oameni după moartea prietenilor nu mai vreau nici ei să 
vieţuiască în lumea aceasta că mai bun îi este prietenul decât lumina soarelui şi a ochilor, mai 
bine ne este nouă să nu ne lumineze soarele decât să ne lipsim de prieteni, că dacă are omul 
prieteni nici o voie rea nu are, iar de ai vreun prieten şi cunoşti vreo vătămare sufletească de el, 
lipseşte-te de prietenul acela, că dacă ne doare vreun mădular noi îl tăiem ca să nu le strice şi pe 
celelalte, deci cu mult mai vârtos se cade să facem pentru sufletele noastre, că nu este alt lucru 
mai rău decât dragostea şi unirea cea vicleană, că rele ce nu poate să le facă nevoia poate să le 
strice prietenia. 

Cine îi are pe prietenii împăratului vrăjmaşi nu poate să fie şi prietenul împăratului, căci când ne 
iubim pentru Dumnezeu, atunci suntem datori cu cinste lui, iar când nu ne iubesc alţii, El este 
dator cinstei noastre, drept aceea câţi nu lepădăm banii noştri cei trecători pentru Hristos şi mai 
vârtos pentru noi, să ne minunăm aducându-ne aminte de dragostea lui Pavel ce a avut pentru 
Hristos, aceasta o avea mai groaznică decât munca. 

De vreme ce el era bucuros să intre în matca focului să se muncească pentru dragostea lui Hristos 
şi să fie lipsit de împărăţia cerurilor. Dar noi care nu vrem nici de lumea aceasta să ne lepădăm 
oare nu suntem vrednici de osândă? Şi nici măcar de încălţămintele lui a ne atinge, atâta suntem 
de departe de mărimea lui, încă multe avem a zice dar vremea a trecut le vom lăsa de le vom zice 
altădată, însă numai atâta mai zicem acum, că în ce chip avem credinţa cea sfântă şi bună aşa să 
avem şi dragoste către toţi şi către prieteni şi către vrăjmaşi, să ascultăm şi să ne plecăm 
cuvintelor lui Iisus Hristos, să păzim sfânta Biserică, care este paza şi lumina ochilor noştri, să ne 
păzim de cugetele cele rele să nu ne îmbătăm, să nu ne învrăjbim unul cu altul, să nu mâncăm 
mult ca dobitoacele şi fiarele cele sălbatice, să nu ne stricăm unii pe alţii cu pîrile şi cu vânzările 
cum îi place şi-i va plăcea diavolului vrăjmaşul sufletelor noastre. 

Ca să ne slujim să plăcem lui Hristos şi să veselim pe îngeri şi să ne iubim unul pe altul ca să 
dobândim împărăţia cerului în Iisus Hristos Domnul nostru a căruia este slava în vecii vecilor. 
Amin. 

14. PENTRU MILOSTENIE. 

din " "Mărgăritare " " 

Cuvântul milosteniei nu se cuvine numai bogaţilor şi avuţilor ci şi săracilor şi necăjiţilor le este 
foarte de folos şi de mântuire. Şi de este cineva să hrănească şi cu cerşitul şi aceluia i se cuvine 
mai mult acest cuvânt. Pentru că nici unul nu este atâta de sărac şi lipsit cât să n-aibă măcar cât 
de puţin, că poate cineva şi din puţin să facă puţină milostenie şi să întreacă pe cei ce dau mult ca 
şi văduva aceia. 

Că Dumnezeu nu numără suma banilor ce se dau ci numără mulţimea milosteniei ceea ce se dă 
de bună voie. Şi aceasta trebuie să cunoaştem adevărat, că numai cei doi bani îi avea şi nu-i părea 
rău de dânşii. Pentru aceea a lăudat-o Hristos că nu socotea treaba averii ci nevoinţa şi pofta. Că 
de vom avea osârdie şi milă despre cei lipsiţi, nimic nu ne va împiedica sărăcia. La fel când n- 
avem oârdie şi blândeţe spre săraci nici un folos nu avem de binele şi de avuţia noastră. 

Pentru aceea bogaţii cei nemilostivi mai multă muncă vor avea decât săracii, pentru că nici binele 
avuţiei lor nu i-a îmblânzit ca să fie domestici şi îndurători pentru cei săraci. Şi nu-mi zice că 
unii au dat milostenie multă, că deşi au dat n-au dat precum se cade, precum zice Apostolul ce-1 
ce miluieşte cu blândeţe. Pentru aceea nu vor putea să scape de muncă. Deci de vreme ce este aşa 
poate vreun bogat să se izbăvească? încă prea poate. Că şi Avraam a fost mai bogat decât toţi 
oamenii; ai văzut avuţia lui? Caută şi vezi acum şi agoniseala primirii lui de oaspeţi că i s-a arătat 
Dumnezeu în amiaza mare în chipul a trei bărbaţi călători şezând el la copacul Mamvri şi îndată 
ce-i văzu alergă de-i întâmpină pe dânşii şi-i primi cu multă bucurie şi veselie la dânsul. Şi deşi 
nu ştia tot li se-nchină şi le zise, de mă primiţi pe mine, Stăpânii mei, nevrednicul, osteniţi până 
la sălaşul meu cel trecător. 

Ai văzut ce lucru mare făcu cinstitul bătrân în amiază zi? Neşezând sub vreun acoperământ, ci ca 
un străin şi călător cel bogat şi de bună seminţie marele patriarh Avraam, că-şi lăsă casa şi femeia 
şi slugile şi ieşi să vâneze şi întinse mreaja iubirii de oaspeţi ca nu cumva să scape şi să treacă 
vreun călător sau vreun străin neospătat de la casa lui, ci socoteşte ce face, nu trimise vreo slugă 
că avea mii, pentru că ştia că slugile sunt leneşe şi somnoroase şi se temea ca nu cumva să 
dormiteze sluga şi să treacă oaspetele şi va pierde vânatul, ci se duse el singur şi şedea lângă 
drum în arşiţa soarelui. 

Vezi pe Avraam pe bogatul cel adevărat, ia spune-mi bogatule, suferi tu numai să vezi pe cel 
sărac sau să-i răspunzi ceva sau grăieşti către dânsul, sau de nu-i dai nimic măcar să-1 mângîi cu 
cuvântul? Şi se sculă Avraam şi li se-nchină lor, deşi nu-i cunoştea pe dânşii, nu era atâta minune 
că slujea lui Dumnezeu, ci că, cu necunoştinţa lui cu care nu-i cunoştea pe dânşii, mai mult i se 
arăta osârdia primirii de oaspeţi. Cheamă şi pe femeia lui ca să facă ospăţul împreună că aşa se 
cade bărbatul cu femeia amândoi să ospăteze oaspeţii, sau post de-ar face sau milostenie sau altă 

bunătate, deci chemând-o pe ea îi zise: apucă curând şi cerne făină cu sita şi frământă pâine bună 
să ospătăm oaspeţii ce ne-a trimis Dumnezeu. 

Iar iubitoarea de străini Sarra, îndată asculta cuvântul lui şi nu-i stătu împotrivă cu cuvântul, nici 
îi zise cum zic multe femei din vremea de acum. Ia caută să vezi cu ce se ocupă bărbatul meu? 
Sau doar eu sunt femeie de morar, sau de pitar să-ţi frământ pîine? Eu am zestrea mea şi avuţia 
mea atâtea roabe şi nu le zici acelora, ce-mi zici mie? Nu zise aşa ci era cu adevărat jupîneasă, ci 
îndată făcu porunca bărbatului ei. 

Unde vei afla femei ca aceia în vremea de azi? Oare sufere să facă porunca bărbatului lor? Nu, 
numai ce le vezi mîinile lor peste tot împodobite cu aur şi tot din lăcomie şi din luare de la săraci. 
Arată mîna Sarrei şi vezi ce poartă şi cu ce este împodobită? Cu milostenie, cu iubire de străini, 
cu dragoste şi cu iubire de săraci. Ii zice Avraam ei, nevoieşte-te degrabă de frământă trei măsuri 
de făină curată cu sita cea deasă, aşa zise, şi el aleargă la cireada vitelor. 

Impărţiră osteneala ca să împartă şi cununile de la Dumnezeu. Deci junghie viţelul îndată, alergă 
bătrânul ca un tânăr că îl ajută mintea spre dragostea iubirii de străini. Să fi văzut pe un domn 
care avea atâtea slugi cum aducea viţelul şi nimic nu-1 îngreuia că-1 uşura râvna ce-o avea. Deci 
cel ce a venit ce a făgăduit pentru plata ospăţului lui Avraam? Zise, pe la anul în vremea aceasta 
iar am să vin şi va să aibă Sarra un fiu. 

Ai văzut ce roadă odrăsli iubirea oaspeţilor şi masa cum a fost de grasă? Cum era de frumoasă? 
Cum se coapse strugurele mai înainte de vreme? In acest fel sunt roadele milosteniei. Pentru 
aceea să nu ni se pară nouă că ni se împuţinează avuţia noastră când dăm milostenie, că nu se 
împuţinează ci se adaugă şi se-nmulţeşte, nu se sfârşeşte avuţia milostivului ci prisoseşte că este 
o neguţătorie cu dobândă şi rodul şi sămânţa ci şi mai vârtos amândouă dobândă şi agonisită 
păzită se află. 

Că cela ce umblă cu corabia multă nevoire rabdă. La fel şi plugarul la semănătura lui, multă 
primejdie are, sau de secetă sau de vremi grele şi de ploi prea multe. Iar avuţia aceea ce se pune 
în mâna lui Iisus Hristos, stă neclintită de toate vicleşugurile, că nimeni nu poate să o răpească 
din mâinile lui Hristos ce stă în vecii vecilor şi ne face nouă roadă, că văzând Dumnezeu că aici 
nu rodeşte, o ţine şi o păzeşte ca după moartea noastră să o luăm cu mai multă dobândă. Şi de 
vreme ce când un om ia de la altul ceva nu se arată nemulţumitor, ci răsplăteşte celui ce i-a dat, 
cu mult mai mult va da Hristos celui ce i-a dat lui, că de vreme ce Hristos şi neluînd nimica, tot 
dă, dar cum să ia şi să nu dea? 

Ascultă ce zice Solomon: "Cel ce miluieşte săracul împrumută pe Dumnezeu". Ai văzut 
împrumut minunat şi slăvit? Altul este cel ce-mprumută şi altul se face datornic şi plăteşte 
datoria. Pentru aceia nu zice înţeleptul că cel ce miluieşte săracul dă lui Dumnezeu, ci zice că 
împrumută pe Dumnezeu ca să nu-i pară că plata va fi singură şi fără dobândă, căci cunoaşte 
Dumnezeu lăcomia noastră că nesaţiul nostru pofteşte pururea mult, pentru aceea, cel ce are bani 
nu vrea să împrumute pe sărac fără de chezaş şi fără de zălog şi fără de zapis, pentru aceea 
văzând Dumnezeu că nimeni nu împrumută pe sărac fără de chezaş ci caută tot la dobândă şi nici 
unul nu este milostiv şi să fie prieten săracului, iar săracul de toate acestea este pustiu şi nu are 
semn nu are să puie zălog sau chezaş, pentru aceea nimeni nu vrea să-1 împrumute. 

Văzându-1 pe acesta Dumnezeu că are greu din neomenia boierilor s-a pus pe sine la mijloc şi 
pentru cel sărac intră chezaş, iar la împrumutător se puse zălog, pentru aceea zice înţeleptul: "Cel 
ce miluieşte săracul împrumută pe Dumnezeu", împrumută de multe ori şi bogaţii, însă numai pe 
cei ce dau dobândă multă, zicând adică că se ţin de cuvânt. Iar pe cei săraci nu-i împrumută 
zicând că se plătesc rău. 

Pe Dumnezeu pe platnicul cel bun care ne dă pentru una, o sută şi iertare de păcate, pe acesta îl 
lăsăm, iar pe cei ce nu ne dau nici ceea ce le dăm noi, îi împrumutăm pe aceştia cu multă avuţie. 
Că, i-a spune -mi ce dobândă ne dă nouă pântecele pentru care lucrăm şi strică toată viaţa noastră 
în stricăciune şi în putrejune? Ce cinste avem noi din mărirea deşartă şi din mândrie? Numai 
zavistie şi scârbă şi vrajbă; ce ne dă scumpetea? Numai griji şi nevoinţă multă. Ce dobândim din 
curvie care dobândeşte matca focului? Viermele cel neadormit; dar pe aceştia să-i avem noi 
datornici? Şi nu pe Dumnezeu? Pentru aceea nu vom pierde numai dobânda ci şi averea şi încă 
aşteptăm să dobândim şi munca de veci. 

Pentru ce dar frate nu dai bani împrumut celui ce-ţi dă toţi încă şi mai mulţi? Au doar zici că va 
zăbovi pînă îţi va plăti? De multe ori dă Domnul şi-n această viaţă că adevărat este cuvântul care 
zice: "Căutaţi mai întîi împărăţia cerurilor şi toate acestea vi se vor adăuga vouă", iar de va şi 
întârzia până îţi va da banii, vei avea mai mult dobândă. Şi aceasta o vedem la cei ce împrumută, 
că le sunt fraţi cei ce zăbovesc cu datoria, pentru că li se adauge dobânda, iar cel ce dă datoria de 
se plăteşte curând scurtează dobânda. Deci de vreme ce oamenii pentru care ne sunt datori, nu ni 
se pare greu când întârzie cu banii, căci ne meşteşugim ca să ne adauge dobânda. Dar pentru 
Dumnezeu de ce să fim aşa de slabi de inimă? 

Cel ce miluieşte pe sărac, împrumută pe Dumnezeu, o milostivire mare şi iubire de oameni, câte 
împrumuţi şi tu de la Domnul meu, de la slugile tale pentru milostenia săracilor; dar în ce vreme 
ne vei plăti? întrebi unde şi când îţi va plăti datoria. Când va şedea Fiul Omului pe scaunul slavei 
Lui şi va pune oile de-a dreapta iar caprele de-a stânga şi va zice celor din dreapta lui: "Veniţi 
binecuvântaţii Tatălui Meu, de moşteniţi împărăţia care vă este gătită vouă de la întemeierea 
lumii". Pentru ce o zice aceasta, pentru creştini cei milostivi: "Că am fost flămând şi Mi-aţi dat 
să mănânc, însetat şi M-aţi adăpat, gol am fost şi M-aţi îmbrăcat". Dar pentru ce Doamne 
Hristoase nu-Ţi aduci aminte de alte bunătăţi, ci numai de milostenie? 

Iar Domnul zice: "Nu judec eu păcatul ci neomenia voastră o osândesc că având voi o iarbă 
doftorească ca aceasta de mult preţ, mântuire sufletului vostru adică milostenia care spală 
păcatele voastre şi aţi lăsat atâta bine şi atâta plată, că nu pentru aceasta ţi-a dat Dumnezeu avuţie 
şi bani ca să-i cheltuieşti în mâncări şi în băuturi şi-n lucruri fără de lege, ci ca să-i cheltuieşti la 
milostenii şi la alte lucruri bune care-I plac lui Dumnezeu, că doar nu dau din ale tale, ci din care 
ţi s-au încredinţat, ce ţi s-au dat să fie ale tale săracilor măcar de-ar fi şi din drepturile tale truda 
şi osteneala ta, sau din moştenirea părinţilor tăi, pentru ca să nu ţi se fi poruncit cumva pentru 
mila lui Dumnezeu să dai milostenie din ale tale şi apoi tu le socoteşti acelea că sunt ale tale şi 
faci milostivirea lui Dumnezeu pricină de nerecunoştinţa. 

Că oare nu ar putea să le ia Dumnezeu de la tine şi să le dea altuia? De nu vrea să o facă aceasta, 
ci te lasă în voia ta să faci cinste săracilor. Pentru ce dar nu dai milostenie nimănui? Sau ai 
necredinţă că nu o vei lua iarăşi? Dar aceasta cum poate să fie? Că de vreme ce Dumnezeu dă şi 

celuia ce nu dă nimănui, dar cu cât mai vârtos să nu dea celui ce i-a de la el. Că pentru aceea a 
împărţit Dumnezeu şi ţi-a dat şi ţie mai mult decât altora, nu ca să le cheltuieşti cu desfrânatele, 
cu beţiile, cu lăcomiile bucatelor, cu haine scumpe şi cu alte lucruri pieritoare, ci ca să le împărţi 
săracilor. 

Că de vei ţinea mai mulţi bani decât ţi-ar trebui şi vei cheltui fără ispravă, să ştii că vei avea 
acolo în iad multe şi rele munci. Am văzut pe mulţi ajungând la atâta neomenie că pentru puţină 
lene nu-1 socotesc pe săracul cel flămând şi zic către dânsul că sunt departe săracii de casă şi 
sluga nu-mi este aici s-o trimit să-ţi dea de mâncare. 

O, nemilostivire şi neomenie şi lene mare, că cu cât nu s-ar cădea să se lenevească cu nimic 
măcar de-ar fi şi zice mile de loc, de vreme ce ar fi şi plata mai multă, el aici se leneveşte, că 
pentru cele ce dai numai o plată ei, iar când te osteneşti şi tu cu dânsul atunci pentru aceasta îl 
lăudăm mai mult că avea mii de slugi şi nici pe una din ele nu a trimis-o la cireada că el singur 
măcar că era bătrân şi slab alergă îndată la cireada boilor şi apucă viţelul. 

Pentru aceea şi tu de ai fi boier măcar cât de mare nu-ţi fie ruşine să-ţi întinzi mâna să-i dai un 
ban şi a sluji săracului singur cu mâinile tale, că lui Hristos nu-I este ruşine a-Şi întinde mâna Lui 
să ia milostenia săracului, iar ţie îţi este ruşine să-ţi întinzi mâna să-i dai un ban sau o pîine, dar 
nu este aceasta mai mare ruşine? Că de vreme ce dobândeşti împărăţia cerurilor pentru un pahar 
de apă rece dat celui neputincios, dar când îl vei chema şi la masa ta şi să-1 pui la o masă cu tine 
şi-1 vei odihni, încă spune câtă roadă bună vei dobândi? 

Pentru aceea să nu ne fie ruşine a mângîia şi a sluji pe cei săraci, că făcând noi aceasta ni se 
sfinţesc mîinile noastre şi atunci dacă le vom ridica la rugăciune îndată le vede Dumnezeu îndată 
se milostiveşte şi pofta noastră ne-o dă şi ne-o împlineşte, pentru că banii când se dau sunt ai 
tuturor, iar să slujească cineva cu mâinile lui şi cu osârdie mare săracilor, aceasta este a unui 
suflet mare şi viteaz. Că de vezi pe cineva ajutându-ţi la lucrurile cele lumeşti adică la judecăţi 
sau la alte lucruri, care când îl vezi altădată nu-i ieşi în întâmpinarea lui şi te bucuri de el cu 
multă dragoste şi-i dai şi daruri şi este ca o slugă a lui cumpărată? 

Dar când vezi pe Hristos venind, te leneveşti a-I sluji şi a-I ieşi în întâmpinarea şi a-I sluji cu 
toată inima că de nu-1 primeşti pe cel străin ca pe Hristos, nu-1 mai primi, că de ia plată cel ce dă 
un pahar de apă rece, dar cel ce va da bani şi haine, oare nu va avea mai mare plată? 

Adevărat este cu neputinţă să n-aibă, pentru că unde este darea binelui şi milostenia, acolo este şi 
darul lui Dumnezeu şi niciodată nu se împuţinează şi nici nu scade. Iar unde este dare de bani şi 
haine multe şi de alte bunătăţi de toate, câtă plată va fi la dreptul judecător? Insă cunosc pe 
acestea şi altele ca acestea, de multe ori aţi auzit şi aţi învăţat ca să faceţi măcar cât de puţin bine. 
Dea Dumnezeu să faceţi şi multe bunătăţi că multă nesocoteală şi mare nebunie este, când vrem 
să cumpărăm vii şi ţarini căutăm cu multă nevoinţă să fie pământul bun şi roditor şi acum vedem 
înainte în loc de pământ cerul şi să nu ne cumpărăm acolo sat sau locaş şi de acolo să aşteptăm 
roadă ostenelilor noastre? 

Ia spune-mi deci va spune cineva că-n acest an se va risipi cetatea aceasta, oare ai mai vrea să 
zideşti casă în acea cetate ce va cădea? Nu, dar cetatea aceia a cerului nu te temi că se va strica. 

Pentru aceasta să nu zidim în această lume în care se vor strica nu numai casele şi cetăţile, ci 
toată lumea, că încă ce zic eu, că vor să cadă, că mai înainte până a nu cădea vor muri. Pentru 
aceea mai bine este să zidim case în cer de vreme ce acolo nu trebuie ziditori că acolo mîinile 
săracilor nu numai case ca acestea zidesc ci încă moştenesc şi împărăţia cerurilor şi multă 
îndrăznire ne face către Dumnezeu. 

La atâta înălţime suie pe om milostenia. Şi în ce chip o împărăteasă ce vrea să intre în casele 
împărăteşti nici un portar n-o întreabă cine este sau unde vrea să meargă, ci toţi boierii curţii 
aceleia o primesc cu bucurie. Aşa şi pe cei milostivi fără de nici o oprelişte îi aduc la scaunul 
împărătesc, căci Dumnezeu iubeşte foarte tare milostenia şi lângă dânsul se află. Pentru aceasta 
zice Scriptura : "Stătut-a împărăteasa de-a dreapta Ta", fata cea dintâi a lui Dumnezeu este 
milostenia, milostenia aceasta pleacă pe Dumnezeu de se făcu om să mântuiască pe om. Pentru 
aceea orice ar cere de la Dumnezeu şi Părintele pentru cei ce fac milostenia îndată primesc darul 
cererii, atâta cinste şi îndrăznire are milostenia către Dumnezeu că încă nu numai păcatele celui 
milostiv le spală ci şi moartea o alungă şi se adevereşte că milostenia le stăpâneşte pe toate şi 
biruieşte şi moartea. 

Că vedem ce mor toţi oamenii şi nu poate să scape nici unul din munca morţii. Nu fii frate 
necredincios ci află din lucrurile cele ce s-au făcut din ea şi câtă putere are milostenia de 
biruieşte şi moartea, ascultă. In Ioppe era o fată fecioară şi făcea multă milostenie tuturor şi o 
chema Tavita şi care muncea ca să facă milostenie în toate zilele şi îmbrăca văduvele şi săracii şi 
alte mângâieri şi odihne le făcea la toţi săracii apoi s-a îmbolnăvit şi a murit. Ce făcură văduvele 
şi ceilalţi săraci? Nu au lăsat să îngroape şi au trimis după Apostolul Petru şi alergară de-1 
întâmpinară văduvele plângând şi arătau lui bunătăţile şi milosteniile făcute de fecioară şi una 
arată îmbrăcăminte ce-i făcea, alta cămaşa, alta mahrama, alta încălţămintele. 

Atunci Petru văzând atâta milostenie şi mai vârtos lacriimile săracilor şi ale văduvelor, plecă 
genunchii la pământ şi a făcut rugăciune pentru văduve, apoi întorcându-se către trupul cel mort 
a zis: "Tavita scoală-te". Iar ea deschise ochii ei şi şezu văzând pe Petru. Iar Petru o luă de mână 
şi o ridică după aceea chemă pe văduve şi pe toţi cei ce stăteau acolo şi le-o dădu lor pe ea vie. 
Vezi cât este de bună bunătatea milosteniei şi plata văduvelor, pentru că ce feluri de daruri a dat 
fecioara văduvelor, dar cu cât mai mult i-au răsplătit văduvele! Că mărimea milosteniei nu se 
alege din mulţimea banilor, ci din osârdia ce-o dau pe ea. 

Cu adevărat zic, în credinţă mult pot picioarele sfinţilor, când intră în casa cuiva că nu-i 
binecuvintează numai pe oameni ci şi pământul cel ce calcă pe el îl sfinţesc aducând şi dăruind 
multe bunătăţi şi mari credincioşilor, că orbirea cea din fire o îndreaptă, neputinţa şi foametea o 
vindecă şi multă uşurinţă şi bucurie aduc credincioşilor. 

Pentru aceea şi picioarele proorocului Ilie venind în casa văduvei aceleia la care îi murise copilul 
şi pe care 1-a înviat, minunată şi preaslăvită bunătate arătă, că făcură picioarele proorocului casa 
văduvei plină de grâu şi borcanul cel de untdelemn îl făcu butoi care pururea era tot plin. Prilej 
mare se făcu atunci şi a semănăturii şi a secerişului, în ce fel se făcu? Că primi văduva pe dreptul 
cu un pumn de făină, seamănă făină, seamănă făină şi seceră făină. Şi vasul cel de untdelemn a 
izvorât mulţime de ulei. 

Nu-i trebuiră pereche de boi şi plug să are, nici vânturi cu suflare bună, nici seceră nu-i trebuie, 
nici arie să aducă să puie snopii, nici să-i treiere, nici vânt nu-i trebuia să vânture, nici moară să 
macine ci într-o clipă de ceas s-au aflat acestea toate în casa văduvei, în acest fel sunt darurile 
sfinţilor, aceste daruri le dăruiesc picioarele sfinţilor şi încă mai mult decât aceasta dau. 

Ci ca să nu se lungească cuvântul, atâta ţine-ţi minte pentru darurile sfinţilor, şi în ce fel îi 
cinstim acest fel de daruri ne aduc ei nouă. La fel iarăşi dacă nu-i cinstim mare muncă ne 
agonisim şi focul cel veşnic mai dinafară, iar va fi celui ce li se împotriveşte cuvântul? Acela a 
fost Petru şi acela Ilie. Ce grăieşti omule? Dar de au fost Petru şi Ilie, oare n-au avut şi ei aceiaşi 
fire ce avem şi noi? Sau nu s-au născut ei în această viaţă ca noi? Nu s-au hrănit şi ei cu acest fel 
de hrană? N-au vieţuit cu lucrurile lumii ca şi noi? Şi mai mult, unii din sfinţi n-au luat femei şi 
au născut copii, şi unii au învăţat meşteşuguri lumeşti şi alţii n-au petrecut în adâncul şi-n fundul 
răutăţii? Adică unii au fost vameşi şi prigonitori ai Bisericii lui Hristos, iar dacă s-au pocăit mult, 
dar au dobândit de la Dumnezeu. Că unii din aceşti apostoli au sculat morţi, ochii orbilor au 
deschis, stricaţii i-au curăţit, şchiopii i-au îndreptat, dracii din oameni i-au alungat şi tămăduiri 
multe făceau bolnavilor iar de vei încerca viaţă şi petrece şi acum se află la cei ce vor şi părăsire 
de răutăţi şi ascultare. 

Că şi Hristos nu dă cununile şi biruinţele numai pe-ntreg fie ci acelora ce au ostenit şi au făcut 
poruncile Lui. Pentru aceia zice: veniţi blagosloviţii Părintelui Meu de moşteniţi împărăţia cea 
gătită vouă înainte până a face lumea nu că doar aţi făcut minuni, ci pentru că am fost flămând şi 
Mi-aţi dat să mănânc, însetat şi M-aţi adăpat, străin şi M-aţi primit în casele voastre. Deci de le 
întărea acelea darul lui Dumnezeu, minunile, iar nici acestea nu ne sunt de stricăciune însă 
cuvânt de răspuns nu va cere de la noi când ne va cerceta păcatele ce am făcut ci nu numai cu 
viaţa cea dumnezeiască şi fără de minuni veţi lua cununile iar viaţa ce rea şi fără de lege nu va 
putea să scape de muncă. 

Pentru aceea dar să facem bunătăţi, nu minuni, care bunătăţi poate să ne folosească şi nouă şi 
vecinului nostru, adică milostenia, rugăciunea, postul, cu acestea toate are putere milostenia, că 
deşi posteşte fără de milostenie, nu socoteşti acea osteneală postul, mai rău te faci decât lacomul 
şi beţivul, încât este mai rea răutatea şi neomenia desfătării, dar ce zic postire? 

Că de va avea cineva feciorie dinafară de casa mirelui va sta neavând milostenie, deşi nu este altă 
bunătate întocmai cu fecioria, pentru că fecioria se aseamănă îngerilor la curăţie care nici de 
nevoie nu era în lege, de vreme ce întrecea firea. Dar de vreme ce se alungă din casa mirelui cei 
ce au feciorie, pentru că n-au milostenie precum se cade cu bună minte, iată că fără milostenie nu 
poate să afle nimeni iertarea păcatelor. 

Nici în cele lumeşti nu poate să vieţuiască cineva singur, ci şi bucătarul şi războinicul şi meşterul 
şi negustorul se ostenesc pentru folosul multora şi mai vârtos pentru vecinul lor. Iar mai mult 
decât aceasta se cădea să facem pentru lucrurile sufleteşti că mai bine este să vieţuiască omul în 
acest fel, decât să vieţuiască numai pentru dânsul şi de alţii să nu ia aminte, că unul ca acela nu 
este om ci se cheamă om, că strânge numai pentru dânsul şi unul ca acela se aseamănă cu un 
şoarece orb ce găureşte pământul şi în sus şi în jos şi i se pare că nu se va mai sătura de nu va 
întoarce pământul şi în sus şi în jos. Aşa este şi cel ce lăcomeşte pentru totdeauna ca să se 
îmbogăţească şi totuşi este apoi cerşetor şi sărac în viaţa lui. 

Pentru aceea oricine vrea să se îmbogăţească să se facă întâi sărac prin milostenie şi apoi va fi 
bogat şi aici şi acolo să împartă săracilor ceea ce primeşte peste nevoile lui pentru ca să strângă 
bogăţie multă şi neputredă în cer. Iar de-ţi pare că acestea sunt cu greu şi fără cale, caută la 
lucrătorul de pământ că nici el nu poate face pîine multă de nu va semăna tot cât va avea, ci de 
multe ori se împrumută de seamănă şi risipeşte grâu, dar tu frate pentru că nu dai celora ce le 
trebuie, să sameni şi să seceri roadă sufletească multă şi fără de moarte? Iar el zice, cum să pot 
face aceasta, că eu am copii şi ei poftesc să le las în urma mea bogăţie şi boieri; dar ce să îi facă 
săraci şi cerşetori? Că de le şi laşi lor toată avuţia ta, iarăşi la pază neîncuiată şi slabă îi pui de se 
păzesc. Iar de l-ai lăsa pe Dumnezeu ispravnic şi împreună moştenitor cu ei le-ai lăsa cele mai 
mari comori, pentru aceea când vrei să laşi avuţie multă copiilor tăi lasă-i în grija şi pronia lui 
Dumnezeu că oare nu te-a făcut Dumnezeu şi pe tine ? 

Adevărat şi trup şi suflet ţi-a dat şi te-a zidit şi viaţă şi sănătate ţi-a dăruit, deci când te va vedea 
şi el să arăţi ca el atâta cinste şi către săraci primire şi dragoste, cum nu va deschide atunci avuţie 
multă să le dea copiilor tăi? 

Pe Ilie 1-a hrănit femeia aceia cu făină puţină şi el de vreme ce o văzu pe aceia milostivă că-i era 
milă de el şi-1 cinsti mai mult pe el decât pe copilul ei de foame, decât să nu ospăteze pe străin 
îndată arătă casa ei arie plină de grâu şi vasele de untdelemn. 

Deci socoteşte cu mintea ta câtă bucurie şi cinste îţi va da ţie Stăpînul. De ţi-e voia să laşi pe 
copii tăi bogaţi, lasă-le pe Dumnezeu lor datornic, că copiii de-ţi vor lua banii nu ştiu cum să-i 
păzească sau unde îi vor da. Ci de vei apuca tu mai înainte şi-I vei da împrumut lui Dumnezeu 
prin săraci, le va rămânea lor comoară avuţiei nefurată şi va fî plată uşoară şi încă-şi vor 
mulţumi. 

Datornic ni se face nouă Dumnezeu şi-i iubeşte pe aceia ce-i ce dau împrumut şi-i este dator 
decât pe cei cărora nu le este dator de aceia de ţi-e voia să ai pe Dumnezeu prieten fă-1 datornic 
copiilor tăi, că nu se bucură atât de mult cel ce împrumută pe datornicii săi, cât se bucură 
Dumnezeu de oameni când le este dator şi de oamenii ceia la care nu le este dator. El fuge şi-i 
sunt urâţi. Dar pentru ce să dai avuţia ta celor bogaţi? Că iată Hristos, adică săracii stau gata şi 
aşteaptă să ia banii tăi, să-i păzească şi să-i adaoge şi cu multă mulţumită să ţi-i plătească, că din 
mâna lui Hristos nimeni nu poate să-i apuce. Şi nu păzeşte numai banii câţi îi dai, ci încă pentru 
ei te izbăveşte şi pe tine din nevoile trupeşti şi sufleteşti ce-ţi vin asupra. Pentru că oamenii cei ce 
iau avuţia să ne-o păzească le pare că ne fac bine căci o păzesc, iar Hristos nu face aşa, că nu-I 
mulţumeşti tu ci încă El îţi mulţumeşte şi mărturiseşte că i-a luat de la tine. La fel de ce-ţi păzeşte 
că i-a luat de la tine. La fel cel ce-ţi păzeşte avuţia cere plată de la tine, iar Hristos mai mult îţi 
plăteşte ţie. 

Că pentru aceea ţi-a dat Dumnezeu bani ca să-i dai şi tu altui om ca să-i ai temeinici, că până îi ţii 
tu singur, nici ai tăi nu sunt, iar când îi dai şi altuia atunci şi tu iei din avuţia ta. Şi în ce chip dă 
un tată unui copil al lui bani puţini şi zice să-i păzească bine şi să nu-i ia cineva, apoi îi dă şi o 
slugă pentru mai multă pază, aşa face şi Dumnezeu şi zice, dă celui ce trebuieşte ca să nu-ţi ia 
altcineva, sau vreun asupritor sau vreun hoţ sau diavolul cum i-a luat oarecând şi ai lui Iov sau 
singură moartea ţi-i va lua. 

Că până-i ţii tu banii nu-i ţii bine, iar de mi-i vei da mie, lui Dumnezeu prin săraci, Eu ţi-i voi 
păstra toţi şi cu multă pază, că nu-i iau pentru ca să-i stric ci pentru ca să-i adaog şi să-i ţin, să ţi-i 
dau în vremea aceea a judecăţii, că atunci nu este nimeni nici să te-mprumute nici să te 
miluiască. 

O, bogatule de ce te osteneşti în deşert şi ascunzi avuţia ta să nu o ia săracii? Ce te mânii când îţi 
cer săracii? Nu doar cheltuieşti dintru ale tale? Ale lui Dumnezeu şi ale Părintelui din cer iar nu 
ale tale, că avuţia nu s-a născut împreună cu tine. Ci dă cele ce ai luat că nu ţi s-a poruncit numai 
tot să iei, că să şi dai, căci dai avuţia ta pământului? 

Dă avuţia ta în mâna Mea, sau n-ai mai bun credincios pe Făcătorul cerului şi al pământului 
decât pe pământul cel fără de suflet? Zici că: am dat, adevărat ai dat, dar n-ai dat cum se cade 
pentru că zice Apostolul, că pe dătătorul cel blând îl iubeşte Dumnezeu, că atunci vei răspune că 
n-o să mai ai şi nici nu poţi să-ţi câştigi nici un prieten nici ajutor pe nimeni, pentru că sunt şi 
alţii flămânzi şi n-ai de răspuns nimica. 

Pentru aceia nici bogatul să nu-nalţe cu firea şi să se mândrească că a dat milostenie multă. Nici 
săracului să nu-i pară rău că a dat puţin, că de multe ori dă mai multă milostenie cel sărac decât 
cel bogat, că milostenia cea multă ca şi cea puţină nu se socoteşte la mărime dării ci după buna 
voinţă şi după puterea avuţiei şi după stăpânirea celor ce o dau. Că tu bogatule, hrăneşti pe cei ce 
te laudă peste măsură şi cheltuieşti ca dintr-o fântână ce izvorăşte gata, numai ca să te laude în 
deşert şi tu te bucuri şi te veseleşti. Iar dacă vezi pe sărac te temi tare să nu sărăceşti. Dă omule 
celui ce este sărac, iar nu judecătorilor ca să nu pierzi cu banii tăi şi să duci la muncă şi sufletul 
tău şi al aceluia. Pentru că tu cu cinstea ta cea peste măsură eşti pricină pierii lui. Că de-ar şti 
judecătorii că nu-ţi trebuieşte ţie şi meşteşugul lor este fără dobândă, ar lăsa şi ei acel meşteşug 
drăcesc ca să nu meargă în muncă pentru tine. 

Omul cel orb dacă primeşte milostenie el vede şi trage pe cel ce 1-a miluit şi-1 duce în împărăţia 
cerului şi cel ce se împiedică şi aici şi acolo şi cade-n gropi acela îţi este povaţă la suitul cerului. 
Pentru că de nu faci milostenie pentru vederea oamenilor, de te-ar vedea toată lumea ca şi când 
nu te-ar vedea nimeni, că n-ai făcut ca să te laude, că n-a zis Hristos: "Nu faceţi milostenia 
voastră numai înaintea oamenilor", ci a zis ca să nu vă arătaţi lor cu laude. 

O, ce mare vrednicie are sărăcia, că se închipuieşte Dumnezeu în chipul ei şi se ascunde -n ea. Că 
săracul întinde mâna iar Dumnezeu este cel ce primeşte. 

Când ţi se întâmplă ceva pagubă, sau scârbă sau boală, sau furt, sau strâmbătate sau altă 
primejdie dă milostenie şi mulţumeşte lui Dumnezeu, că ţi s-a întâmplat supărare ca aceea şi vei 
vedea că-ţi va veni mult dar de la Dumnezeu, că atâta este dobânda cea sufletească că măcar de 
este şi puţină dar tot este de folos cât poate să acopere toată paguba trupească în toată viaţa. Şi de 
nu credeţi cercetaţi şi veţi cunoaşte slava şi pronia lui Dumnezeu. 

Un rău este că în toată viaţa noastră petrecem cu vicleşuguri şi cu păcate, că deşi facem cândva 
vreun bine îl facem ca slugile cele nemulţumitoare şi fără de minte, cu multă neguţătorie şi 
precupie pentru că cercetăm cu de-adinsul ce plată şi dobândă vom avea pentru cele ce facem. Că 
de am face măcar pentru nădejdea plăţii, multă plată vom avea, că se cade toate oricâte vom face, 

pentru Hristos să le facem şi să nu le facem pentru nădejdea plăţii, de vreme ce Dumnezeu când 
ne-a făcut pe noi din început nici un lucru bun nu aveam cu noi, iar El îndată ne-a dăruit multe 
bunătăţi dar cei ce se ostenesc şi rabdă multe pentru Dumnezeu, oare ce bine nu le va dărui şi aici 
şi acolo? Mii de plăţi le va da. 

Noi cu multă nevoie cheltuim pentru noi multă avuţie, iar iubitorul de oameni a dat pentru noi 
osândiţii şi pe Fiul Lui cel Unul Născut, iar noi pentru prietenii noştri nu suferim pagube şi alte 
nevoi iar pentru dragostea lui Dumnezeu nici puţin argint nu dăm. Dar cum nu este aceasta rea 
neomenie şi nerecunoştinţa? Că Hristos şi sufletul Lui 1-a dat morţii pentru noi şi cinstitul Lui 
sânge 1-a vărsat pentru noi nemulţumitori, iar noi nu voim să vărsăm bani noştri cei putrezi 
pentru Hristos, ci trece pe lângă El şi-L lasă gol şi străin şi flămând. Dar cine va putea să ne 
scoată din munca ce va să fie? Altul nimeni fără Dumnezeu, noi înşine mergem la muncă că de 
ne-am aduce aminte fiecare de cuvântul şi răspunsul cel ales al judecăţii, nu ne-am osândi pe noi 
să mergem în munca focului. 

Hristos S-a dat pe sine morţii pentru noi şi săracul moare de foame, iar noi ne facem a nu-1 vedea 
şi fugim de dânsul. Că precum banii sau argintul de-am avea să dăm, ci mii de suflete de-am 
avea se cade să le punem toate pentru Dumnezeu. Căci când trag pe cineva dintre noi vinovat şi-1 
aduc să-1 spânzure sau să-1 înţepe n-ar pofti mai bine să dea toată avuţia câtă are numai să scape 
de moarte? Şi încă i-ar părea că îi este în dar. 

Acum dar să cunoaştem că şi pe noi ne trag şi ne duc pe calea osândei, să ne ducă în matca 
focului celui nestins, şi să dăm măcar jumătate din avuţia noastră să ne izbăvim de muncă, iar noi 
ţinem fără de ispravă avuţie nedreaptă şi bani, care nici nu sunt ale noastre să le dăm? Dar ce 
răspuns şi ce iertare vom avea în această lume şi în cealaltă? Când ne vom lipsi de viaţa cea 
veşnică. Că de vreme ce, de multe ori cineva îşi dă toată avuţia lui pentru cinstea şi boieria 
aceasta lumească şi trecătoare când este să se scape de această cinste şi boierie deşi nici aici nu 
stă multă vreme că mulţi până a nu muri îşi pierd cinstea şi funcţia. La fel alţii pentru această 
cinste trecătoare îşi pierd şi viaţa, dar acestea le-am văzut şi le-am păţit şi tot ne nevoim pentru 
cinste şi mărirea cea deşartă. 

De vreme ce noi oamenii pentru acestea păţim atâtea răutăţi, dar pentru slava cea stătătoare şi 
veşnică, oare ce lucru o să avem dacă nu vom da nici puţini bani să o dobândim? Că nici aceia nu 
vor fi ai noştri pe care vrând nevrând îi vom lăsa aici şi fără de voia noastră de-i vor ţine alţii şi 
se vor lăuda cu dânşii, deşi nu sunt acestea lucruri ale nebuniei şi ale beţiei, pe care şi fără de 
voia noastră ni le iau alţii? Dar pentru ce să nu le dăm săracilor până suntem vii şi ne sunt ochii 
deschişi, ca după moartea noastră să-i avem cu noi şi fără de voia noastră neclintiţi. 

Dar noi numai ce cumpărăm robi şi cai şi catâri şi-i împodobim cu frîie de aur, iar pe Hristos II 
vedem gol şi flămând şi strigă pe la uşile noastre şi întinde mîna, şi nimeni nu-L miluieşte şi nu 
numai atâta ci II şi alungă. 

Dar ce lucru va fi mai rău decât această neomenie. Dumnezeu trimite săracii spre noi şi le zice, 
duceţi-vă să vă dea fraţii voştri din avuţia Mea care le-am dat-o. Dar noi nici nu le dăm nimic ci 
încă îi şi batjocorim şi îi mustram şi-i alungăm. Socoteşte cu mintea ta a câte tunete şi fulgere 
sunt vrednice acestea pe care le facem noi, că de ai trimte tu o slugă la altă slugă aşa să ia de la 

dânsul banii tăi, iar el nevrând să-i dea şi încă să-1 şi înjure, oare câtă răscumpărare i-ai face tu 
acelui înjurător pe care l-ai împrumutat? 

Deci de suferim de greu, acest lucru ce se întâmplă între noi oamenii, dar Dumnezeu cu cât se va 
mânia mai mult asupra noastră dacă nu vrei să dai săracului ce-ţi cere milostenie ci încă îl şi 
mustri şi-i otrăveşti sufletul? Că de ar şti săracul că vrei să-1 batjocoreşti şi să-1 mustri nici n-ar 
veni. Iar bogatul răspunde şi zice, fără de obraz este săracul şi umblă încoace şi-n colo şi strigă. 
Ce grăieşti tu omule? Că tu de multe ori când şezi la masă porunceşti slugii tale să umble repede 
să-ţi aducă bucatele, iar de umblă încet şi zăboveşte puţin, tu vrei să îmbolzi masa de mânie, deşi 
cunoşti bine că de va şi zăbovi tot nu te va lipsi de dulceaţa bucatelor. Iar tu pentru nimic te faci 
ca o fiară sălbatică şi nu-ţi zici ţie fără de obraz, care se teme şi tremură de toţi, dar cum îşi va 
astâmpăra foamea? Sau nu este aceasta mare obrăznicie şi neomenie. 

Şi de-ai vedea o picătură de ploaie picând în casa ta îndată aduci meşteri de repară să nu te 
ploaie. Dar ce fiară nu s-ar întrista şi îmblânzi văzându-te în atâta nemilostivire şi neomenie? La 
fel altul nu numai că nu miluieşte pe săracul ce lăcrimează încă îl şi ocărăşte şi-i zice că e leneş şi 
nu vrea să lucreze. Dar numai tu lucrezi? Că şezi toată ziua de mănânci şi bei peste măsură şi 
lucrul tău este nedreptatea că iei ostenelile străinilor cu lăcomia şi cu sila. Mai bine ar fi să nu 
lucrezi nici tu lucru ca acesta al lăcomiei şi nedreptăţii. Deci când vezi vreun sărac că este tânăr 
şi sănătos şi nu vrea să lucreze care vrea să se hrănească fără de osteneală, acestea zi şi către tine 
că pătimeşti la fel şi nu faci cele ce a poruncit Dumnezeu deşi eşti sănătos. Şi tu ocărăşti săracul 
că nu lucrează? 

Dar Dumnezeu te va judeca pentru lucrurile tale cele viclene, că iei cu sila şi strici casele 
săracilor. Zici că minte prea multe şi se face sărac, deci pentru aceea ţi se cade să-1 miluieşti, că 
în atâta nevoie ajunge săracul că trebuie să facă şi de acestea. Noi le zicem "nu te-am hrănit o 
dată şi de două ori şi ai mâncat? " De ce nu zici şi tu pântecelui tău, că ieri te-am săturat dar 
astăzi ce-mi ceri iarăşi de mâncare bucate? Dar tu pântecele tău îl saturi peste măsură atâta cât 
este să crape, iar pe săracul care îţi cere puţin tu îl alungi. 

Dar cum va vrea să te audă pe tine Dumnezeu, când îl rogi ca să-ţi ierte păcatele tale, dacă treci 
pe cel ce este în nevoie şi nu dai din binele ce-1 ai de la Dumnezeu? Oare acestea sunt vrednice 
de hulă? La fel pe cel ce te laudă cu minciuni îl hrăneşti şi nu-1 socoteşti să-ţi fie lucrul cu 
pagubă, iar când vezi venind vreun sărac flămând şi plin de frig şi de toată răutatea, nu numai să 
te faci a nu-1 vedea ci încă-1 şi ocărăşti şi-i zici pentru ce nu vrei să lucrezi şi vrei să te hrăneşti 
fără de osteneală? 

Dar tu cele ce le ai din osteneala ta le ai? Nu, dar de unde, sau din moştenirea părinţilor tăi? Nu, 
ce sunt din osteneala şi truda mea. Dar pentru că sunt din osteneala ta de aceea mustri pe sărac 
că ţi-i frate, ba nu pentru aceea, ci pentru că este nelucrător şi leneş şi se face a cere. Ce grăieşti 
tu omule? Pentru o bucată de pâine ce o să i-o dai îl porecleşti şi-1 faci leneş. Nu pentru aceea ci 
de-i dă cineva lui haine el îndată se duce şi le vinde. Dar tu poţi să ţii toate lucrurile tale? Pentru 
ce grăieşti aşa? Toţi cerşetorii sunt nelucrători şi leneşi. Nu este vreunul scăpat din furtuna mării? 
Nu are vreunul nedreptate de la judecăţile cele strâmbe? Nu este vreo unul păgubit de furtişag şi 
de pradă, nu este cineva scăpat dinaintea focului, sau din boală, sau din alte nevoi multe? 

Dar noi când vedem vreun sărac gol plângând şi strigând şi căutând în cer, îndată zicem: Ia te 
uită cum strigă vicleanul şi mincinosul, dar nu-ţi este ruşine? Cui zici că este leneş şi se face 
sărac? Mai bine este să nu dai săracului decât să-1 ocărăşti şi să-1 înfrunţi dar această ocară nu 
este a lui ci este a ta, pentru că el săracul cunoaşte că va cere la oameni nemilostivi şi le va grăi şi 
vreun cuvânt de umilinţă pe nimeni nu poate să întoarcă spre milă şi-ndurare, că pentru aceia se 
nevoieşte măcar cu chipul cel smerit să îmblânzească sufletul cel nemilostiv. 

O, mare nemilostivire şi neomenie! Că de vedem vreun sărac să ne ceară milostenie cu faţă 
veselă, noi zicem: acesta este un adevărat făţarnic, că de face acest meşteşug ca să se arate că 
este rudă bună şi de vedem alt sărac gol şi ticălos ne mâniem pe dânsul, o mare necunoştinţă şi 
neomenie? Omule, de vrei să-i dai, tu îi dă, iar de nu-i dai, nu-i da şi-1 alungă nu-1 mustra în 
vedere. Nu ajunge că nu-1 miluieşti tu ci încă opreşti şi pe altul ce vrea să-1 miluiască? Când aude 
cineva zicându-i că este mincinos şi viclean, nici lui nu-i dă nici altuia sărac gândind că toţi sunt 
ca şi dânsul, dar pentru ce-şi golesc mădularele lor cele frânte şi betege? Pentru că noi nu suntem 
milostivi că de-am fi cu noi milostivi, către ei n-ar mai face aceste meşteşugiri. De am vrea noi 
să vedem că sunt săraci şi asupriţi n-ar face nici ei aşa; dar cine ar vrea să fie atâta de nenorocit şi 
sărac, încât să-i fie drag a se tângui cu femeia şi cu copii goi în mijlocul târgului între atâta 
popor. Ce lucru va fi mai rău decât sărăcia aceasta? Şi nu numai cât nu-i miluim, ci şi-i ocăram 
şi-i facem că sunt fără de omenie. 

Tu iei cele străine şi eşti obraznic, iar pe ei pentru o fărâmă de pâine ce îţi cer îi faci obraznici? 
N-ai auzit pe Hristos că zice la tot ce-ţi cere dă-i şi la cel ce vrea să se împrumute de la tine să 
nu-ţi întorci faţa. 

Pentru că, cum nu este cu cale ca tu să lăcomeşti şi să mănânci mult şi să fii ca unul de altă lege 
şi să şezi până la miezul nopţii cu mâncăruri şi cu băuturi şi pofteşti să-ţi zică zicători şi să dormi 
pe aşternuturi moi pe perne cusute cu fir în toată viaţa ta, iar pe sărac să-1 vezi gol şi slab şi 
tremurând şi flămând şi te faci a nu-1 vedea? Şi încă ce zic eu goliciune şi tremurare? Că unii din 
săraci de nevoie multă şi-au orbit copiii pentru nemilostivirea şi neomenia noastră, că nu ne este 
milă de dânşii să fim înduraţi şi milostivi, că de vreme ce văd ei că nici de golătatea lor nici de 
vârsta lor nu i s-a făcut milă nimănui, nici cu alte primejdii de ale lor rele n-au putut să aducă pe 
nemilostivi la îndurare ca să le fie milă de ei, pentru aceea au cutezat de au făcut acest rău mare, 
adică de şi-au orbit copiii pentru ca să-şi poată trece nevoia flămânzii şi au gândit să fie mai bine 
lipsiţi de lumina lumii, decât să moară fără dreptate acea moarte rea a foamei. 

Adevărat mare om şi cinstit este milostivul când face milostenia cu toată inima şi fără de voie rea 
precum zice Apostolul, că pe dătătorul de bunăvoie îl miluieşte Dumnezeu, căci când face 
milostenie şi socoteşte că nu-I dă şi-I ia atunci este multă bogăţie şi fără de răpire de vreme ce 
socoteşte acea milostenie ca o dobândă şi ca o facere de bine ca şi când n-ar păgubi nimica, că 
cel ce socoteşte milostenia pagubă nu are nici un dar, că cel ce miluieşte pe altul trebuie să se 
bucure, iar nu să-şi facă voie rea; dar cum nu este acesta lucru fără cale şi fără de tocmeală, când 
vrei să potoleşti scârba altuia şi a nu-şi face voie rea şi pe tine te scârbeşti, că dacă îţi pare ţie rău 
că izbăveşti pe altul din scârbă, acesta este semnul unei nemilostiviri mari şi împietrire de inimă. 
Că te arăţi pe tine ce fel de milostivire ai către săraci. Că mai bine ar fi fost să nu-i fi alungat 
scârba decât să-1 fi mântuit, o, omule, că eşti aşa de împuţinat de suflet sau doar te temi că ţi se 
va împuţina avuţia şi banii? Iar de ai avut gând şi această socoteală când dai banii să-ţi pară rău 

şi să te scârbeşti, mai bine să nu dai. Şi de-ţi pare că nu se adaugă milostenia în ceruri nu da, da 
oare şi aici pe pământ vrei să ceri plată? 

Lasă milostenia să fie milostenie şi nu negustorie şi aici pe pământ mulţi milostivi au luat plată 
de la Dumnezeu, dar n-au luat aşa pe întreg ca o lăcomie, că cei ce cer să ia aici, iau mai puţină 
plată decât acolo. De aceea să nu zicem că cutare sărac e viclean şi neghiob, dar tu nu căuta 
ocare săracului ci numai caută că este în nevoie şi-i trebuie mângîiere oricine ar fi măcar de-ar fi 
vrednic morţii şi l-ai vedea că-1 duc să-1 spânzure sau să-1 înţepe, de-ţi va cere milostenie, dă cu 
toată inima pentru că Hristos aşa îţi socoteşte plata ca şi când ar fi luat El singur acea milostenie 
pe care ai făcut-o cu cel osândit, o, omule sau pentru aceea iei învăţătură de la Sf. Scriptură ca 
să-i ocărăşti pe cei săraci? 

Nu ţi s-a poruncit să-i ocărăşti ci să-i miluieşti nu pentru că şed fără de lucru nici să le cercetezi 
lenea lor şi viclenia lor, ci să îndreptezi lipsa şi sărăcia lor şi să-i mângîi şi cu mîinile tale să 
slujeşti celor ce zac. Când vrei să faci cu unii ca aceştia milostenia nu căuta viaţă neocărâtă, nici 
nu cerceta să afli la dânşii lucruri bune, că şi aceasta este o nebunie mare la noi, că pentru o 
fărâmă de pâine ce vrem să dăm săracului cercetăm toată viaţa lui cum o petrece sărmanul; că de 
este şi ucigaş sau fur sau altceva rău de-ar fi făcut cel ce-ţi cere hrană adică pîine sau bani, nu ţi 
se pare de a fi vrednic de acestea şi el ca o zidire a lui Dumnezeu ce este. 

Că Stăpânul tău Hristos răsare soarele şi pentru dânsul ca şi pentru tine, iar tu nu-i dai hrană nici 
pentru o zi. 

Dar nu ştii că marele patriarh Avraam pentru dragostea de oaspeţi îşi făcu numele vestit şi la 
Dumnezeu şi la oameni şi mai mult fiindcă n-a cunoscut cine erau cei ce veneau la el, că acei trei 
bărbaţi era Dumnezeu în trei Feţe, care numai ce îi văzu îndată de-i întâmpină în faţă şi li se- 
nchină şi-i zise ca un obraz Doamne, căci Sfânta Troiţă este un Dumnezeu, Tatăl, Fiul şi Duhul 
Sfânt, şi pentru aceea nu-I zice Stăpânilor de-am aflat har înaintea voastră, nu mă lepădaţi pe 
mine sluga voastră pentru aceea nici tu nu cerceta mult că pe străini îi primeşti pentru Hristos, 
deci de vei cerceta totdeauna şi vei umbla cu meşteşugul de multe ori vei trece şi vei greşi şi-ţi va 
lipsi plata primirii de oaspeţi, că nu suntem noi datori să miluim şi să cinstim numai pe cei ce 
sunt de-o credinţă cu noi, iar pe cei necredincioşi să nu-i socotim, ci când îi vei vedea şi pe 
aceştia la nevoie şi păţind rău nimic altceva să nu căutăm numai cum am putea să-i miluim că aşa 
vom dobândi plata milosteniei şi a ajutorului, că nu ştim de unde s-a luat acest obicei făţarnic, că 
de vedem un om plecat şi neputincios nimic nu întindem mîna să-i dăm, iar de vom vedea vreun 
călugăr venind de la pustie noi ne nevoim şi nesilim să-1 ospătăm şi să-1 cinstim adică ca şi cum 
ar fi sfânt, dar tu măcar elin de ai vedea sau evreu sau alt om fără de lege fiind în nevoie şi în 
primejdie ţi se cade să-i faci bine. Pentru că cel ce alege şi caută să facă bine numai călugărilor, 
mai pe urmă îi va certa şi pe aceştia şi-i va ocărî şi, sau că nu sunt drepţi sau că nu fac minuni şi 
de vicleşug pe nimeni nu chivernisesc, deci iată că lipseşti ce este mai bun al milosteniei că pe 
încet va înceta şi acea milostenie puţină. 

Că de vezi vreun măgar înecându-se tu îl scoţi şi nu mai întrebi al cui este, cu mult mai mult nu 
se cade să-1 cercetezi pe om de unde este şi al cui este. A lui Dumnezeu zidire este, măcar elin de 
este, sau evreu, sau fără de lege, lui îi trebuieşte ajutor de la tine. 

Iar tu când vezi pe cineva bogat şi avut şi ţinându-se bine zici bun este acesta că are minte şi nu 
risipeşte iar de-1 vezi ţinându-se rău şi sărac zici: pentru că este rău de aceea petrece aceste 
răutăţi, dar acesta este semn de mare nebunie şi de mândrie de vreme ce pentru aceea se cheamă 
milostenie ca să miluim şi pe cei vrednici, că de vom cerceta mult şi vom cerceta pe cei 
nevrednici, nici pe cei vrednici nu-i vom putea întoarce să fie către noi. 

Deci de vom da totdeauna şi la cei nevrednici fără sminteală cu aceştia vor veni şi cei vrednici la 
mâinile noastre că de vom vrea să cercăm cinstea şi folosul slugilor noastre şi vom cerceta peste 
măsură aceea va face şi Dumnezeu cu noi. Că vrând cei ce sunt slugi lui Dumnezeu ca să dea 
răspuns ca şi noi, atunci noi ne vom scăpa de mila şi de iertarea lui Dumnezeu, că cel ce face 
milostenia şi primeşte străinii nu trebuie să caute lucrurile bune la sărac. Ci numai să ajute 
sărăcia lui şi să-i sature foamea, pentru aceea când vezi săracul nu fugi de dânsul nici nu-ţi 
întoarce ochii în altă parte, ci zi cu mintea ta cuvântul proorocului David ce zice: "Fericit cel ce 
socoteşte săracul şi nenorocitul, în ziua cea rea îl va izbăvi pe el Domnul" adică ca şi cum ţi-ar 
zice că de-aş fî ca acest orb sau şchiop sau ca cel ce are strâmbătate ce ar fi de mine ticălosul aşa 
aş cere şi eu şi m-ar mustra. 

Adu-ţi aminte că într-un fel este şi el ca şi tine liber şi în unirea firii, că toate le-a dat Dumnezeu 
de obşte, ori bogăţia ori sărăcia. Iar tu pe săraci nici ca pe cîinii tăi nu-I ai, că pe cîini îi saturi iar 
săracul de multe ori moare flămând, dar iată că este mai fără de cinste liberul decât robii tăi. Ai 
să zici că aceia fac treburile tale. Iar eu să-ţi arăt că săracul îţi face mai multă slujbă decât slugile 
tale, că te va pune în ziua cea groaznică a judecăţii Domnului fără de osândă şi te va izbăvi din 
pîrîul cel straşnic de foc. Ce bine ca acesta pot să-ţi facă slugile tale? 

N-ai auzit că fecioara cea milostivă Tavita când a murit nu a înviat-o slugile cele ce-i slujeau, ci 
au înviat-o săracii, iar tu pe sluga lui Dumnezeu cea slobodă, adică săracul, nu o primeşti să fie 
măcar întocmai cu slugile tale, care sărac numai cu chipul poate să te facă să-ţi fie milă de 
dânsul. 

Dar tu cum te rogi lui Dumnezeu ca să te audă şi să-ţi ajute când îţi vine vreo pagubă sau 
primejdie, că de vreme ce tu te faci a nu vedea pe cela ce ţi-a greşit nici nu te-a păgubit vreodată, 
care are osteneală şi durere şi se pedepseşte cu foame şi cu goliciune în gerul iernii, dar 
Dumnezeu căruia Ii greşeşti în toate zilele cum te va lăsa nemuncit şi nepedepsit? 

De vreme ce zice, că cel ce-şi astupă urechea ca să nu audă rugăciunea săracului, nici Dumnezeu 
nu-1 va auzi pe el. Deci în ce fel vom fi noi spre săraci ori milostivi ori nemilostivi, aşa va fi şi 
Dumnezeu spre noi. 

Insă rugăciunea, milostenia şi postul de alte bunătăţi ce face creştinul sunt mare jertfa către 
Dumnezeu, numai să fie cu adevărat din munca şi osteneala lui să fie curat de tot felul de lăcomii 
şi răpire. Pentru că aceste jertfe le primeşte Dumnezeu, iar cele din strâmbătate le leapădă şi-I 
sunt urâte, că care jertfa este spurcată şi necurată, şi încă mai mult în loc să-L îmblânzească pe 
Dumnezeu ea îl îndeamnă la mînie. Că pentru aceea se cheamă milostenie ca să miluim iar nu să 
facem rău fraţilor noştri celor de o credinţă cu noi. Iar cel ce ia ostenelile unora şi le dă altora nu 
numai cât nu-i miluieşte ci-i şi păgubeşte şi le face mare strâmbătate. Cel ce iubeşte să fie bogat 
pururea este lipsit de avuţie, iar cel ce nu pofteşte să se-mbogăţească pururea petrece bine şi cu 

veselie, că nu se cheamă bogăţie când vrea să se îmbogăţească cineva, ci când nu vrea să se 
îmbogăţească , aceea este avuţia adevărată, adică vreau să zic că iubirea voastră. 

Este câte un bogat care tot adună, ia de la străini şi este alt bogat care dă milostenie săracilor din 
osteneala lui; şi acela strânge iar celălalt risipeşte şi este bogat, unul seamănă în pământ iar 
celălalt seamănă în cer, însă precum este mai bun şi mai frumos cerul decât pământul cu atâta 
este şi roadă mai bogată şi mai mare, decât cea slabă a pământului. 

Şi este alta mai minunată că pe cei lacomi şi răpitori nu-i blestemă şi-i ocărăşte numai cei ce au 
avut strâmbătate de către dânşii ci şi cei ce n-au avut nici o strâmbătate încă îi hulesc şi-i ocărăsc, 
pentru că au părere rea de cei ce au strâmbătate. Iar de se va întâmpla să cadă lacomul din 
stăpânire şi din cinstea ce-a avut-o de la vreo primejdie ce i s-ar întâmpla, auzi mii de glasuri 
omeneşti strigînd şi zicând, bine a păţit nemilostivul şi spurcatul, şi toţi cei mari şi cei mici îl 
grăiesc de rău pe după dos ca pe un asupritor. Iară creştinului celui milostiv nu numai ce nu au 
milă de la el îi mulţumesc şi se roagă pentru dânsul lui Dumnezeu, să nu păţească vreun rău şi 
milostenia la cei ce le-au făcut le pare că le-au făcut lor, iar de se-ntâmplă să păţească vreun 
lucru fără cale sau pagubă, tuturor le pare rău şi se roagă lui Dumnezeu pentru el să-i ajute şi să-1 
izbăvească de toată răutatea. Deci de vezi că răutatea are vrăjmaş pe cei ce n-au nici strâmbătate 
de la cei făcătorii de rău, iar milostenia şi pe cei nemulţumiţi îi are prieteni. 

Izbăveşte-te pe tine omule întîi de răpire şi apoi fă milostenie. Opreşte-ţi mîinile tale de la 
lăcomie, nu mai face strâmbătate şi atunci te apucă de fă milostenie. Că dacă dezbrăcăm săracii 
cu mîinile noastre şi cu acelea să îmbrăcăm pe alţii, nici atunci nu vom scăpa de munca cea 
veşnică. 

Pentru că această întâmplare este pricina a tot păcatul, şi decât să faci milostenie ca aceea mai 
bine să nu o faci că şi Cain pentru că a pus în jertfa gunoaiele acelea ale pîinii a îndemnat pe 
Dumnezeu de 1-a urgisit aşa şi cel ce face milostenie din osteneli străine, cum să nu-L mânie pe 
Dumnezeu şi să-L urgisească? 

Milostenia este un meşteşug foarte bun şi ajutător celor ce o fac pe ea pentru că este prietenă şi 
fiică cea mai mare şi întâia lui Dumnezeu de nu o facem noi cu strâmbătate. Şi atunci are 
strâmbătate de la noi, când o facem din răpire şi nedreptate. Până într-atâta încât de este curată dă 
multă îndrăznire celor ce o trimit pe ea şi Dumnezeu le dă iertare că atâta este de puternică. 

Milostenia aceasta dezleagă legăturile şi alungă întunericul, stinge matca focului şi învredniceşte 
pe cei ce o fac pe ea de se aseamănă cu Dumnezeu. Pentru că zice Hristos: "Fiţi milostivi precum 
şi Tatăl vostru cel din ceruri milostiv este", deci pentru aceea să nu ne dăm neamul cel bun şi 
mântuirea sufletului nostru că multe chipuri sunt cu care putem să plăcem lui Dumnezeu şi până 
la moartea noastră, că poate omul să se folosească sufletul lui dar nu când este viu. 

Dar cum şi în ce chip? 

Ascultă, când scrii la moartea ta testamentul sufletului tău scrie şi pe Hristos părtaş de milostenia 
averii tale, de vreme ce până erai viu nu L-ai hrănit, chiar acum când mori şi poţi să cheltuieşti 

avuţia ta fără cale dă măcar din ostenelile tale sau măcar şi din cele străine, că de-ai fi dat pînă ai 
fost viu ai fi avut şi plată mai multă de la Dumnezeu. 

Iar de vreme ce n-ai făcut aşa până ai fost viu, fă acum măcar la moarte, iar de nu vei face aşa să 
ştii că nici Tatăl Dumnezeu nu te va face moştenitor lui Hristos şi nici milă nici iertăciune nu vei 
afla, de vreme ce nici acum când trebuie să mergi la dânsul, sau măcar din banii aceştia cărora nu 
eşti stăpân, pe care o să-I ia alţii dinaintea ta fără de voia ta. 

Pentru aceea dăruieşte-I Lui cu voia ta măcar cât de puţin pentru sufletul tău şi nu-ţi fie în atâta 
vrăjmaş omule cât nu vrei să-I dai nici cele ce nu-ţi trebuie, nu vezi câţi oameni nici n-au apucat 
să-şi înveţe şi să-şi tocmească nimic la moartea lor? Ci au amuţit pentru că au venit îngeri, 
groaznici şi i-au răpit şi de frica lor n-au mai putut să grăiască nimic? Iar pe tine te-a lăsat 
Dumnezeu în mintea ta ca să-ţi îndrepţi ale tale, iar tu nu faci nici un aşezământ sufletului tău, 
nici trupului tău, nici casei tale? 

Dar ce răspuns ai să dai lui Dumnezeu? Care ţi-a dat darul acesta? Şi nu socoteşti binele lui 
Dumnezeu şi nici de nevoie n-ai putut să fii milostiv săracilor, că mai bine ar fi fost să fi făcut 
milostenie până ai fost viu, dar de vreme ce n-ai avut atunci, măcar acum la moarte fă ceva 
pentru sufletul tău. Că de nu vei avea nici vrednicie sau şedere mai sus sau cinste cu mieii şi oile 
cele de la dreapta, dar nu este puţin de-ai fi măcar cu aceia şi să nu stai cu caprele cele de-a 
stânga, dar de nu vei face nici aceasta ce alt cuvânt sau învăţătură poate să te izbăvească? Că 
până erai viu ca şi cum ai fi fost fără de moarte aşa păzeai avuţia ca să nu se atingă alţii de ea, iar 
acum de vreme ce ai şi cunoscut că eşti muritor strică voinţa cea rea ce ai avut-o către sărăci şi ca 
un putred ce eşti şi vei muri, sfătuieşte-te pentru tine, căci cuvântul ce vreau să zic este foarte 
greu şi plin de frică şi de cutremur însă este de trebuinţă să-1 zic. 

Numără şi pe Stăpânul Hristos cu slugile tale, faci pe slugile tale slobode, slobozi şi pe stăpânul 
tău, din gerul foamei şi al goliciuni, din temniţă şi din legături. Te-ai speriat de acestea dacă le-ai 
auzit. Dar nici acestea nu le vei face însă aici numai cu cuvintele te-am făcut de te-am speriat, 
dar mai mult te vei speria dacă vei merge acolo şi vei auzi altele mai înfricoşate şi vei vedea 
muncile cele groaznice, atunci ce ai să răspunzi? Şi către cine vei cădea ca să te scoată? Cui te 
vei ruga ca să-ţi ajute? Lui Avraam? Dar nici el nu te va asculta că de n-ai fost iubitor de oaspeţi, 
nici milostiv, dar pe cine, pe tatăl tău ai să-1 rogi? Nici de la acela n-ai nici un ajutor, pentru că 
acolo nimeni nu este stăpân nici biruitor măcar de ar fi sfântul cât de mare, nu poate să strice 
răspunsul cel adevărat şi groaznic. Iar de eşti atât de nemilostiv şi îndărătnic şi fără de omenie 
smereşte-te chiar vredniciei acesteia ce-ţi cere, de nu te temi iarăşi nici îţi este ruşine de 
vrednicie fie-ţi milă de primejdia lui, iar de nu poate nici primejdia să te aducă la umilinţă pentru 
uşurarea cererii, nici veşnicia, nici darea cea prea lesne nu poate să te facă milostiv? 

Dar să fii milostiv pentru mărimea bunătăţilor făgăduite. Iar de nu vei face nici aşa nici o iertare 
nu vei avea de la Dumnezeu, de vreme ce cu atâtea învăţături nu vrei să cauţi pe săraci. 

Auzi dacă cei ce ştiu şi au învăţat taina că lui Hristos nu-I este milă de carnea Lui, când te vei 
cumineca, nici sîngele Lui nu 1-a oprit, vrei să adăpi, iar tu Lui nu-I dai nici un pahar cu apă rece, 
dar ce iertare vei lua de la Dumnezeu? 

Tu iei cele neputrede de la Dumnezeu cu multă cinste şi de cele putrede îţi este milă să le dai? 

Aceasta vreau să faci şi vei dobândi iertarea păcatelor tale care se cade de nevoie să le faci şi să 
le plăteşti fără de voia ta, pentru mine stăpânul tău că numai aceasta singură de va fi ajunge-ne 
ascultarea. Oare nu sunt acestea grele? 

Că Dumnezeu a dat pe Fiul Său spre moarte pentru tine, iar tu nu-I dai Lui nici o fărâmă de pîine, 
Celui ce S-a vândut pentru tine şi S-a junghiat şi S-a omorât şi nu I-a fost milă de Dânsul, nu 
numai fiindu-I Fiu adevărat ci şi singur Născut, iar tu pe Dânsul II vezi mort şi pierind de foame 
şi de goliciune, şi-ţi cere să cheltuieşti din ale lui şi nu-I dai. 

Iar pentru tine le strici şi le risipeşti rău şi fără de folosinţă, dar ce lucru rău este mai mare decât 
această nemulţumită? Hristos a fost vândut şi junghiat pentru tine şi umblă înconjurându-te 
flămând şi tu nici din ale Lui nu-I dai? Ci ai fost mai nesimţitor decât pietrele? Că atâtea şi atâtea 
învăţături mari şi multe n-au putut să te scoată din această neomenie şi împietrire de inimă 
diavolească, că zice că n-a luat nici o răsplătire de la tine, ci încă miluieşte pe sărac pentru 
sărăcia lui, iar de nu-1 miluieşti pentru sărăcie, măcar să-ţi fie milă de boala lui sau pentru 
închisoare sau pentru legătura lui te fă milostiv, iar de nu te pot face nici acestea iubitor de 
oameni măcar pentru cererea cea puţină îl miluieşte, că nu-ţi cere vreo masă bogată şi plină de 
bucate, ci numai pîine seacă şi uscată şi acoperământ şi cuvânt de mângîiere, iar de rămîi şi din 
acestea din toate sălbatic ca o fiară, măcar pentru împărăţia cerului fii milostiv şi îndurător, iar de 
nu pofteşti nici aceia, fie-ţi milă măcar de firea omenească, fie-ţi milă de sărac când îl vezi 
despuiat şi-ţi adu aminte de Hristos, că pentru tine S-a golit pe cruce, nu-ţi zic scoate-mă din 
sărăcia pe care o am nici nu zic dăruieşte-mi avuţie, ci numai pîine şi îmbrăcăminte şi mângîiere 
şi de mă aflu şi în temniţă şi în legături nu zic să mă dezlegi sau să plăteşti datoria mea, ci numai 
să vii să mă vezi cum sunt legat pentru tine şi-mi ajunge şi iau atâta doar de la tine, pentru că zice 
Dumnezeu că poţi şi fără de milostenie să te-ncununezi însă vreau ca să-ţi fiu şi dator ca să 
dobândeşti mai mare plată şi cu îndrăznire să fie încununarea ta, că stau la uşile tale şi întind 
mîna Mea şi-mi este drag să iau hrană de la tine şi de aceasta mă bucur mult, pentru ca să te 
mărturisesc cu folos înaintea tuturor când se va aduna toată lumea la înfricoşata judecată şi în 
vederea şi auzul tuturor celor ce stau la judecată să le zic; acesta este cel ce mă miluia şi mă 
îmbrăca că voi când vă ospătează şi vă cinsteşte cineva vă este ruşine să spuneţi cuiva şi 
tăgăduiţi, iar eu pentru că vă iubesc tare deşi tăceţi voi, dar Eu vestesc mila voastră cu multă 
laudă şi nu-mi este ruşine a zice că am fost flămând şi M-aţi hrănit că am fost însetat şi M-aţi 
adăpat, ci îmi pare bine pentru aceste bunătăţi ca să fiţi moştenitori ai împărăţiei cerurilor. 

Deci acestea auzindu-le fraţilor în mintea noastră să avem nevoinţa cu toată puterea pentru 
mântuirea noastră ca să dobândim şi binele cel veşnic în Hristos Domnul nostru. Amin. 

15. CUVÂNT LA BOBOTEAZĂ 

din " "Mărgăritare " " 

15. CUVÂNT LA BOBOTEAZĂ SI PENTRU CEI CE LASĂ SF. SLUJBA NESFINTITA 

SI IES AFARA 

DIN BISERICA SI 

PENTRU CARE SE CUMINICA CU SF. TAINE NEFIIND VREDNICI SI URMEAZĂ 
LUI IUDA. 

Astăzi voi fraţilor toţi sunteţi în bucurie numai eu singur mă aflu în scârbă, pentru că socotind în 
acest lucru sufletesc, adică în mila lui Dumnezeu şi cunoscând nemăsurata bogăţie a Bisericii lui 
Iisus Hristos, adică mulţumirea voastră ce v-aţi strîns astăzi la Sfânta Biserică şi apoi după 
praznic văzând iarăşi mulţimea aceasta fugind şi uitând biserica, mi se răneşte şi mi se scârbeşte 
inima, de vreme ce văd că are Sfânta Biserică atâţia copii şi nu poate să-i vadă în toate zilele ci 
numai când este praznic. 

O, câtă bucurie sufletească, o, câtă veselie, o, câtă slavă lui Dumnezeu şi cât folos sufletesc ar fi 
de am vedea în toate zilele Biserica plină de creştini; cu adevărat multă bucurie am avea. 

Ce să socotim pe corăbieri şi pe cei ce chivernisesc şi umblă cu negoţ pe mare, cât se nevoiesc ca 
să poate trece locurile cu valuri şi să ajungă la ţărm. Iar noi fiind pururea ca pe luciul mării în 
această lume, ne nevoim fiind aruncaţi şi purtaţi de valurile mării de grijile acestei lumi şi ne 
afundăm uneori în negustorie alteori la judecăţi şi în alte lucruri şi griji lumeşti. 

Sunt mulţi care cu nevoie merg la biserică, numai de două ori pe an sau odată iară mulţi 
niciodată. Sau nu ştiţi că în ce chip a făcut Dumnezeu ţărmul aşa şi în cetăţi şi în oraşe a făcut 
Biserica ca să năzuim la Dânsa şi să scăpăm de grijile lumeşti şi să aflăm linişte fără de furtună 
pentru că în acest sfânt liman al Bisericii nu ne temem nici de valuri ce au multă primejdie nici 
de robia piraţilor nici de altă pagubă de la oameni răi, nici de fiarele sălbatice nici de vânturi şi 
de furtuni mari. 

De vreme ce numai acesta este singurul liman adevărat şi de toate câte am zis slobod şi numai eu 
ci şi voi sunteţi mărturii, că de-ar cerceta cineva conştiinţa inimilor noastre, adevărat multă 
linişte ar afla înăuntru pentru că acum nici mînia, nici pofta trupească nu o supără, nici zavistia 
nu o topeşte, nici mândria nu o strică, nici o deşartă mărire nu o umflă, ci toate aceste fiare 
sălbatice s-au smerit, pentru că le-a adormit postirea, ascultarea Sf Scripturi care prin auz intrînd 
inimile fiecăruia din voi cu glas dumnezeiesc, toate patimile trupeşti le-a înfrânat. 

Deci pentru aceasta câtă nebunie şi nepricepere şi câtă osândă o să ai tu, care nu vrei să vii şi să 
te apropii de biserică, care este dimpreună maica tuturor? 

Ce plimbare mai bună şi mai de folos decât aceasta vei avea? 

Ce unire cu oamenii o să afli ai bună? 

Ce este împiedicarea sfintei biserici? Adevărat vrei să zici că este sărăcia piedică şi oprelişte 
Bisericii, dar această pricină ce ai spus-o nu este cu cale pentru că în săptămână sunt şapte zile, 
pe care le-a împărţit Dumnezeu cu noi şi nu să fi luat pentru El mai multă parte şi nouă să ne fi 
dat mai puţin, nici în mod egal nu le-a împărţit, încă nici trei zile n-a luat ca să dea iarăşi trei. 

Ce ţie, o, creştine ţi-a dăruit şase iar Lui şi-a lăsat numai una. Iar tu nici în acea zi nu eşti bucuros 
să fii liber de grijile lumeşti ca să-ţi fie auzul slobod şi deschis spre ascultarea Sf. Scripturi, ci 
faci lucrul ce fac toţi furii de cele sfinte, adică cei ce fură Sfintele odoare, din Biserică. 

De vreme ce îndrăzneşti să răpeşti şi această sfântă zi care este aleasă şi dăruită spre ascultarea 
Sf. Scripturi, să o cheltuieşti în grijile şi treburile cele deşarte? Dar ce zic eu de zile întregi? 
Numai ce a făcut văduva cu milostenia fă şi tu în vremea zilei acesteia şi precum a dat ea doi 
fileri şi multă dragoste a dobândit de la Dumnezeu două ceasuri şi El va aduce în casa ta mii de 
agonisite bune. 

Iar de nu vrei să te laşi deloc de lucrurile lumeşti şi să cheltuieşti din zi puţină vreme pentru 
Dumnezeu păzeşte-te să nu pierzi toată osteneala ta şi toată agonisita vieţii tale, pentru că ştie 
cunoscătorul de inimi când nu-L băgăm noi în seamă, să risipească într-o clipă de ceas câte 
lucruri sunt adunate în mulţi ani, în ce fel înfricoşător pieri-vei; când îşi băteau joc de biserica 
ierusalimului şi zicea: "Umplutu-v-aţi casele de lucruri alese dar eu le-am spulberat ca un vânt şi 
toate s-au prăpădit, zice Domnul". 

Dar o, frăţiorule ce lucruri putem să te-nvăţăm mai înainte de câte trebuiesc creştinului să facă, 
de vreme ce numai o dată sau de două ori vii aici într-un an, pentru suflet să te-nvăţăm, pentru 
trup, pentru împărăţia cerului, pentru munca cea nesfârşită, pentru îndelunga răbdare a lui 
Dumnezeu, pentru iertare, pentru pocăinţă, pentru botez, pentru lumea cea de sus şi de jos, pentru 
firea cea omenească pentru cea îngerească, pentru răutatea dracilor, pentru meşteşugurile 
diavolului, pentru viaţă, pentru prunci, pentru dreapta credinţă (ortodoxă), pentru ereticii? 

Că acestea şi mai multe decât se cade să le ştie tot creştinul şi să dea răspuns tuturor celor ce-1 
întreabă pentru acestea toate, dar voi nici o parte cât de mică nu puteţi să învăţaţi din aceasta 
pentru că veniţi foarte rar la biserică şi încă şi atunci când veniţi nu veniţi pentru vreo smerenie 
sufletească, ci numai pentru obiceiul praznicului, alţii pentru vorbele şi adunarea prietenilor iar 
bogaţii pentru mândrie şi trufie. Iar eu zic că de-ar iubi cineva să ştie toate câte am zis mai sus ar 
trebui să vie mai des la biserică să asculte citirea Sf. Scripturi şi aşa adevărat le-ar şti toate. 

Aveţi copii mulţi şi slujitori şi când vreţi să-i daţi la meserie să înveţe, nu-i mai lăsaţi să vie acasă 
nicidecum, ci le trimiteţi şi bucate şi îmbrăcăminte şi ce le trebuie ca să înveţe mai bine. 

Iar voind să învăţaţi nu doar vreo meserie simplă şi mică ci tocmai care-i mai mare şi mai de 
folos decât toate meşteşugurile, adică în ce fel aţi plăcea lui Dumnezeu şi să dobândiţi împărăţia 
cerului, vă pare că veţi dobândi prea lesne această meserie şi nu vă nevoiţi în toată vremea. 

O mare nebunie, pentru că-i trebuie omului multă grijă şi mare nevoinţă ca să dobândească 
această dumnezeiască bunătate. 

Ascultă ce zice Domnul în Evanghelie: "Invăţaţi-vă de la Mine că sunt blând şi smerit cu inima". 

Şi iarăşi prin proorocul: "Veniţi fiilor de mă ascultaţi, frica Domnului vă voi învăţa pe voi", şi 
iarăşi: "Invăţaţi-vă şi cunoaşteţi că Eu sunt Dumnezeu". Deci iată că trebuie să aibă multă vreme 
cel ce vrea să dobândească această iubitoare de Dumnezeu bunătate şi învăţătură. 

însă ca să nu ne cheltuim toată vremea de astăzi dojenind pe cei ce nu vor să vie în toate zilele la 
biserică, întoarcem cuvântul spre praznicul de azi, ajung cele de mai sus cu care pot să-şi 
tămăduiacsă lenea lor cea multă. Şi de vreme ce mulţi prăznuiesc şi serbează sărbătorile şi încă şi 
numele sărbătorii îl ştim, iar motivul pentru care s-a făcut mai toţi nu le ştim, dar care este 
această arătare şi ce va să zică această arătare şi de este o arătare sau două, nici unul nu ştie, care 
lucru este un mare rău. 

De vreme ce prăznuiesc această sărbătoare în toţi anii şi motivul ei nu-1 ştiu nicidecum. Trebuie 
mai întâi să arătăm dragostea voastră ca să ştiţi, că nu este numai una şi singură arătarea, ci mai 
ales sunt două, adică una este aceasta pe care o prăznuim azi şi în toţi anii în această zi. 

Iar a doua este cea viitoare care va fi la sfârşitul lumii; pentru ce acestea amândouă? Ascultaţi ce 
zice Ap. 

Pavel şi întîi, zice, pentru aceasta de acum. Arătatu-s-a darul cel mîntuitor tuturor oamenilor, ca 
lepădând toată necurăţia şi poftele lumeşti cu întreaga minte şi cu dreptate şi cu bună credinţă să 
trăim în veacul acesta de acum" iar a doua zice: "Aşteptând fericita nădejde şi arătarea slavei 
Marelui Dumnezeu şi Mântuitorului nostru Iisus Hristos". Pentru care arătare zice proorocul Ioil: 
"Soarele se va întuneca şi luna se va preface în sânge înainte până a nu veni ziua Domnului cea 
arătată şi slăvită". 

Dar pentru ce nu se cheamă Bobotează ziua în care S-a născut Domnul nostru, ci se numeşte 
numai ziua în care s-a botezat ? Pentru că zice, că în ziua în care s-a botezat a sfinţit şi firea 
apelor. 

Deci pentru aceea în ziua praznicului acestuia toţi iau apă din rîu şi o duc la casele lor şi ţin câte 
un an sau doi sau mai mulţi şi nu se strică, de vreme ce se sfinţesc astăzi, de aceea se cheamă 
ziua de azi arătare şi nu cea în care s-a născut. 

Ascultă de vreme ce când S-a născut Hristos atunci nu li s-a arătat la toţi, ci când s-a botezat 
atunci S-a arătat, că până la ziua aceasta mulţi nu-L cunoşteau pe El şi mulţi nu-L cunoşteau ca 
Fiul lui Dumnezeu. 

Ascultă ce zicea Ioan Botezătorul: "In mijlocul vostru era şi nimeni nu-L ştia pe Dînsul". Dar ce 
minune este de nu-L cunoşteau alţii, de vreme ce nici Ioan Botezătorul nu-L cunoştea până în 
ziua aceia? Şi cum că nu L-a cunoscut Ioan ascultă ce zice: "Eu nu-L cunoşteam pe El, ci Cel ce 
m-a trimis să-1 botez pe El în apă Acela mi-a zis, peste care vei vedea Duhul coborându-se şi 
stând deasupra Lui, acesta este cel ce se botează în Duhul Sfint". Dar iată că azi s-a arătat tuturor 
că este Fiul lui Dumnezeu, deci aţi văzut că sunt două arătări ale Domnului, adică una aceasta de 
acum şi alta cel viitoare. 

Iar acum trebuie să spunem pentru care motiv vine Hristos la botez? Şi spre ce botez vine? 

Pentru că aceasta trebuie s-o ştim că şi cea mai de sus, care ni se cade s-o tâlcuim astăzi cu 
deamănuntul către voi, pentru că din aceasta o veţi cunoaşte mai lesne şi pe cealaltă. 

Botez a fost şi botezul evreiesc care curăţea necurăţiile trupului dar nu cele sufleteşti, adică 
păcatele, pentru că nici pe cel curvar nici pe hoţi, nici pe cel ce făcea alt păcat nu-1 izbăvea de 
păcatele lui, şi numai pe acela ce se apropia de trup mort şi pe cel ce mânca bucate spurcate şi pe 
cel ce se unea cu cei spurcaţi. 

Că zice Dumnezeu la cartea Leviţilor ce se cheamă preoţească prin Moise: "Spălaţi trupul lui cu 
apă curată şi de va fi acel om necurat până în seară tot se va curaţi pentru că acestea ce le-am zis 
nu este păcat adevărat nici necurăţie, căci nefiind oameni care făceau acestea deplini îi făcea 
Dumnezeu prin botezul jidovesc desăvârşiţi, adică prin spălarea pentru fericirea de păcatele cele 
mai mari. 

Deci iată că botezul evreiesc nu slobozea pe om de păcatele cele sufleteşti ci numai de 
întinăciunile trupeşti. Iar botezul nu este aşa cu cu mult mai mare şi plin de dar, de vreme ce 
izbăveşte pe om de păcate şi curăţeşte sufletul şi-i dă dar duhovnicesc şi botezul lui Ioan era mai 
mult decât cel evreiesc, iar decât al nostru mult mai mic, care este ca în mijloc ca un pod şi ajutor 
oamenilor să treacă de la acelea spre al nostru, că nu aducea pe oameni spre paza curăţirii 
trupeşti ca cel evreiesc ci numai cei învaţă şi-i sfătuia să-şi schimbe obiceiurile şi să se întoarcă 
de la rău la bine, având nădejdea mîntuirii lor în lucrarea faptelor bune, iar nu în botezuri multe 
şi în curăţiri de ape, de vreme ce Ioan nu zicea; spală-ţi hainele tale şi trupul tău îl scaldă şi te vei 
curaţi, ci zicea faceţi roade vrednice de pocăinţă. 

Deci pentru aceasta a fost botezul lui Ioan, nici în Duhul Sfînt nu dădea, nici iertare de păcate nu 
dăruia celui ce se boteza, că numai ce poruncea oamenilor să se pocăiască, dar nu curăţea 
păcatele ca Domnul, pentru că zicea: "eu pe voi vă cu apă spre pocăinţă, iar Acela vă va spăla pe 
voi cu Duhul Sfânt şi cu foc". 

îmi aduc aminte ce zicea de Rusalii când s-a arătat Duhul Sfânt în chip de limbi de foc asupra 
fiecăruia din Apostoli şi cum că n-a fost botezul lui Ioan deplin şi nu avea nici puterea Duhului, 
nici iertarea păcatelor şi de aici este adesea că în vremea aceia întâmplându-se Sf. Pavel de a 
întâlni câţiva ucenici de ai lui Ioan i-a întrebat pe dânşii de au luat Duhul Sfânt după ce au crezut. 
Iar ei ziseră către Pavel, nu numai că nu am luat dar nici n-am auzit de este Duh Sfânt, iar el zise 
către dânşii : dar în ce v-aţi botezat? Ei ziseră botezul lui Ioan. Atunci zise Pavel către dânşii, dar 
Ioan a botezat cu botezul pocăinţei iar nu cu al iertării şi pentru care motiv i-a botezat? 

Ascultaţi, de vreme ce el când învăţa oamenii zicea, să creadă în Cel ce va veni după dânsul, 
adică în Domnul Hristos. Şi auzind ei s-au botezat în numele Domnului nostru Iisus Hristos. Şi 
atunci punându-şi mîinile sale Pavel pe capetele acelor botezaţi, veni Duhul Sfânt asupra lor. Ai 
văzut că n-a fost desăvârşit botezul lui Ioan? Că de ar fi fost desăvârşit nu i-ar fi botezat Pavel a 
doua oară nici nu şi-ar fi pus sfintele lui mîini pe capetele lor şi să se roage şi să le săvârşească 
Duhul Sfânt botezul. 

Deci atunci făcând aşa arată mărimea botezului celui apostolesc şi cum că acela al lui Ioan este 
mai mic cu mult decât acesta, că iată că am cunoscut deosebirea botezurilor cu aceste pilde ce le 
zicem, dar trebuie să spunem şi pentru ce se botează Hristos şi în ce se botează de vreme ce lui 
Hristos nu-I trebuia nici botezul cel evreiesc nici cel mai de apoi al nostru, iar nici iertare de 
păcate precum era fără de păcat, nu-I trebuia nici o curăţenie că zice Scriptura: "Păcat n-a făcut 

nici s-a aflat vicleşug în gura lui" şi "Cine dintre voi mă vădeşte de păcat"? De vreme ce Sfântul 
Lui trup n-a fost lipsit de Duhul Cel care din Duhul Sf. S-a întrupat? Pentru aceea dacă de vreme 
ce n-a fost lipsit Sfântul Lui Trup de la Duhul Sfânt nici păcate n-a avut, dar pentru ce s-a 
botezat? 

Intîi trebuie să ştim cu ce botez s-a botezat şi după aceea vom cunoaşte şi pricina. Nu S-a botezat 
Mântuitorul nostru nici cu botezul evreiesc nici cu al nostru ci s-a botezat cu al lui Ioan. Dar 
pentru ce s-a botezat cu al lui Ioan şi nu cu altul? Pentru ca să cunoaştem noi prin mijlocul firii 
botezului acestuia cum că nu s-a botezat nici pentru iertarea păcatelor, nici pentru darul Duhului 
Sfânt, se cunoaşte din cuvântul ce a zis Ioan ca să nu gândească cineva că merge Hristos către 
Ioan pentru pocăinţă, cum mergeau alţi oameni. 

Ascultă cum a arătat aceasta şi Ioan, că acest Ioan ce le zicea celorlalţi oameni proşti, faceţi 
roade vrednice de pocăinţă, ascultă ce-I zice lui Hristos " Eu trebuie să mă botez de la Tine şi tu 
vii le mine"? Şi aceasta a zis-o Ioan arătând că Hristos n-a mers către dânsul pentru motivul 
pentru care mergeau ceilalţi oameni, adică pentru pocăinţă şi pentru iertarea păcatelor. De vreme 
ce atâta a fost Hristos de departe de păcat chiar şi decât botezătorul a fost mai curat; fără de nici 
o asemănare; dar pentru ce s-a botezat? 

De vreme ce nici pentru pocăinţă nici pentru a primi alte motive s-a botezat? Adevărat pentru alte 
două motive s-a botezat, unul pentru care a zis Ioan, iar altul pentru care i-a zis Hristos lui Ioan. 

Dar care pricină i-a zis Ioan să fie botezul lui Iisus pentru ca să cunoască toţi precum zicea şi 
Pavel; "Iar Ioan a botezat pe oameni cu botezul pocăinţei ca să creadă în Cel ce va veni după el, 
adică în Hristos şi acesta a fost îndreptarea botezului. Că adevărat a merge pe la casele tuturor şi 
a bate-n uşi strigând şi zicând pentru Hristos, Acesta este Fiul lui Dumnezeu şi credeţi în El", ar 
fi dat oamenilor bănuială să nu creadă mărturia lui. 

Iar că a mers către Iordan şi s-a botezat de Ioan înainte a toată mulţimea câţi au fost pe ţărmurile 
apei, care au văzut cu ochii lor acea taină cum s-a botezat şi în ce chip s-a coborât Duhul Sfânt 
asupra Lui în chip de porumbel şi cu mult II mărturisea din cer glasul Tatălui prin venirea 
Duhului Sfânt, a scos mărturia lui Ioan din toată bănuiala pentru aceia şi Ioan singur a zis: "Că 
eu nu L-am ştiut pe El". Adică a zis că nu-L ştia, făcând vrednică mărturia lui. 

De vreme ce Ioan era rudă cu Hristos amândoi trupeşte, de aceea ca să nu se presupună că Ioan 
mărturiseşte pe Hristos pentru că îi este rudă, a tocmit darul Duhului Sfânt de a crescut Ioan în 
pustie de mic şi apoi ca şi cum l-ar fi cunoscut cu dumnezeirea aşa îl mărturisea pentru aceea 
zice că "eu nu L-am cunoscut pe Dânsul, adică nu-L cunoşteam, dar de vreme ce nu l-ai ştiut, 
cum L-ai cunoscut? Iar el zicea: "Cel ce m-a trimis să-L botez. Acela mi-a spus". Ce ţi-a spus? 
Peste care vei vedea Duhul coborându-se ca un porumbel şi şezând deasupra lui, Acela este cel 
ce botează cu Duhul Sfânt şi cu foc". Deci vezi că pentru aceasta a venit Duhul Sfânt iar nu să fi 
venit ca atuncea întâiul, ci ca să arate tuturor pe Cel mărturisit, zburând în chip de porumbel, 
pentru aceasta dacă a venit şi pentru altă pricină pentru care zice el singur, adică zicând Ioan: 
"Mie îmi trebuie să mă botez de la Tine şi Tu vii la mine? El răspunse zicând" "Lasă acum 
pentru că aşa trebuie să primesc toată dreptatea". Vezi dar înţelepciunea slugii? 

Vezi smerenia cea înţeleaptă a Stăpânului? Ce va să însemne acele cuvinte cu care zice: "să 
plinim toată dreptatea"? Dreptatea se cheamă săvârşirea tuturor poruncilor precum zice în altă 
parte. Adică erau amândoi drepţi, umblând în poruncile Domnului fără prihană, deci de vreme ce 
se cădea să-mplinească toţi oamenii această dreptate şi Hristos venind o plineşte. Dar va zice 
cineva ce dreptate este aceea să Se boteze Hristos? Adevărat dreptate a fost să se plece mărturie 
Botezului şi să se boteze, căci în ce chip S-a tăiat împrejur şi jertfă S-a adus lui Dumnezeu şi 
sâmbetele a păzit şi sărbătorile evreilor le-a plinit aşa şi acest sfânt botez fiind de trebuinţă 1-a 
adaos, ascultând pe Botezătorul şi proorocul, precum a fost voia lui Dumnezeu să se boteze toţi 
oamenii. 

Ascultă ce zice Ioan: "Cel ce m-a trimis să botez cu apă" şi iarăşi ce zice Hristos: "Că vameşii în 
mulţime s-au îndreptat spre Dumnezeu", botezându-se cu botezul lui Ioan. Iar fariserii şi 
cărturarii s-au lepădat de voia lui Dumnezeu, de vreme ce nu s-au botezat de la el. Deci de a fost 
dreptate să se plece poporul lui Dumnezeu şi Dumnezeu a trimis pe Ioan să-1 boteze, pentru că 
Hristos împreună cu celelalte porunci ale legii a împlinit-o şi pe aceasta, cum am zice, să fie 
toate poruncile legii o sută de galbeni care s-au căzut ca o datorie s-o plătească neamul omenesc 
şi nu a plătit-o, pentru care datorie ne ţinea moartea prinşi în legătură fiind noi vinovaţi cu 
această greşeală. 

Deci pentru aceea venind Hristos şi aflându-ne pe noi în legătură a plătit datoria şi ne-a eliberat 
căci noi nu aveam cu ce plăti acea datorie. Pentru aceea nu a zis că se cade să facem iată şi ce a 
zis, să plinim toată dragostea. Adică zice, Mie Mi se cade care sunt Stăpân şi am tot binele să 
plătesc pentru cei ce n-au cu ce plăti. Aceasta este pricina botezului care s-a arătat, că a plinit 
toată legea şi aceasta şi aceea ce s-a zis mai înainte. 

Pentru aceasta şi Duhul Sfânt s-a coborât în chip de porumbel, de vreme ce unde este împăcare 
cu Dumnezeu şi prietenie, acolo este şi porumbelul, că şi în corabie în vremea lui Noe 
porumbelul a venit aducând stâlpare de măslin în chip de semn de iubire de oameni a lui 
Dumnezeu şi de izbăvirea acelui potop mare şi acum în chip de porumbel căci se cuvine să 
înţelegem aceste cuvinte foarte de amănunt, de vreme ce Duhul Sfânt vine vestind mila lui 
Dumnezeu în toată lumea şi mai vârtos arătând cu aceasta că se cade omul cel sufletesc să fie 
fără răutate şi simplu fără de nici un vicleşug cum zice Hristos: "De nu vă veţi întoarce şi să fiţi 
ca pruncii, nu veţi intra în împărăţia cerului", căci corabia lui Noe încetând atunci acea iarnă şi 
acel potop ea a rămas pe pământ, iar această corabie firească, adică Domnul nostru Iisus Hristos, 
dacă s-a stricat vrajba s-a luat la cer şi este cu trupul de-a dreapta lui Dumnezeu şi Tatăl cu acel 
nevinovat şi întru tot curat Trupul Lui. 

Iar de vreme ce mi-am adus aminte de Trupul cel dumnezeiesc, o, iubiţii mei ascultători cade-se 
cât de puţin să zicem ceva şi pentru aceasta către feţele voastre şi aşa să sfârşim cuvântul că ştiu 
că mulţi aleargă la Sfânta şi dumnezeiasca Masă pentru obiceiul Praznicului, adică la Sfânta 
împărtăşanie, pentru care de multe ori am zis şi acum zic. Că nu se cade să păzească numai 
sărbătorile când vor să se împărtăşească ci să-şi curăţească conştiinţa cea dinăuntru şi atunci să 
se apropie la acesta Sfântă Masă de vreme ce cel ce este spurcat şi cu inima necurat, nu numai în 
cealaltă vreme, ci nici în ziua praznicului nu este vrednic să dobândească Sfântul şi înfricoşatul 
Trup al Domnului. 

La fel şi cel curat care desăvârşit şi-a spălat păcatele lui prin pocăinţa cea adevărată, nu numai 
acum ci pururea şi-n toată vremea este vrednic să dobândească aceste dumnezeieşti şi de 
Dumnezeu dăruite Taine. Insă pentru acest lucru nu ştiu ce voi să zic şi cum se vor păzi cei mai 
mulţi care sunt plini de răutăţi, adică ei dacă văd ziua sărbătorii că vine, ei aleargă toţi ca şi cum 
iar îndemna cineva şi se-mpărtăşesc cu Prea Curatele Taine, pe care nici cu ochii lor nu sunt 
vrednici să le vadă pentru care şi noi pe câţi îi cunoaştem dintre cei nevrednici îi vom opri ca să 
nu se împărtăşească fiind nevrednici iar pe câţi nu-i vom cunoaşte îi vom lăsa la mila lui 
Dumnezeu care cunoaşte cele ascunse ale gândurilor tuturor oamenilor. 

Deci azi vom face în tot chipul să-ndreptăm păcatul cel vădit al tuturor. Dar care este acest păcat? 
Este că nimeni nu se apropie la cele Dumnezeieşti Taine cu frică, ci încă mai vârtos tulburaţi şi 
amestecaţi cu firea şi mânioşi grăind cuvinte fără de care şi clevetind şi silind pe aproapele 
vostru şi alte mii de lucruri faceţi fără socoteală, pe care de multe ori le-am zis şi nu le voi înceta 
a zice. Nu vă uitaţi la luptele cele de luptători când merge luptătorul cel ce biruieşte în mijlocul 
târgului, având pe capul lui cunună şi-mpodobit cu haină scumpă şi ţinând în mâna lui toiag, câtă 
tocmire şi câtă tăcere este atunci este atunci în tot poporul, nefiind altă gâlceava decât acela care 
strigă ca să tacă tot omul. 

Cum dar nu vă pare lucru fără de cale o iubitor de priveală creştini? Adică acolo unde se 
foloseşte diavolul să fie atâta tăcere şi linişte, iar aici unde se cheamă Hristos către El să fie atâta 
gâlceava şi tulburare, în târg să fie pace şi linişte iar în Biserică strigare? Pe mare să fie linişte iar 
la ţărm să fie valuri? Ce te gâlceveşti o, omule? Ia spune-mi? Şi ce cugeti? De nevoia lucrurilor 
îţi este grija acum? Socoteşti ceva că ai lucruri în acest ceas? Adu-ţi aminte că încă eşti pe 
pământ, pare-ţi-se încă cum că mai eşti cu oamenii? Dar cum? Oare nu sunt toate acestea semne 
ale unui cuget împietrit? 

Adică să gândim în acel ceas când mergem la Sfânta împărtăşanie că suntem pe pământ şi să nu 
gândim că în acel ceas suntem în dans cu îngerii? Cu care şi versul cel tainic împreună l-am trmis 
la Dumnezeu şi cântarea cea de bucurie, pentru aceasta şi prea dulcele meu Hristos ne-a numit 
vulturi zicând: "Unde este stârvul acolo se vor aduna vulturii" pentru ca să ne fie nouă umbletele 
noastre la ceruri, ca să zburăm la înălţimi fiind uşuraţi cu aripile Duhului Sfânt, iar noi suntem ca 
şerpii ne târâm pe pământ şi pământ mâncăm, vreţi să vă spun de unde se face tulburare şi 
ceartă? Că nefiind nimenea să vă ţie uşile şi să vă oprească fugiţi şi vă duceţi unde vă este voia 
până a nu se sfârşi dumnezeiasca Liturghie că şi acesta este un semn de mare hulă, ce faci o, 
omule? 

Acum când este Hristos de faţă şi îngerii aici şi înfricoşata Masă este pusă înainte şi fraţii tăi cu 
multă smerenie zăbovesc iar tu cutezi şi laşi toate acestea şi te duci, nu socoteşti că fiind tu 
chemat cândva la masă unui boier mare, măcar de te-ai şi sătura mai înainte până a nu se săvârşi 
dar nu poţi să te duci de acolo până nu se ridică toţi şi ceilalţi, iar aici unde se săvârşesc Prea 
curatele Taine ale lui Hristos, încă mai înainte până a nu se săvârşi această dumnezeiască 
Tăinuire, cutezi tu de laşi şi te duci la grijile cele trupeşti. Dar oare ce iertare vei avea? Sau ce 
răspuns vei da? Şi cei ce ies afară din Sfânta Biserică mai înainte până a nu se sfârşi Sf Liturghie 
împreună cu rugăciunile cele de mulţumită? Vă voi spune măcar de este lucru cam greu, dar de 
nevoie este să-1 zicem pentru lenea multora. 

Când s-a împărăşit Iuda la Cina cea de Taină a Domnului în vremea patimii, ceilalţi apostoli 
şedeau acolo cu linişte, iar numai el singur sărind ieşi mai înainte. Aceluia dar se aseamănă cei ce 
fug de aici mai înainte de sfârşitul Liturghiei, pentru că el de nu s-ar fi depărtat de Hristos nici 
vânzător nu s-ar fi făcut de nu s-ar fi despărţit de însoţirea celorlalţi ucenici nu şi-ar fi pierdut 
nici sufletul şi viaţa vrăjmaşul. De nu s-ar fi depărtat de acea turmă sfântă nu l-ar fi aflat lupul cel 
mâncător de sânge să-1 mănânce, de nu s-ar fi despărţit de păstor nu ar fi fost mâncat de fiară. 

Vezi dacă rugăciunea cea mai de apoi ce se face după Sfânta Liturgie în acel fel se face. Pentru 
aceea ni se cade şi nouă acum să socotim aceea să gândim, temându-ne de păcatul şi de osânda 
acelui, de vreme ce Stăpânul nostru Hristos şi-a dat Sfântul Lui Trup, iar tu nici cu cuvintele nu 
vrei să-I dai plata ce I se cade, nici nu-I mulţumeşti pentru darul ce l-ai luat, ci săturându-te de 
bucate trupeşti nu-ţi aduce aminte să te-ntorci iar la rugăciune, care este hrana sufletului, care te 
face de eşti părtaş cu toată zidirea şi cu cea văzută şi cea nevăzută fiind tu om smerit şi din fire 
simplă. 

Dar nu îngăduieşti să mulţumeşti făcătorului tău de bine nici cu cuvântul nici cu lucrul? Dar cum 
vor fi acestea le zic nu numai ca să lăudaţi cuvintele, nici ca să vă tulburaţi şi să strigaţi, ci pentru 
ca să ţineţi multă vreme cuvintele noastre şi să arătaţi tocmeală şi bună rânduială acestor 
dumnezeieşti Taine, pentru că taine se cheamă şi sunt, că unde sunt taine se cade să fie şi tăcere 
şi linişte multă; drept aceea cu multă tăcere şi multă tocmeală şi cu smerenia cea multă ce se cade 
Sfintei împărtăşanii să ne împărtăşim ca să aducem pe Dumnezeu la mai multă dragoste şi 
sufletul nostru să-1 curăţim de toată întinăciunea, ca să ne învrednicim bunătăţilor celor veşnice 
pe care noi toţi să le dobândim, cu darul şi cu mila Domnului nostru Iisus Hristos a Căruia este 
slava şi puterea şi închinăciunea şi tăria în vecii vecilor. Amin. 

